স্বাস্থ্য : জণ্ডিচ, কিডনিৰ লগতে অন্যান্য সমস্যা সমাধানত পানীলাউৰ ভূমিকা | ASSAM TIMES POST\nস্বাস্থ্য : জণ্ডিচ, কিডনিৰ লগতে অন্যান্য সমস্যা সমাধানত পানীলাউৰ ভূমিকা\nপানীলাউৰ উপকাৰিতাক উপেক্ষা কৰিব পৰা নাযায়। কাৰণ পানীলাউত প্রচুৰ পানী থকাৰ লগতে ফাইবাৰ, ভিটামিন আৰু গুৰুত্বপূর্ণ খনিজ উপাদান থাকে। ইয়াৰ অসাধাৰণ কিছু উপকাৰিতাৰ বিষয়ে কিছু জানো আহক।\n১. কেলৰি কম :\nকম কেলৰিৰ খাদ্য হিচাবে পানীলাউ আদর্শ খাদ্য। পানীলাউত ৯৬% পানী থাকে। উচ্চমাত্রাৰ ডায়েটাৰী ফাইবাৰ থাকে। ১০০ গ্রাম লাউত ১৫ কেলৰি আৰু ০.১ গ্রাম ফেট থাকে। ইয়াত ভিটামিন চি আৰু সামান্য বি ভিটামিন, আয়ৰন, ছডিয়াম আৰু পটাচিয়াম থাকে।\n২. পৰিপাকত সহায় কৰে :\nলাউত ভাল পৰিমাণত দ্রবণীয় আৰু অদ্রবণীয় ফাইবাৰ আৰু পানী থাকে। সেয়ে লাউ পৰিপাক আৰু পৰিপাক সম্পর্কিত সমস্যা যেনে- কোষ্ঠকাঠিন্য, পেট পোৰা আৰু এচিডিটিৰ সমস্যা সমাধানত সহায় কৰে। যিসকলৰ পাইলছৰ সমস্যা আছে তেওঁলোকৰ বাবে লাউ খোৱাটো উপকাৰী।\nপানীলাউত ভাল পৰিমাণত পানী থাকে বাবে শৰীৰ ঠাণ্ডা আৰু শান্ত কৰাৰ ক্ষমতা আছে। সেয়ে গৰমৰ সময়ত পানীলাউ খোৱাটো উপকাৰী বিশেষকৈ যিসকলে প্রখৰ সূর্যৰ তাপত কাম কৰে তেওঁলোকৰ হিটস্ট্রোক প্রতিৰোধত সহায় কৰে।\n৪. ইউৰিনাৰী সমস্যা সমাধানত :\nপানীলাউ মূত্র বর্ধক হিচাবে কাম কৰে। শৰীৰৰ অতিৰিক্ত পানী বাহিৰ কৰি দিয়াত সহায় কৰে পানীলাউৱে। ১ গিলাচ লাউৰ ৰসৰ সৈতে ১ চাহ চামুচ নেমুৰ ৰস মিহলাই খাওক। ক্ষাৰীয় এই মিশ্রণটিয়ে এচিডিক মিশ্রণক তৰল হোৱাত সহায় কৰে আৰু মূত্রনলীৰ জ্বলা-পোৰা কমোৱাত সহায় কৰে।\n৫. ওজন কমোৱাত সহায় কৰে :\nলাউত ফেট আৰু কেলৰিৰ পৰিমাণ খুব কম থাকে বাবে লাউৱে ওজন কমোৱাত সহায় কৰে। ৰক্তৰ কোলেষ্টেৰল কমোৱাতো সহায় কৰে।\n৬. অকালত চুলি পকা ৰোধ কৰে :\nআয়ুর্বেদত কোৱা হৈছে যে, পুৱা নিয়মিত সতেজ পানীলাউৰ ৰস খালে অকালতে চুলি পকা প্রতিৰোধ আৰু চিকিৎসাত সহায় কৰে।\n৭. ছালৰ বাবে উপকাৰী :\nছালক ভিতৰৰ পৰা পৰিষ্কাৰ কৰাত সহায় কৰে লাউৱে। ই মুখৰ ছালৰ তেলৰ নিঃসৰণৰ ভাৰসাম্য ৰক্ষা কৰাত সহায় কৰে আৰু ব্রণৰ সমস্যা দূৰ কৰাতো সহায় কৰে। বিভিন্ন প্রকাৰৰ ছালৰ সংক্রমণৰ পৰা ৰক্ষা কৰাতো সহায় কৰে লাউৱে।\n৮. ভাল টোপনি অহাত সহায় কৰে :\nতিলৰ তেলৰ সৈতে লাউৰ ৰসৰ মিশ্রণ ইনছমনিয়াৰ সমস্যা সমাধানত সহায় কৰে। লাউৰ পাত ৰান্ধি খালে মস্তিষ্কক ঠাণ্ডা ৰাখে আৰু টোপনিৰ সমস্যা সমাধানত সহায় কৰে।ইয়াৰ উপৰি জণ্ডিচ আৰু কিডনিৰ সমস্যাৰ সমাধানতো উপকাৰী ভূমিকা পালন কৰে পানীলাউৱে\nTotal views : 3143344


Search Result of ulfa leader Pradip Gogoi\nৰহস্যৰ আৱৰ্তত নিযুক্তি কেলেংকাৰী:তদন্তৰ আওঁতালৈ আহিবনে প্ৰদীপ কুমাৰ?\nঅসম ৰাজ্যিক আৰক্ষী নিযুক্তি বৰ্ডৰ অধ্যক্ষ প্ৰদীপ কুমাৰৰ ভূমিকাক লৈ যথেষ্ট সমালোচনা হৈছিল।জানিব পৰা মতে,অসম বিৰোধী আৰু অৱসৰৰ পূৰ্বে বহু অভিযোগত অভিযুক্ত আছিল এইগৰাকী আৰক্ষী বিষয়া।\nআৰক্ষী নিযুক্তি ব’ৰ্ডৰ অধ্যক্ষ প্ৰদীপ কুমাৰৰ পদত্যাগ\nস্বেচ্ছাচাৰীতাৰে এই নিযুক্তি প্ৰক্ৰিয়া সম্পন্ন কৰিবলৈ যাওঁতে প্ৰদীপ কুমাৰে নিযুক্তিৰ বাবে গঠন কৰা কমিটীত আৰক্ষী সঞ্চালক প্রধানগৰাকীক ৰখা নাছিল।\nদুখন পানী যোগান আচঁনি মুকলি কৰিলে বিধায়ক প্ৰদীপ হাজৰীকাই\nNayantara Club donates Rs 25,000 to Assam Arogya Nidhi Fund\nNayantara Club sectretary Pradip Medhi handed over the cheque of Rs 25,000 to Kumar Sanjoy Krishna, Assam Chief Secretary today.\nAll Rights Reserved 2022 © The Janambhumi | Total visits : 80617978


Glucored in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nGlucored in Assamese\nGlibenclamide (Glyburide), Metformin साल्ट से बनी दवाएं:\nGluconorm (1 प्रकार उपलब्ध) Glimestar M (2 प्रकार उपलब्ध) Gluconorm G (1 प्रकार उपलब्ध) Janumet (2 प्रकार उपलब्ध) Gluconorm VG (1 प्रकार उपलब्ध) Glimestar PM (1 प्रकार उपलब्ध)\nGlucored के सारे विकल्प देखें\nGlucored ৰ লাভ আৰু ব্যৱহাৰসমূহ - Glucored Benefits & Uses in Assamese- Glucored ar laabh aaru byavaharsamuh\nGlucored ৰ পালি আৰু সেয়া কেনেদৰে ল'ব - Glucored Dosage & How to Take in Assamese - Glucored ar paali aaru xeya kenedore lobo\nGlucored ৰ পাৰ্শ্চক্ৰিয়াসমূহ - Glucored Side Effects in Assamese- Glucored ar parshwakriyasamuh\nGlucored সংক্ৰান্ত সতৰ্কতাবাণীসমূহ - Glucored Related Warnings in Assamese- Glucored xonkranta xatarkatabanisamuh\nঅইন দৰৱৰ সৈতে Glucoredৰ গুৰুতৰ ক্ৰিয়া-প্ৰতিক্ৰিয়া - Severe Interaction of Glucored with Other Drugs in Assamese- Oinor xoite Glucored ar gurutor kriya-pratikriya\nGlucored মতভেদসমূহ - Glucored Contraindications in Assamese- Glucored nishedhsamuh\nGlucored ৰ বিষয়ে সততে সোধা প্ৰশ্নসমূহ - Frequently asked Questions about Glucored in Assamese- Glucored ar bikhoye satate xodha prashnasamuh\nখাদ্য আৰু মদৰ সৈতে Glucored ক্ৰিয়া-প্ৰতিক্ৰিয়া - Glucored Interactions with Food and Alcohol in Assamese- khadya aaru modor xoite Glucored kriya-pratikriya\nGlucored ৰ লাভ আৰু ব্যৱহাৰসমূহ - Glucored Benefits & Uses in Assamese - Glucored ar laabh aaru byavaharsamuh\nGlucored তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nGlucored-ৰ উপাদানসমূহ - Glucored Active Ingredients in Assamese - Glucored-ar upadaansamuh\nGlucored ৰ পাৰ্শ্চক্ৰিয়াসমূহ - Glucored Side Effects in Assamese - Glucored ar parshwakriyasamuh\nগৱেষণাৰ ভিত্তিত, Glucored ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nGlucored সংক্ৰান্ত সতৰ্কতাবাণীসমূহ - Glucored Related Warnings in Assamese - Glucored xonkranta xatarkatabanisamuh\nGlucored-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nGlucoredৰ ক্ষতিকৰ প্ৰভাব অতি বিৰল।\nGlucored-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nGlucored এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Glucored গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Glucored কি প্ৰভাৱ দেখা গৈছে?\nGlucoredৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Glucored কি প্ৰভাৱ দেখা গৈছে?\nকলিজা ৰ বাবে Glucored ক্ষতিকাৰক নহয়।\nহৃদযন্ত্ৰৰ ক্ষেত্ৰত Glucored ৰ কি প্ৰভাৱ দেখা গৈছে?\nGlucoredএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Glucoredৰ গুৰুতৰ ক্ৰিয়া-প্ৰতিক্ৰিয়া - Severe Interaction of Glucored with Other Drugs in Assamese - Oinor xoite Glucored ar gurutor kriya-pratikriya\nGlucored তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nGlucored মতভেদসমূহ - Glucored Contraindications in Assamese - Glucored nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Glucored লোৱা অনুচিত যাতে -\nGlucored ৰ বিষয়ে সততে সোধা প্ৰশ্নসমূহ - Frequently asked Questions about Glucored in Assamese - Glucored ar bikhoye satate xodha prashnasamuh\nএই Glucored-এ অভ্য়াস বা নিচাৰ সৃষ্টি কৰে নেকি?\nনহয়, Glucoredয়ে অভ্যাসৰ সৃষ্টি নকৰে।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Glucored লোৱাৰ পিছত ই আপোনাৰ টোপনি ভাৱ নানে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Glucored লোৱা উচিত।\nGlucored য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Glucored ক্ৰিয়া-প্ৰতিক্ৰিয়া - Glucored Interactions with Food and Alcohol in Assamese - khadya aaru modor xoite Glucored kriya-pratikriya\nখাদ্য আৰু Glucoredৰ ক্ৰিয়া-প্ৰতিক্ৰিয়া\nGlucored আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Glucoredৰ মাজৰ প্ৰতিক্ৰিয়া\nGlucored আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।


গল্প : শগুণ (১৯৭৫) / শিৱশংকৰী (তামিল)\nHomeঅনূদিত গল্পগল্প : শগুণ (১৯৭৫) / শিৱশংকৰী (তামিল)\nতামিল গল্পঃ শগুণ (১৯৭৫)\nঅনুবাদঃ অনামিকা ৰাজবংশী\nশগুণটোৰ বিকট চিঞৰ-বাখৰবোৰে কাণখন হেঁচা মাৰি ধৰিছিল৷ সেই চিঞৰটো ইমানেই অমানুষিক যে শুনি থাকিবলৈয়ে অসহনীয়৷ লাগিলে ৰাতিপুৱাই হওক নাইবা ৰাতিৰ আন্ধাৰেই হওক- চৌবিছ ঘণ্টা ধৰি সেই একেই ভয়ংকৰ, অসহনীয়, অমানুষিক চিঞৰ৷ ওহ! সিয়ো কেনেধৰণৰ এক নাৰকীয় জীৱ! মন-মস্তিষ্কক কঁপাই তোলা একঘেয় চিঞৰটো ক্ৰমান্বয়ে বাঢ়ি গৈ আছে আৰু মই যন্ত্ৰণাত ছটফটাই আছোঁ৷ তৎক্ষণাত বিছনাৰ পৰা উঠি মই খিৰিকিখনেৰে জুমি চালোঁ৷\nআমাৰ ওচৰৰ পথাৰখনৰ ওখ ওখ গছকেইডালত শগুণকেইটাৰ আড্ডা বেছ জমি উঠিছে৷ এডাল জোপোহা গছৰ ডাল এটাত বহি থকা শগুণটোৱে হঠাতে এনেদৰে উৰিবলৈ ল’লে যেন উৰাজাহাজ এখনহে উৰিবৰ বাবে সাজু হৈছে৷ নিজৰ পাখিখন মেলি ধৰফৰাই উৰি আহি সি ওচৰৰ বাগিচাখনৰ মাজত ওলমি থকা বিজুলী বাতিৰ তাঁৰ ডালত বহিল৷ লগে লগে এটা দুটাকৈ আৰু দুটামান শগুণেও উৰা মাৰিলে আৰু বায়ুমণ্ডলত ঘূৰি ঘূৰি আক্ৰোশপূৰ্ণ হুংকাৰ দিবলৈ ধৰিলে৷\nআৰে! ইমান আক্ৰোশ আৰু কোলাহল কিহৰ বাবে? খিৰিকিৰে পুনৰ বাহিৰলৈ চাই দেখিলো যে গছৰ ডালত বহি থকা আন এটা শগুণে ঠেং দুটিৰে কিবা এটা গোলাকাৰ আকৃতিৰ বস্তু খামোচ মাৰি ধৰি আছে৷\nএইটো কি বস্তু হ’ব পাৰে বাৰু?\nএক বিকৃত আকৃতিৰ, লেতেৰা, দূৰৰ পৰা চালে ৰঙা বৰণৰ— এটা মাংসপিণ্ড... ওহ! এইটো কি বস্তু?\nআকাশত ঘূৰি থকা শগুণ কেইটালৈ কেৰেপ নকৰাকৈ এই শগুণটোৱে নিজৰ তীক্ষ্ণ নখেৰে এই পিণ্ডটো আঁচুৰি আছিল৷ এবাৰ, দুবাৰ, তিনিবাৰ... ওহ! তৃতীয় বাৰত পাতল ৰছীৰ নিচিনা কিছুমান বস্তু বাহিৰলৈ ওলাই আহিল৷ শগুণটোৱে পটককৈ সেয়া গিলি থ’লে৷ পাছত আকৌ এবাৰ-দুবাৰ ঠোঁটেৰে কুটিবলৈ ধৰাৰ সময়ত ৰঙা বৰণৰ ৰবৰ সদৃশ নলী কিছুমান ওলাই আহিল৷\nবুজি পাইছিলোঁ সেয়া কি হ’ব পাৰে!অ’ত ত’ত পৰি থকা মৰা এন্দুৰবোৰৰ এটা আনি এইদৰে আৰামেৰে বহি নিজৰ চোকা হাতোৰাৰে এন্দুৰৰ নাৰী-ভূৰুবোৰ টানি লৈ শগুণটোৱে গিলি আছিল৷\nঘৃণা আৰু বিতৃষ্ণাত মোৰ বমি অহাৰ উপক্ৰম হ’ল৷ কথাতে কোৱা হয় যে মৰাশ খোৱা শগুণৰ নিচিনা!\nলেতেৰা কৰবাৰ! অন্য ঠাইলৈ গৈ খাব নোৱাৰনে? মোৰ চকুৰ সমুখতেই আহি বহি লৈছে৷\n“যা! যা!” মই জোৰে জোৰে চিঞৰি চিঞৰি তাক খেদিব বিচাৰিলোঁ৷ কিন্তু সি অকণমানো লৰচৰ কৰা নেদেখিলোঁ৷ আকাশত ইফালে সিফালে ঘূৰি থকা শগুণ কেইটাৰ চিঞৰ-বাখৰ অসহনীয় হৈ উঠা দেখি মই খিৰিকিখন বন্ধ কৰি পাছফালে ঘূৰিবলৈ লওঁতেই ৰান্ধনী বুঢ়ীজনীক সমুখত থিয় হৈ থকা দেখিবলৈ পালোঁ৷\n“আই! আজি কি ৰান্ধিম কোৱাচোন৷”\nকেইমুহূৰ্তমান আগত দেখা সেই বীভৎস দৃশ্যটো এতিয়াও মোৰ চকুৰ সমুখত ভাঁহি থকা বাবে মই তৎক্ষণাত উত্তৰ দিব পৰা নাই৷\n“আজি মালিকো ঘৰত নাই৷ সাধাৰণ কিবা অলপ ৰান্ধিলে হ’বনে?”\nমই লাহেকৈ ‘হ’ব’ বুলি ক’লোঁ৷\nটকলা মূৰত ওপৰলৈকে লোৱা ওৰণি, কপালৰ বলিৰেখা, বগা ৰঙৰ শাড়ী পিন্ধা এওঁ গাভৰুকালত বৰ ধুনীয়া আছিল৷ তাৰ সাক্ষী হ’ল তেওঁৰ সুগঢ় মুখৰ আকৃতি আৰু গাৰ বৰণ৷ এৱেঁই আমাৰ ৰান্ধনী৷ এতিয়া চাগৈ এওঁৰ বয়স প্ৰায় পঁয়ষষ্ঠি মান হ’ব৷ হয়, হয় পঁয়ষষ্ঠি হ’ব৷\nমোৰ ইয়ালৈ অহাৰ সময়ত তেওঁ কৈছিল যে তেওঁ ষাঠিৰ ডেওনা পাৰ কৰিছে৷ ইয়ালৈ অহা পাঁচ বছৰেই হ’বৰ হ’ল৷ চাগৈ, পঁয়ষষ্ঠিমানৰ বেছিয়েই হ’ব৷ হায়, বেচেৰী আইতাজনী! এনেহেন বয়সত, ভগৱানৰ নাম ল’বলগীয়া সময়ত আনৰ ঘৰত আহি কাম কৰিবলগীয়াত পৰিছে৷ এয়াই ভাগ্য!\nপাঁচ বছৰ আগত মোক ৰান্ধনী এজনীৰ প্ৰয়োজন আছিল৷ মই খবৰ লৈ থকা সময়তে তিৰুনেলবেলীৰ খুৰী এজনীয়ে তেওঁলোকৰ ওচৰতে বুঢ়ী তিৰোতা এজনী ৰান্ধনী কাম কৰাৰ বাবে সাজু হৈ আছে বুলি লিখিলে৷ ৰান্ধনী ঘৰৰ কাম নিয়াৰিকৈ কৰিব জানে৷ খুৰীয়ে এই কথাও লিখিছিল যে সেই বুঢ়ীজনী বৰ ভাল৷ ভাল ঘৰৰ ভাল বোৱাৰী আছিল যদিও বৰ্তমানে দুৰ্দিন চলি আছে৷ তেওঁৰ হাতেৰে ৰন্ধা আহাৰ অমৃতৰ নিচিনা সোৱাদৰ৷ তুমি কোৱা যদি মই তেওঁক পঠিওৱাৰ দিহা কৰিব পাৰোঁ৷\nময়ো লিখিলোঁ ঠিক আছে৷ আহিবলৈ কওক৷ লগতে অহাৰ বাবে খৰচ হোৱা পইচাও মণিঅৰ্ডাৰ যোগে পঠিয়াই দিলোঁ৷\nচাৰি দিনৰ দিনাখন আইতাজনী আহিল৷ ভাবিছিলোঁ পঞ্চাছ বছৰমান বয়সৰ হ’ব৷ পিছে সমুখত থিয় হৈ থকা বুঢ়ীজনী দেখি মই আচৰিত হৈ ৰ’লো৷ হঠাতেই মুখৰ পৰা নিজে নিজে ওলাই গ’ল- “আৰে! আপোনাকচোন বুঢ়ী যেন দেখি৷ ঘৰ, চৌকা আদিৰ কাম চম্ভালিব পাৰিবনে? ল’ৰা-ছোৱালীকেইটাও বৰ দুষ্ট, সেই কেইটাকো চাব লাগিব৷ আমাৰ আহাৰ মেজত আনি দিব লাগিব৷ ঘৰৰ অন্যান্য আচাৰ-অনুষ্ঠান, নীতি-নিয়ম আদিও ইয়াত পালন কৰিব লাগিব৷ তেনে ক্ষেত্ৰত আপুনি চম্ভালিব পাৰিবনে?”\nআইতাই কেৱল মিচিকিয়াইছিল৷ সেই হাঁহিত যেন এক অনন্য শক্তি আৰু শান্তি লুকাই আছিল৷ ‘‘আই, মই পাৰিম৷ সকলোবোৰ কথা জানি বুজিয়েই মই আহিছোঁ৷”\nআইতাৰ বয়স বেছি আছিল যদিও ঘৰৰ কামবোৰ বৰ পৰিপাটিকৈ কৰিছিল৷ তেওঁৰ হাতত যাদু আছে বুলি ঘৰৰ সকলোৱে কৈছিল৷ কম সময়ৰ ভিতৰতে তেওঁ আমাক সকলোকে আপোন কৰি লৈছিল৷ আইতাৰ অতীতৰ বিষয়ে মই কেতিয়াও কোনোধৰণৰ প্ৰশ্ন কৰা নাছিলোঁ৷ খুৰীয়ে লিখিছিল যে আইতা এসময়ত ভাল ঘৰৰ বোৱাৰী আছিল পিছে এতিয়া দুৰ্দিন নামিছে৷ খুৰীৰ কথা শুনি সেয়ে অনাহক আইতাক মই কষ্ট দিব খোজা নাছিলোঁ৷ মাহৰ শেষত মই তেওঁক বেতন যাচিলোঁ৷ আইতাই সেয়া হাতত নলৈ ওলোটাকৈ মোক কৈছিল “ আই, মই দিয়া এই ঠিকনাটোত মণিঅৰ্ডাৰ কৰিব পাৰিবানে?” আইতাই নিজৰ ল’ৰাজনৰ ঠিকনা দিছিল৷ মণিঅৰ্ডাৰ ফৰ্মখনত মোৰ দ্বাৰা এই বাৰ্তা কথাও লিখিবলৈ ক’লে, “ইয়াত মই কুশলে আছোঁ৷ নিজৰ স্বাস্থ্যলৈ নজৰ দিবি৷ তোৰ মা৷” বচ্ সিমানখিনিয়েই৷\nমণিঅৰ্ডাৰৰ ৰচিদ পোৱা গ’ল যদিও, ল’ৰাজনৰ পৰা কোনো ধৰণৰ উত্তৰ নাহিল৷ এদিন মই নিজেই সুধিলোঁ “আইতা!আপোনাৰ ল’ৰাই কিয় আপোনালৈ চিঠি নিদিয়ে?”\n“আই, তাৰ ক’ত সময় হ’ব? কল্লিডকুৰুচীৰ পৰা চাকৰিলৈ যাবৰ বাবে দহ মাইল চাইকেলেৰে যাব লাগে৷ বেচেৰাৰ চিঠি লিখিবলৈ সময়নো ক’ত? ”\nতেতিয়াহে গম পালোঁ যে আইতাৰ ল’ৰাজন কল্লিডকুৰুচীত থাকে আৰু দহ মাইল দূৰৰ প্ৰাইমাৰী স্কুল এখনত কাম কৰে৷\nআইতা ইয়ালৈ অহা আৰু এমাহ পাৰ হ’ল৷ পিছৰ মাহৰ একত্ৰিশ তাৰিখে আইতালৈ এখন চিঠি আহিল৷ “হাতত ডাঙৰ ফোঁহা এটা ওলাইছে৷ ঔষধ কিনিব লাগিব৷ এই মাহত পাঁচ টকা বেছিকৈ পঠাব লাগিব৷”- ল’ৰাই লিখিছে৷\nআইতাৰ অনুৰোধ মৰ্মে মই এই মাহত পাঁচ টকা বেছিকৈ পঠালোঁ৷ পাছৰ মাহত পুনৰ সেই একেই কাহিনী৷ কেৱল শব্দত অকণমান পৰিৱৰ্তন আহিল- “পেটত দুখ পালোঁ৷ চিকিৎসা কৰাব লাগে৷ দহ টকা বেছিকৈ পঠাব লাগে৷”\nআগৰ মাহত পাঁচ টকাতো বেছিকৈয়ে দিয়া আছে৷ এইবাৰ আকৌ দহ টকা! কি দৰকাৰ?\n“আইতা এয়া কেনেধৰণৰ কথা? আপোনাৰ ল’ৰাই প্ৰতিমাহে এইদৰে পইচা বিচাৰে? অকলশৰীয়া মানুহ এজনক ইমান পইচাৰ দৰকাৰ হয়নে? তেওঁ মাহিলি বেতন লাভ কৰেনে নকৰে? জানোচা মই দিলোৱেই৷ পিছে এই পইচাবোৰ আপুনি কিদৰে শুজিব?”\n“আই, এইটো মাহত দি দিয়া৷ লিখিছে পেটত দুখ পাইছে৷ বেচেৰা কি কৰিব? আগলৈ পাবলগীয়া বেতনৰ পৰা এই পইচাখিনি কাটি দিলেই হ’ল৷ সি এশ সত্তৰ টকা বেতন লাভ কৰে৷ সেইখিনিৰে ঘৰ খৰচ, খোৱা-লোৱা তাতে আকৌ বেমাৰ৷ বেচেৰাটোৱে কি যে কৰিব?”\nআইতাৰ কথাত মই আশ্বস্ত হ’ব পৰা নাছিলোঁ৷\nএনেহেন বুঢ়া বয়সত আনৰ ঘৰত কাম কৰিবলৈ ৰাখিছে৷ তাকো কোনো খা-খবৰ নাই কেৱল পইচাৰ খবৰ কৰে৷ ৰামুৰ ওপৰত, কাহানিও নেদেখা সেই ল’ৰাৰ প্ৰতি কোনো ধৰণৰ বিশ্বাস নাইবা সদ্‌ভাৱনাৰ জন্ম নহ’ল৷\nপৰীক্ষাৰ বাবে সাজু হ’ব লাগে, চাইকেলখন ঠিক কৰিব লাগে, পৰুৱাই কামুৰিলে, জ্বৰৰ বাবে চিকিৎসা কৰিব লাগে, বেতন কাটিছে- এনেধৰণৰ অনেক অজুহাত প্ৰতিমাহে আহে৷ অবিশ্বাস্য অজুহাত৷ কিন্তু মণিঅৰ্ডাৰ পালে লগে লগে কোনো খবৰ নাই৷ পইচা খোজাৰ সময়তো আনকি মা কেনে আছে? স্বাস্থ্য কেনে? এনেধৰণৰ মমতা ভৰা এটাও শব্দ নিলিখে৷ কেৱল মণিঅৰ্ডাৰৰ সময়ত কেইটামান পইচা বেচিকৈ পঠিয়াব লাগে- সেই ৰস নথকা শব্দকেইটাই কেৱল ব্যৱহাৰ হয়৷ আচৰিত হৈ পৰোঁ! হাৰে, এনেকুৱাও সন্তান থাকেনে?\nতিনি-চাৰিমাহ এনেদৰেই পাৰ হৈ গ’ল৷ এদিন ধৈৰ্যৰ বান্ধ সুলকি পৰিল আৰু মই চিধাই কৈ পেলালোঁ আইতা, আপোনাৰ ল’ৰাজন কেনেকুৱা ধৰণৰ মানুহ কওকচোন? নিজৰ মাকক ঘৰত বহুৱাই এসাজ ভালদৰে খুৱাবও নোৱাৰে, ওপৰঞ্চিকৈ এনেদৰে কামোৰ মাৰি থাকে যে?\nআইতাই গ্ৰাইণ্ডাৰত চাউল গুড়ি কৰি আছিল৷ তলমূৰকৈ তেওঁ শান্তভাৱেৰে ক’ব ধৰিলে-“আই, কি ক’ম? দহটাকৈ সন্তান জন্ম দিলোঁ, পিছে এটাও নাবাচিল৷ শেষত যেনিবা এইজন বাচিল৷ মোৰ চিতাত জুই দিবলৈ ভগৱানে ইয়াকেই ৰাখক৷ সি ভালে ভালে থাকক সেয়াই মোৰ কামনা৷”\nভাবিলো— চাগৈ এয়া মাকৰ মমতা৷ ইমানকেইটা সন্তানৰ ভিতৰত মাত্ৰ এটা সন্তানেই বাচি আছে যিহেতু মৰমতো থাকিবই৷\nচাউল খুন্দি খুন্দি আইতাই ক’বলৈ ধৰিলে- “আই, প্ৰথমটো সন্তান আছিল এজনী ছোৱালী৷ দেখিবলৈ সাইলাখ অপ্সৰাৰ নিচিনা৷ তাইৰ তিনি বছৰ বয়সত মোৰ নিজৰ বাইদেউৰ ডাঙৰ ছোৱালীজনীৰ বিয়া খাবলৈ যাবলগীয়াত পৰিলোঁ৷ মোৰ ছোৱালীজনীৰ নৰীয়া দেহা৷ ঘৰৰ মানুহে যাবলৈ মানা কৰিছিল যদিও মই গ’লোঁ৷ সেইখন আছিল দূৰণিবটীয়া এখন গাঁও৷ এইফালে বিয়া আনফালে মোৰ ছোৱালীজনীৰ ভীষণ নৰীয়া৷ গাঁওখনত ডাক্তৰ এজনো নাই৷ ঘৰলৈ ঘূৰি আহিবলৈ লওঁতেই তাইৰ প্ৰাণ বায়ু উৰি গ’ল৷ কি কৰো? গাঁৱৰ মানুহে মৃতদেহ এটি এখন গাঁৱৰ পৰা আন এখন গাঁৱলৈ নিয়া কথাটো শাস্ত্ৰৰ বিৰুদ্ধ কথা বুলি ক’লে৷ তাকে দেখি মোৰ বাইদেউৰ শাহুৱেকে কোৰ এখন মোৰ হাতত তুলি দি ক’লে ইয়াতে কৰবাত গছৰ তলত পুতি থৈ দে৷ তেওঁৰনো কি দোষ? তেওঁলোকে নিজৰ ঘৰত চলি থকা বিয়া এখনত এনে অমংগল হৈ থকাটো নিবিচাৰে৷ ইফালে মোৰ মনৰ অৱস্থা কোনে বুজিব? শেষত উপায়ন্তৰ হৈ মই তাতেই তাইক পুতি থৈ দাদাৰ লগত ঘৰলৈ গুছি আহিলোঁ৷ আচলতে মই পাপী৷” আইতাৰ চকু দুটি সেমেকি উঠিল৷\nআইতাই পুনৰ ক’বলৈ ধৰিলে “দ্বিতীয় সন্তানটো লিভাৰৰ সমস্যাত ভুগি মৰি থাকিল৷ তৃতীয়টো কন্যা সন্তান আছিল৷ তাই পিন্ধি থকা গহনাৰ লোভত ডকাইতে উঠাই লৈ গ’ল৷ গোটেই গাঁও বিচাৰি চলাথ কৰা হ’ল৷ দুই- তিনিদিনমান পাছত তাইৰ শৱদেহটো গাঁৱৰ কুঁৱাত ওপঙি থকা দেখিবলৈ পোৱা গ’ল৷ এনেদৰে এটি এটিকৈ মোৰ সন্তানকেইটা নানা বিলাই-বিপত্তিৰ মাজত মৃত্যুমুখত পৰিল৷”\nআইতাই হুমুনিয়াহ পেলাই আকৌ কৈ গ’ল- “ৰজাৰ নিচিনা মোৰ এজন সুযোগ্য সন্তান আছিল৷ সুন্দৰ আৰু সুস্বাস্থ্যবান৷ মোক বৰ মৰম কৰিছিল৷ কৈছিল-‘মা, তুমি কেতিয়াও মোক নেৰিবা’ তেইছ বছৰ বয়সত তাৰ বিবাহ হ’ল৷ চৌবিছ বছৰত টাইফয়ড ৰোগত আক্ৰান্ত হৈ তাৰ মৃত্যু হ’ল৷ মা, মা বুলি চিঞৰি থকা ল’ৰাজন হঠাতে নিশ্চুপ হৈ ৰ’ল৷ আৰু কিমান ক’ম মোৰ দুৰ্দশা !” আইতাই কান্দিবলৈ ধৰিলে৷\nপুনৰ তেওঁ ক’বলৈ ধৰিলে “শেষত যেনিবা এটা সন্তান থাকিল৷ সিয়ো বদমাছ আৰু ধুৰন্ধৰ৷”\nআইতাৰ কথাত মোৰ বিশ্বাস হোৱা নাই৷ মানুহৰ জীৱনত ইমান সমস্যা থাকিব পাৰেনে? এয়া সম্ভৱনে? অকলে ইমান দুখ সহ্য কৰাটো? নে আইতাই তেওঁৰ প্ৰতি সহানুভূতিশীল হোৱাৰ বাবে মনেসজা কাহিনী আৰম্ভ কৰিছে?\nকিন্তু কেইদিনমানৰ পিছতেই মোৰ ধাৰণা ভুল বুলি প্ৰমাণিত হ’ল৷\nমোৰ খুৰীজনী তিৰুনেলবেলীৰ পৰা মাদ্ৰাজলৈ আহিছিল৷ ট্ৰেইনেৰে ঘৰলৈ ঘূৰি যোৱাৰ সময়ত তেওঁ মোক সুধিলে -“আইতাজনী কেনে আছে? কাম চম্ভালিব পাৰিছেনে?”\nমই মূৰ দপিয়াই তেওঁৰ কথাত সহমত প্ৰকাশ কৰিলোঁ৷ কিন্তু নিজকে চম্ভালিব নোৱাৰি শেষত কৈ পেলালোঁ “খুৰী, আইতাজনী বৰ সাদৰী৷ কিন্তু তেওঁৰ ল’ৰাজনহে দেখোন অদ্ভুত চৰিত্ৰৰ৷”\nখুৰীয়ে দীঘল হুমুনিয়াহ এটা মাৰি ক’বলৈ আৰম্ভ কৰিলে - “এই আইতাজনীক তুমি বোৱাৰীকালত দেখিব লাগিছিল৷ বাহ! কি ৰূপ! ধনী ঘৰৰ বোৱাৰী আছিল৷ হাতে-কাণে -গলে সোণ আৰু হীৰাৰ অলংকাৰ৷ দামী দামী শাড়ী৷ সাজ-সজ্জাত বৰ চৌখিন আছিল৷ গিৰিয়েক আছিল এগৰাকী প্ৰখ্যাত অধিবক্তা৷ বহুত সম্পত্তিৰ মালিক৷ পিছে, মানুহজন আছিল মদাহী৷ দিনৰ দিনটো বন্ধুবৰৰ লগত মদ-জুৱা আদিৰ আড্ডা মাৰি বহি থাকে৷ পিছত কি হ’ব? পইচাবোৰ পানীৰ দৰে বৈ গ’ল৷ শেষত অ’ত ত’ত ঋণ লৈহে ঘৰ চলাবলগীয়াত পৰিছিল হেনোঁ৷ এওঁ বেচেৰীজনী বৰ চিধা৷ মনে মনে চব চাই থাকিল৷ দহটাকৈ সন্তান জন্ম হ’ল, পিছে এটাৰ পাছত এটা নানা কাৰণত ঢুকাই থাকিল৷ শেষত সেই ধুৰন্ধৰটো বাছিল৷ গিৰিয়েকৰ মৃত্যুৰ পাছত সম্পত্তিবোৰো অ’ত ত’ত ঋণ পৰিশোধ কৰোঁতে শেষ হ’ল৷ এতিয়া বেচেৰীয়ে আনৰ ঘৰত কাম বন কৰি জীয়াই আছে৷”\nকথাখিনি শুনি মই থতমত খালোঁ৷ মানে আইতাই কোৱা কথাবোৰ সঁচা আছিল৷ খুৰীয়ে ইফালে সিফালে চাই ফুচফুচাই ক’বলৈ ধৰিলে-“সুযোগ্য সন্তানজনক ভগৱানে নিলে আৰু ধুৰন্ধৰটোক জীয়াই ৰাখিলে৷ সেই বদমাছটোৱে এতিয়া এজনী ছোৱালী আনিছে৷ ছোৱালীজনী আৰু এখোপ চৰা৷ গুৰু-গোসাই নমনা বিধৰ৷ গাঁৱৰ সকলোৱে তাক হাঁহে৷ আইতায়ো এই কথা জানে৷ কিন্তু শুনা... তুমি কেৱল এটা কথা মনত ৰাখিবা যাতে ভুলতো এই কথা আইতাৰ কাণত নপৰে৷ তেওঁ বৰ স্বাভিমানী৷ বুজিছাতো?”\nএতিয়াহে কথাবোৰ স্পষ্ট হ’ল৷ এনেহেন বয়সত মাকে কষ্ট কৰি উপাৰ্জন কৰা ধন পুতেকে সেই ছোৱালীজনীৰ নামত খৰচ কৰে বাবে প্ৰতি মাহে তাক পইচাৰ দৰকাৰ হয়৷\nআইতা অহা পাঁচবছৰমানেই হ’বৰ হ’ল৷ এই ছেগতে আইতাই ল’ৰাটোক এবাৰ চাই আহক বুলি মই চুটি দিব খুজিছিলোঁ যদিও আইতা মান্তি নহ’ল৷ আইতা কিয় মান্তি হোৱা নাই সেই কথা মই জানো৷ সেয়ে মই বিশেষ একো নকলোঁ৷ ল’ৰাজনৰ প্ৰকৃত স্বৰূপ মই জনাৰ পাছত মই আইতাৰ মাহিলী বেতনৰ লগত দহটকা যোগ দি দিলোঁ৷ কিন্তু মই সেই টকা আইতাৰ হাতত নিদিলোঁ৷ আইতাৰ আগত সেই বিষয়ে জনাবলৈ এদিনাখন মই ক’লোঁ “আইতা আপোনাৰ বেতনৰ লগত নতুনকৈ অলপ টকা যোগ দিছো৷ আপোনাৰ ল’ৰাজনে সেই কথা জানিলে সেইখিনিও বিচাৰিব সেয়ে মই সেই টকাখিনি বেলেগকৈ জমা থৈছোঁ৷”\nপ্ৰতিদিনৰ নিচিনাকৈ সিদিনাও আইতাই একেখিনি কথাকেই কৈছিল-“আই, মইনো টকা জমা কৰি কি কৰিম? তাৰ খৰচ অধিক৷ সেয়ে তাৰ টকাৰ প্ৰয়োজনো অধিক৷ কেৱল ঈশ্বৰলৈ এয়াই প্ৰাৰ্থনা যে তাৰ হাততেই মই যেন চকু মুদিব পাৰো৷”\nমই স্তম্ভিত হৈ পৰিলোঁ৷\nএই আহিবলগীয়া দীপাৱলীত আইতা মোৰ ইয়ালৈ অহা ছয় বছৰ হ’ব৷\nআজি ৰাতিপুৱাৰে পৰা এই শগুণ কেইটাৰ চিঞৰ বাখৰত মই শান্তিৰে শুব পৰা নাই৷ এই অধমকেইটাই ইমান চিঞৰ-বাখৰ কৰিব পাৰে৷ দিন ৰাতি সিহঁতৰ চিঞৰ, ক্ৰন্দনত মই অসহ্য হৈ পৰিছোঁ৷ শেষত বিছনাত থাকিব নোৱাৰি মই উঠি বহিলো৷ ঘড়ীটোলৈ চালোঁ৷ পাঁচ বাজি গৈছে৷ এই পুৱা বেলা শগুণৰ চিঞৰ মোৰ কাণত অসহনীয় ৰাগ এটিৰ দৰে বাজিবলৈ ধৰিলে; যাৰ বাবে বিছনাত পৰি থকা নাইবা চকু মুদিবলৈ মোৰ বাবে অসম্ভৱ হৈ পৰিছে৷ মই উঠি আহিলোঁ৷ হাত-মুখ ধুই ৰান্ধনী ঘৰৰ পিনে গ’লোঁ৷\nআইতাই সদায় চাৰি বজাত উঠে৷ মন্দিৰত চাকি-ধূপ জ্বলাই তেওঁ ৰান্ধনী ঘৰলৈ আহে৷ কিন্তু আজি দেখোন তেওঁ ইয়াত নাই৷ ৰান্ধনীঘৰটোও অন্ধকাৰত ডুব গৈ আছে৷\nমন্দিৰতো চাকি ধুপ জ্বলোৱা নাই৷\nআজি এয়া কি হৈছে?\n“আইতা... ! আইতা...! ”\nনাই কোনো উত্তৰ নাহিল৷\nচুইচটো অন কৰি দেখোঁ যে আইতা নিথৰভাৱে বিছনাত পৰি আছে৷ আইতাক এনে অৱস্থাত দেখি মই বিমোৰত পৰিলোঁ৷\nলগে লগে মই এখেতক মাতিলোঁ৷ গম পালোঁ যে শুই থকা সময়তে আইতাৰ স্বৰ্গপ্ৰাপ্তি ঘটিল৷\nএতিয়াহে লেঠা লাগিল৷ কি কৰা যাব?\nখুৰীলৈ খবৰ পঠিয়ালোঁ যে আইতা ঢুকাল৷ যেনেতেনে তেওঁৰ ল’ৰাজন ইয়ালৈ আহিব লাগে৷\nপ্ৰায় এঘন্টামানৰ পাছত খুৰীয়ে খবৰ পঠিয়ালে যে তেওঁ ল’ৰাজনক বিচাৰি গৈছিল যদিও সি ঘৰত নাছিল৷ ঘৈণীয়েক আছিল৷ তাই চিধাকৈ কথা নকৈ ওহ্ বুঢ়ীজনী মৰিল বুলি কৈ ল’ৰা আহিলে জনাই দিম বাৰু বুলি ক’লে৷\nআমি ৰৈ থাকিলোঁ৷ দুপৰীয়া শেষ হ’ল৷ লাহে লাহে পৃথিৱীখন ক’লা ছায়াই আৱৰি ধৰিলে৷ এনেসময়তে ডাকোৱালে এখন চিঠি দি থৈ গ’ল৷ চিঠিখন আইতাৰ ল’ৰাজনে পঠিয়াইছে৷ সি লিখিছে “মোৰ গা ভাল নহয়৷ যাব নোৱাৰিম৷ পাৰে যদি আপোনালোকেই অন্তিম সংস্কাৰ কৰক৷ -ৰামু৷”\nএয়া কি? কোনে এতিয়া তেওঁৰ অন্ত্যেষ্টিক্ৰিয়া সম্পন্ন কৰিব? নিজৰ চিতাত জুই দিবলৈ আশা কৰি যিজনী মাকে তাৰ মংগলৰ বাবে প্ৰতিদিনে ভগৱানক প্ৰাৰ্থনা কৰিছিল; যাৰ বাবে গোটেই জীৱনটো দুখ-কষ্ট কৰি কেৱল তাৰ সুখৰ বাবে পইচা পঠাইছিল; হায়! সেই মাতৃৰ আজি এনে অৱস্থা৷ সন্তানৰ নিজৰ মাতৃৰ প্ৰতি এনে ব্যৱহাৰ? এতিয়া কোনে তেওঁৰ চিতাত জুই দিব?\nমাত্ৰ, কিছুসময়ৰ চিন্তা৷ ৰামুৰ চিঠিখন দেখিয়েই মোৰ স্বামীও অত্যন্ত আচৰিত হৈ পৰিছিল৷ কিন্তু লগে লগে তেওঁ এটা নিশ্চিত সিদ্ধান্ত ল’লে৷ কাষৰ মানুহখিনিক মাতি আনি অন্যান্য যাৱতীয় ব্যৱস্থা কৰা হ’ল৷ কেৱল এইখিনিয়েই ক’লে “চিন্তা নকৰিবা৷ আইতাই ইমান দিনৰ পৰা কষ্ট কৰি আমাক ৰান্ধি-বাঢ়ি খুৱাইছে৷ মই তেওঁৰ নিজৰ সন্তান নহ’লেনো কি হ’ল! তেওঁৰ ল’ৰাৰ ঠাইত ময়েই তেওঁৰ চিতাত জুই দিম৷ ”\nঅৱশেষত আইতাৰ সপোন পূৰ্ণ হ’ল৷ তেওঁ আশা কৰা মতে সুপুত্ৰজন বিচাৰি পালে; যিয়ে তেওঁৰ অন্ত্যেষ্টিক্ৰিয়া সম্পন্ন কৰিলে৷ আইতা সঁচাকৈয়ে ভাগ্যৱতী৷\nৰামু, ছিঃ! তাৰ কথা মনত পৰিলে মোৰ খং উঠে৷ শৰীৰটো জ্বলিবলৈ ধৰে৷ ঘৃণাত মুখখন কোঁচ খাই যায়৷ ছিঃ এনেকুৱাও ল’ৰা থাকেনে? এনেকুৱা নিষ্ঠুৰ অন্তৰৰ মানুহ?\nনহয়, সি এটা শগুণ৷ জীয়াই থকা সময়ত সি আইতাক আঁচুৰি আঁচুৰি শেষ কৰি পেলালে, সি মনুষ্য নহয়৷ নিৰ্মম, নিৰ্দয় শগুণ৷ আইতাৰ প্ৰাণ বায়ু ওলাই যোৱাৰ পাছত তেওঁৰ নিৰ্জীৱ শৰীৰটো দলিয়াই থৈ গ’ল৷ নীচ, নৰাধম৷\nবাহিৰত শগুণ কেইটাৰ চিঞৰ বাখৰ ক্ৰমাৎ বাঢ়ি গৈ আছে৷ অৱশ্যে, এতিয়া আগৰ দৰে মই সেই শব্দবোৰ শুনি বিৰক্ত নহওঁ৷\nএগৰাকী জীৱিত বুঢ়ীক যিজনে আঁচুৰি আঁচুৰি খালে সেই নিষ্ঠুৰ অন্তৰৰ ৰামুতকৈ এই শগুণবোৰ বেছি ভাল৷ ইহঁতে নিৰ্জীৱ শৰীৰবোৰহে খায়৷ কিন্তু সি...?\nহয়, আজিকালি শগুণৰ সেই বেসুৰা চিঞৰ-বাখৰৰ শব্দবোৰে মোক বিৰক্ত কৰি তুলিব নোৱাৰে৷


নিৰ্বাচন আয়োগৰ বিৰুদ্ধে এআইইউডিএফৰ বিধায়ক আমিনুল ইছলামৰ চাঞ্চল্যকৰ অভিযোগ -\nHomeআঞ্চলিকনিৰ্বাচন আয়োগৰ বিৰুদ্ধে এআইইউডিএফৰ বিধায়ক আমিনুল ইছলামৰ চাঞ্চল্যকৰ অভিযোগ\nনিৰ্বাচন আয়োগৰ বিৰুদ্ধে এআইইউডিএফৰ বিধায়ক আমিনুল ইছলামৰ চাঞ্চল্যকৰ অভিযোগ\nডিজিটেল ডেস্ক: নিৰ্বাচন আয়োগৰ বিৰুদ্ধে চাঞ্চল্যকৰ অভিযোগ উত্থাপন কৰিছে এআইইউডিএফৰ বিধায়ক আমিনুল ইছলামে৷ আজি ফেচবুকযোগে বিধায়কগৰাকীয়ে চৰকাৰী বিষয়া-কৰ্মচাৰীৰ ইচ্ছাকৃত ভুলৰ বাবেই ভোটাৰ তালিকাযোগে হাজাৰ হাজাৰ ভাৰতীয় নাগৰিকক বিদেশী ন্যায়াধিকৰণে ‘বিদেশী’ ঘোষণা কৰাৰ গুৰুতৰ অভিযোগ উত্থাপন কৰিছে৷\nধিং সমষ্টিৰ বিধায়কগৰাকীৰ অফিচিয়েল ফেচবুক পেজত লিখা কথাখিনিৰ অসম্পাদিত ৰূপ এনেধৰণৰ-\n‘‘মানুহজনৰ নাম আঃ জলিল।\nভোটাৰ তালিকাত পিতৃৰ নাম আহিছে India Assam.\nদুদিন পিছত এই লোকজনক সন্দেহজনক নাগৰিক বুলি ভোটাৰ তালিকাত তেওঁৰ নামত ডি লগাই দি বিদেশী ন্যায়াধীকৰণত গোচৰ ৰুজু কৰা হ’ব আৰু পিতৃৰ লগত সম্পৰ্ক স্থাপন কৰিব পৰা নথি দাখিল কৰিব নোৱাৰাৰ অজুহাতত ন্যায়াধীকৰণে তেওঁক বিদেশী ঘোষণা কৰিব। ফলস্বৰূপে তেওঁৰ পৰৱৰ্তী ঠিকনা হ’ব ডিটেনশ্বন কেম্প।\nআজিৰ দিনতো চৰকাৰী বিষয়া কৰ্মচাৰী সকলে কৰা এনে ইচ্ছাকৃত ভুলৰ পৰিণতি ভূগি আছে হাজাৰ হাজাৰ বৈধ ভাৰতীয় নাগৰিকে।\n১৯৮৩ চনৰ সাধাৰণ নিৰ্বাচনৰ ভোটাৰ তালিকাত নগাঁও জিলাৰ হাজাৰ হাজাৰ লোকৰ পিতৃৰ নামত কুকুৰ, মেকুৰী, শিয়াল, নেউল আদি লিখি প্ৰকাশ কৰিছিল।”\nআমিনুল ইছলামে ফেচবুক পোষ্টটোত এখন ভোটাৰ তালিকাৰ এটা অংশ আপলোড কৰিছে৷ য’ত GBC0014546 নম্বৰৰ 829 ক্ৰমিকৰ এগৰাকী ভোটাৰৰ নাম আঃ জলিলৰ পিতাৰ নাম India Assam বুলি উল্লেখ আছে৷\nআমিনুল ইছলামে লগতে অভিযোগ কৰিছে যে, ১৯৮৩ চনৰ সাধাৰণ নিৰ্বাচনৰ ভোটাৰ তালিকাতো নগাঁও জিলাৰ হাজাৰ হাজৰ লোকৰ পিতৃৰ নামত কুকুৰ, মেকুৰী, শিয়াল, নেউল আদি লিখি প্ৰকাশ কৰিছিল৷ আমিনুল ইছলামৰ এই অভিযোগৰ পাছতেই ৰাজ্যজুৰি চাঞ্চল্যৰ সৃষ্টি হৈছে৷ নিৰ্বাচন আয়োগে প্ৰস্তুত কৰা ভোটাৰ তালিকাৰ এই বিসংগতি সম্পৰ্কত এতিয়াও সত্যাসত্য জানিব পৰা হোৱা নাই৷ বিধায়কগৰাকীৰ অভিযোগৰ পাছত এতিয়া ৰাজ্যিক নিৰ্বাচন আয়োগ আৰু অসম চৰকাৰে বিষয়টো সম্পৰ্কত কি ব্যৱস্থা গ্ৰহণ কৰে, সেয়া লক্ষ্যণীয় হ’ব৷\nPrevious articleআইআইএমৰ ছাত্ৰলৈ ৪৯লাখ টকাৰ পেকেজ, বৃদ্ধি পালে জলপানিৰ হাৰ ১৮ শতাংশ\nNext articleপঞ্জাব কংগ্ৰেছত কোন এই ‘গেম চেঞ্জাৰ’? আদৰিবলৈ লৱৰি গ’ল মুখ্যমন্ত্ৰী চন্নী, সভাপতি সিদ্ধু


অসমত হিজবুল মুজাহিদীনে মেলিছিল ভয়ংকৰ জাল\nডিজিটেল সংবাদ, হোজাইঃ অসমত ভয়ংকৰ কূটাঘাতৰ জাল মেলিছিল হিজবুল মুজাহিদীনে। হোজাইৰ লগতে ৰাজ্যখনৰ অন্য জিলাতো মুজাহিদীনে ভিতৰি ভিতৰি সদস্যভৰ্তি অভিযান আৰম্ভ কৰিছিল। জেহাদী সংগঠনটো শক্তিশালী কৰিবলৈ ওমৰ ফাৰুক নামৰ জেহাদী সদস্যজনলৈ কাশ্মীৰৰ পৰা…\nবিৰাট কোহলীৰ কি কিটিপ অনুসৰণ কৰিলে অষ্ট্ৰেলিয়াৰ তাৰকা ক্ৰিকেটাৰ ষ্টিভ স্মিথে?\nডিজিটেল ডেস্কঃ বিৰাট কোহলীৰ কিটিপ অনুসৰণ কৰিলে বিশ্বৰ ক্ৰিকেটজগতৰ শ্ৰেষ্ঠ বেটছমেন তথা অষ্ট্ৰেলিয়াৰ প্ৰাক্তন অধিনায়ক ষ্টিভ স্মিথে। পিছে এই কিটিপ খেল সৰ্ম্পকীয় নহয়, ব্যক্তিগতহে। শনিবাৰে বিবাহপাশত আৱদ্ধ হ’ল স্মিথ। বিশ্বৰ ক্ৰিকেট জগতৰ…\nঅৰ্থক সদায় অনৰ্থ বুলিহে গণ্য কৰা হয়। পিচে আমি সকলোৱে অৰ্থৰ বাবেই দৌৰি ফুৰো! অৰ্থক অনৰ্থক বুলি ভাবি ল’ব পৰা হ’লে বহু অথন্তৰ নালাগিলহেঁতেন। তেলৰ দাম বৃদ্ধিৰ বিপৰীতে টকাৰ মূল্য কমিবলৈ ধৰাৰ সময়ত অৰ্থ-অনৰ্থৰ বিষয়টোৱে গুৰুত্ব লাভ কৰে। ২০১৩ চনৰ…\nনগাঁৱত দিন দুপৰতেই ধন লুট\nডিজিটেল সংবাদ, নগাওঁঃ শনিবাৰে নগাওঁ চহৰত দিন দুপৰতেই সংঘটিত হয় এক চাঞ্চল্যকৰ ধন লুটৰ ঘটনা। নগাওঁ জাজৰীৰ অতুল চন্দ্ৰ শইকীয়া নামৰ জলসিঞ্চন বিভাগৰ অৱসৰপ্ৰাপ্ত কৰ্মচাৰীজনে বেংকৰ পৰা পেঞ্চনৰ ধন উলিয়াই নিয়াৰ সময়তে দুৰ্বৃত্তৰ দল এটাই ৰাসায়নিক…\nমহানগৰীত হিজবুল মুজাহিদীনৰ লিংকমেনক গ্ৰেপ্তাৰ\nহিজবুল মুজাহিদীনৰে জড়িতৰ অভিযোগত আৰু এজনক গ্ৰেপ্তাৰ। বৰ্ণিহাটৰ পৰা মহানগৰ আৰক্ষীয়ে গ্ৰেপ্তাৰ কৰে ওমৰ ফাৰুক নামৰ লোকজনক। ধৃত ওমৰ ফাৰুকৰ ঘৰ হোজাইত। সম্প্ৰতি দিছপুৰ থানাত ৰখা হৈছে ওমৰ ফাৰুকক। হিজবুলৰ লিংকমেন হিচাপে ওমৰ ফাৰুকে…\nনিৰ্মাণ সম্পূৰ্ণ নহওঁতেই জলবোমাৰ ৰূপ লৈছে নামনি-সোৱণশিৰি প্ৰকল্পই, বান্ধৰ উপৰি ভাগত জমা ৮০ হাজাৰ…\nডিজিটেল সংবাদ, গোগামুখঃ অৰুণাচলত যোৱা এসপ্তাহ ধৰি হৈ থকা প্ৰৱল বৃষ্টিপাতৰ ফলত নিৰ্মাণ সম্পূৰ্ণ নোহোৱা নামনি-সোৱণশিৰি জলবিদ্যুৎ প্ৰকল্পস্থলীয়ে এতিয়া জলবোমা সদৃশ হৈ পৰিছে। চিয়াঙৰ ৰহস্যজন জলপৃষ্ঠ বৃদ্ধি আৰু অৰুণাচলৰ প্ৰৱল বৰষুণৰ ফলত…\nনগাঁৱত পিষ্টলসহ বিজেপি নেতাক গ্ৰেপ্তাৰ\nনগাঁৱত পিষ্টলসহ গ্ৰেপ্তাৰ বিজেপি নেতাক। ধৃত নেতাজনৰ নাম আতাউৰ ৰহমান। বিজেপিৰ সংখ্যালঘু মৰ্চাৰ পাখিমৰীয়া মণ্ডলৰ সম্পাদক আছিল তেওঁ। ০.২২ পিষ্টল আৰু ৩ ৰাউণ্ড সক্ৰিয় গুলীও জব্দ। নগাঁৱৰ চাৰিখুঁটিত ঘৰ আতাউৰ ৰহমানৰ। ডিফুৰ গাৰো…


(টি.এ. সৰস্বতী আম্মাৰ পৰা পুনঃনিৰ্দেশিত)\nচেৰপুলাচেৰী, পালাক্কাড় জিলা, কেৰেলা\nশ্ৰী কেৰেলা বাৰ্মা মহাবিদ্যালয়, ত্ৰিশূৰ, মহাৰাজ কলেজ,\nটেকাথ আমায়ানকট্টুকুৰুচ্চি কালাথিল সৰস্বতী (ইংৰাজী: Tekkath Amayankottukurussi Kalathil Sarasvati) চমুকৈ টি. এ. সৰস্বতী আম্মা (জন্ম: ২৬ ডিচেম্বৰ ১৯১৮ – ১৫ আগষ্ট ২০০০) এগৰাকী ভাৰতীয় শিক্ষাবিদ, পণ্ডিত, গৱেষক, গণিতজ্ঞ। তেখেতৰ জন্ম হৈছিল কেৰেলাৰ পালাক্কাড় জিলাৰ চেৰপুলাচ্চেৰীত। তেখেতে গণিতৰ ইতিহাস আৰু সংস্কৃতলৈ উল্লেখনীয় বৰঙনি আগবঢ়াই এখন গুৰুত্বপূৰ্ণ গ্ৰন্থ লিখি থৈ গৈছে। কিতাপখনৰ নাম -প্ৰাচীন আৰু মধ্যযুগীয় ভাৰতত জ্যামিতি।\nসৰস্বতী আম্মাৰ জন্ম হৈছিল কেৰেলাৰ পালাকাড় জিলাৰ চেৰপুলাচেৰীত। তেখেত আছিল মাতৃ কুটিমালু আম্মা আৰু পিতৃ মাৰাথ আচুথা মেননৰ দ্বিতীয়টো সন্তান। তেখেতে মাদ্ৰাছ বিশ্ববিদ্যালয়ৰ পৰা গণিত আৰু পদাৰ্থ বিজ্ঞানৰ ডিগ্ৰী অৰ্জন কৰে। তাৰপিছত বেনাৰছ হিন্দু বিশ্ববিদ্যালয়ৰ পৰা সংস্কৃতত স্নাতকোত্তৰ ডিগ্ৰী লাভ কৰে। তেখেতে গৱেষণা কৰে ভি. ৰাঘৱনৰ অধীনত। তেওঁ আছিল এজন সংস্কৃত পণ্ডিত। সৰস্বতী আম্মাই শ্ৰী কেৰেলা বাৰ্মা মহাবিদ্যালয়, ত্ৰিশূৰ, মহাৰাজ কলেজ, আৰ্নেকুলাম আৰু ৰাঁচীৰ মহিলা কলেজত পঢ়াইছিল। তেখেতে ঝাৰখণ্ডৰ ধানবাদত থকা শ্ৰী শ্ৰী নাৰায়ণ ন্যাস মহিলা মহাবিদ্যালয়ৰ অধ্যক্ষা হিচাপে ১৯৭৩ চনৰ পৰা ১৯৮০ চনলৈকে কাৰ্যনিৰ্বাহ কৰিছিল। অৱসৰৰ পাছত তেখেতে নিজৰ গৃহ চহৰ অট্টাপালামত অতিবাহিত কৰে। ২০০০ চনৰ ১৫ আগষ্টৰ দিনা তেখেতে মৃত্যুক সাবটি লয়। তেখেতৰ কনিষ্ঠ ভগ্নী টি. এ. ৰাজালক্ষ্মী মালায়ালম ভাষাৰ এগৰাকী প্ৰখ্যাত গল্পকাৰ আৰু ঔপন্যাসিক। কিন্তু ১৯৬৫ চনত তেখেতে আত্মহত্যা কৰিছিল।\n২০০২ চনত কেৰেলা গাণিতিক সমাজে তেওঁলোকৰ বাৰ্ষিক সন্মিলনীতপ্ৰফেছাৰ টি. এ. সৰস্বতী আম্মা স্মাৰক বক্তৃতা শীৰ্ষক এক নিয়মীয়া বক্তৃতাৰ আৰম্ভ কৰে। মিচ্ছিউ ইয়ানু- যিগৰাকীয়ে সৰস্বতী আম্মাৰ প্ৰাচীন আৰু মধ্যযুগীয় ভাৰতত জ্যামিতি শীৰ্ষক গ্ৰন্থখন পৰ্যালোচনা কৰিছিল, কৈছিল যে-"কিতাপখনে ভাৰতীয় জ্যামিতি অধ্যয়নৰ বাবে এক শক্তিশালী ভেটি নিৰ্মাণ কৰিছে। "\n"https://as.wikipedia.org/w/index.php?title=টি._এ._সৰস্বতী_আম্মা&oldid=230482"ৰ পৰা সংকলিত


ভাৰতৰ পূবলৈ চোৱা নীতি - অসমীয়া ৱিকিপিডিয়া\nমানচিত্ৰত ভাৰত, চীন আৰু দক্ষিণ-পূব এচিয়াৰ দেশসমূহ\nভাৰতৰ পূবলৈ চোৱা নীতি বা লুক ইষ্ট পলিচী (ইংৰাজী: Look East policy) হৈছে এনে এক নীত যাৰ জৰিয়তে দক্ষিণ-পূব এচিয়াৰ ৰাষ্ট্ৰসমূহৰ সৈতে দেশৰ অৰ্থনৈতিক আৰু কূটনৈতিক সম্পৰ্ক মজবুত কৰি নিজকে এক স্থানীয় শক্তিৰূপত গঢ় দিয়াৰ প্ৰচেষ্টা কৰা হৈছে। ১৯৯১ চনত হাতত লোৱা পূবলৈ চোৱা নীতিক চীনা গণৰাজ্যৰ কূটনীতিগত প্ৰভাৱৰ এক বিপৰীতকামী পদক্ষেপ বুলি গণ্য কৰা হয়। প্ৰাক্তন প্ৰধানমন্ত্ৰী পি ভি নৰসিংহ ৰাওৰ সময়ত এই নীতি হাতত লোৱা হয় আৰু পৰৱৰ্ত্তী কালত পিছৰ প্ৰধানমন্ত্ৰী ক্ৰমে অটল বিহাৰী বাজপেয়ী আৰু ড॰ মনমোহন সিঙে ইয়াক বাহাল ৰাখে।\n2 পূব এচিয়াৰ দেশসমূহৰ সৈতে সম্পৰ্ক\n3 চীনৰ সৈতে সম্পৰ্ক\n4 বিভিন্ন সংগঠনৰে সৈতে কাৰ্যকলাপ\n১৯৬২ চনৰ চীন-ভাৰতৰ যুদ্ধৰ পিছৰে পৰা দুয়োখন দেশে দক্ষিণ আৰু পূব এচিয়াত কৌশলগত প্ৰতিযোগিতাত অৱতীৰ্ণ হয়। ভাৰতৰ সীমামূৰীয়া ৰাষ্ট্ৰ পাকিস্তানৰ সৈতে চীনে বাণিজ্যিক আৰু সামৰিক সম্পৰ্ক বঢ়াই তোলে আৰু চুবুৰীয়া নেপাল আৰু বাংলাদেশত প্ৰভাৱ বিস্তাৰৰ প্ৰতিযোগিতাত লাগে। ১৯৭৯ চনত ডেং জিয়াওপিং ক্ষমতালৈ অহাৰ পিছত চীনে প্ৰসাৰণৰ নীতি এৰি এচিয়াৰ দেশসমূহৰ সৈতে বাণিজ্যিক আৰু অৰ্থনৈতিক সদ্ভাৱ বঢ়াই তোলাত লাগে আৰু বাৰ্মাৰ ষ্টেট পীচ এণ্ড ডেভেলপমেণ্ট কাউঞ্চিলৰ নিকটতম সহযোগী আৰু সমৰ্থক হৈ উঠে। ইয়াৰ বিপৰীতে দুয়োখন দেশৰ মাজৰ শীতল যুদ্ধৰ সেই সময়ছোৱাত দক্ষিণ-পূব এচিয়াৰ দেশসমূহৰ সৈতে কূটনৈতিক সম্পৰ্কৰ ওপৰত ভাৰতে বিশেষ গুৰুত্ব আৰোপ কৰা নাছিল।\nপি ভি নৰসিংহ ৰাও (১৯৯১-১৯৯৬) আৰু অটল বিহাৰী বাজপেয়ী (১৯৯৮-২০০৪) ভাৰতৰ প্ৰধানমন্ত্ৰী হৈ থকা কালছোৱাতে পূবলৈ চোৱা নীতি গঠন কৰি ইয়াক কাৰ্যক্ষেত্ৰত প্ৰয়োগ কৰা হয়। ভাৰতে অৰ্থনৈতিক উদাৰীকৰণৰ লগতে শীতল-যুদ্ধৰ সময়ৰ নীতি আৰু কাৰ্যকলাপৰ পৰা আঁতৰি আহি বাণিজ্যিক আৰু অৰ্থনৈতিক সদ্ভাৱৰ যোগেদি কৌশলগত আৰু সুৰক্ষা ক্ষেত্ৰখনত সহযোগিতা বঢ়োৱাত গুৰুত্ব আৰোপ কৰে। ইয়াৰ লগতে দেশসমূহৰ মাজত থকা ঐতিহাসিক সংস্কৃতি আৰু মতবাদভিত্তিক সংযোগসমূহকো প্ৰাধান্য দিয়া হয়। বাণিজ্য, বিনিয়োগ আৰু উদ্যোগিক বিকাশ দেশৰ অন্যতম প্ৰধান লক্ষ্য হৈ পৰে। সমসাময়িকভাৱে ভাৰতে অন্যান্য দেশসমূহৰ সৈতে কৌশলগত আৰু সামৰিক সহযোগিতা আৰম্ভ কৰে।\nপূব এচিয়াৰ দেশসমূহৰ সৈতে সম্পৰ্ক[সম্পাদনা কৰক]\nভাৰতে বহু বছৰ ধৰি বাৰ্মাৰ নেচনেল লীগ ফৰ ডেমক্ৰেচীক সমৰ্থন দি আহিছিল যদিও ১৯৯৩ চনত এই নীতি সলনি কৰে আৰু মিলিটেৰী জানতাৰ সৈতে বন্ধুত্বপূৰ্ণ সম্পৰ্ক গঢ়ি তোলে। ভাৰত চৰকাৰে বাৰ্মাৰ সৈতে বাণিজ্য চুক্তিত স্বাক্ষৰ কৰে আৰু তাত বিনিয়োগৰ পৰিমাণ বঢ়াই তোলে। দেশৰ ব্যক্তিগত খণ্ডই এই ক্ষেত্ৰত অধিক পৰিমাণে ভাগ লোৱা নাছিল যদিও ৰাজহুৱা খণ্ডই বাৰ্মাত ৰাস্তা-পদূলি, হাইৱে আৰু পাইপলাইন নিৰ্মাণ তথা বন্দৰসমূহৰ উন্নতকৰণৰ কামসমূহ হাতত লয়। ইয়াৰ লগে লগে বাৰ্মাৰ সম্পদৰ ওপৰত চীনৰ একচেটীয়া কব্জা কমোৱাৰ লগতে নিজ দেশত শক্তিৰ বৰ্দ্ধিত চাহিদা পূৰাবলৈ বাবে মধ্যপ্ৰাচ্যৰ দেশসমূহৰ ওপৰত নিৰ্ভৰশীলতা গুচাবৰ বাবে বাৰ্মাৰ ভূগৰ্ভৰ পৰা তেল আৰু প্ৰাকৃতিক গেছ আহৰণ কৰাতো ভাৰত চীনৰ সৈতে প্ৰতিযোগিতাত নামে। চীন বাৰ্মাৰ সৰ্ববৃহৎ সামৰিক যোগানকাৰী হোৱাৰ পিছতো ভাৰতে বাৰ্মাৰ সামৰিক বাহিনীক প্ৰশিক্ষণৰ প্ৰস্তাৱ দিয়ে আৰু মাদকদ্ৰৱ্য বহনকাৰী উত্তৰ-পূব ভাৰতৰ বিচ্ছিন্নতাবাদী গোটসমূহক দমন কৰাত বাৰ্মাৰ সহযোগিতা বিচাৰে। ৰাখাইন ৰাজ্যত ২.৮৮-৩.৫৬ ট্ৰিলিয়ন কিউবিত প্ৰাকৃতিক গেছ আহৰণ আৰু বাৰ্মাৰ বন্দৰ আৰু ক’ক’ দ্বীপপুঞ্জত নৌকা ব্যৱস্থাৰ উন্নয়ন আৰু নিৰীক্ষণ চকী স্থাপন কৰিবলৈ চীনে অনুমোদন পোৱা কথাই সেই সময়ত ভাৰতত উত্তেজনাৰ সৃষ্টি কৰিছিল।\nফিলিপাইনচ, ছিংগাপুৰ, ভিয়েটনাম আৰু কম্বোডিয়াৰ সৈতেও ভাৰতে বাণিজ্যিক, সাংস্কৃতিক আৰু সামৰিক সম্পৰ্ক গঢ়ি তোলাৰ লগতে শ্ৰীলংকা আৰু থাইলেণ্ডৰ সৈতে মুক্ত বাণিজ্য চুক্তিত স্বাক্ষৰ কৰে। দেশখন ছিংগাপুৰৰ সৈতে বিস্তৃত অৰ্তনৈতিক সহযোগিতা চুক্তি আৰু থাইলেণ্ডৰ সৈতে আৰ্লি হাৰ্ভেষ্ট স্কীমকে ধৰি পূব-এচিয়াৰ দেশবোৰৰ সৈতে বিভিন্ন মুক্ত বাণিজ্য চুক্তিত আৱদ্ধ হয়। ইয়াৰ লগতে ভাৰত জাপান, দক্ষিণ কোৰিয়া আৰু আছিয়ান (ASEAN) দেশসমূহৰ সৈতে বুজাপৰা চুক্তিলৈ আহে। টাইৱান, জাপান আৰু দক্ষিণ কোৰিয়াৰ লগতো গণতন্ত্ৰ আৰু মানৱ অধিকাৰ আদি সৰ্বজনীন বিষয়ত পাৰস্পৰিক সম্পৰ্ক মজবুত কৰি তোলা হয়। দেশখনৰ মুখ্য বিদেশী বিনিয়োগকাৰীৰ ভিতৰত দক্ষিণ কোৰিয়া আৰু জাপান অন্যতম হৈ ৰয়। দেশখনে এফালে চীনৰ ঐক্যৱদ্ধ নীতিক সমৰ্থন জনালে আৰু আনফালে টাইৱানৰ সৈতেও সম্পৰ্ক বঢ়াই তুলিলে। সন্ত্ৰাসবাদ নিৰ্মূলকৰণ, বৈদেশিক সাহায্য, জালিয়াতি ৰোধকৰণ, সামুদ্ৰিক তথা শক্তিক্ষেত্ৰৰ নিৰাপত্তা আৰু চীনকে আদি কৰি আন আন শক্তিসমূহৰ প্ৰভাৱৰ ভাৰসাম্য ৰক্ষা কৰা আদি বিষয়ত পূব-এচিয়াৰ ৰাষ্ট্ৰসমূহৰ সৈতে ভাৰতে নিজকে ক্ৰমাগতভাৱে জড়িত কৰি আনে। দেশৰ আমদানি তথা ৰপ্তানিকৃত সামগ্ৰীৰ ৫০ শতাংশতকৈয়ো অধিক অংশ মালাক্কা প্ৰণালীয়েদি পৰিৱহণ কৰাৰ পৰিপ্ৰেক্ষিতত আন্দামান আৰু নিকোবৰ দ্বীপপুঞ্জৰ পোৰ্ট ব্লেয়াৰত ফাৰ ইষ্টাৰ্ণ নেভ্যাল কমাণ্ডৰ প্ৰতিষ্ঠা কৰা হয়। ভাৰতে ১৯৯৩ চনৰ পৰা ছিংগাপুৰৰ লগত আৰু ২০০০ চনৰ পৰা ভিয়েটনামৰ লগত যুটীয়াভাৱে সামুদ্ৰিক কুচকাৱাজ চলাই অহাৰ লগতে ২০০২ চনৰ পৰা আন্দামান সাগৰত ইণ্ডোনেচিয়াৰ লগত যুটীয়াভাৱে খাৰুৱা তেলৰ অন্বেষণ চলাই আহিছে। অষ্ট্ৰেলিয়া আৰু আমেৰিকা যুক্তৰাষ্ট্ৰৰ সৈতে ভাৰত আৰু জাপান ২০০৪ চনৰ ছুনামি-পীড়িত অঞ্চলৰ সাহায্যকাৰী দলৰ সদস্য আছিল।\nচীনৰ সৈতে সম্পৰ্ক[সম্পাদনা কৰক]\nচীন আৰু ভাৰতে প্ৰতিদ্বন্দ্ব্বীৰূপত থিয় দিছিল যদিও পূবলৈ চোৱা নীতিয়ে দুয়োখন দেশৰ মাজত সম্পৰ্ক স্থাপনৰ কিছুমান পদক্ষেপো অন্তৰ্ভুক্ত কৰে। ১৯৯৩ চনৰ পৰা ভাৰতে চীনৰ নেতৃবৰ্গৰ সৈতে উচ্চস্তৰীয় বৈঠক অনুষ্ঠিত কৰি আহিছে। ২০০৬ চনত আন্তঃৰাষ্ট্ৰীয় বেহা-বেপাৰৰ উদ্দেশ্যেৰে চুবুৰীয়া দেশ দুখনে ১৯৬২ চনৰ যুদ্ধৰ পিছত প্ৰথমবাৰৰ কাৰণে নাথু-লা গিৰিপথ মুকলি কৰে। ২০০৬ চনৰ ২১ নৱেম্বৰত সেই সময়ৰ প্ৰধানমন্ত্ৰী মনমোহন সিং আৰু চীনৰ ৰাষ্ট্ৰপতি হু জিণ্টাওৱে দেশ দুখনৰ মাজৰ সম্পৰ্ক মজবুত কৰি দীৰ্ঘদিনীয়া বিবাদ আঁতৰাবলৈ এক ঘোষণাপত্ৰ জাৰী কৰে। চীন আৰু ভাৰতৰ বাণিজ্যিক লেনদেন বছৰি ৫০%-কৈ বৃদ্ধি পায় আৰু দুয়োখন দেশৰ চৰকাৰে ২০১০ চনলৈ ইয়াক ৬০ মিলিয়ন আমেৰিকান ডলাৰলৈ বৃদ্ধি কৰিবৰ বাবে লক্ষ্য বান্ধি লয়। সেয়ে হ’লেও পাকিস্তানৰ সৈতে চীনৰ ঘনিষ্ঠ সম্পৰ্ক, ভাৰতত ছিকিমৰ অন্তৰ্ভুক্তিক লৈ অনিশ্চয়তা, অৰুণাচল প্ৰদেশৰ ওপৰত চীনৰ দাবী আদি বিষয়সমূহৰ বাবে দেশ দুখনৰ মাজৰ দ্বিপাক্ষিক সম্পৰ্কৰ উন্নতিত জটিলতা আহি পৰে। ভাৰতে ৰাজনৈতিক তথা ধৰ্মীয় নেতা চতুৰ্দশ দালাই লামালৈ আশ্ৰয় আগবঢ়োৱা কথাইও জটিলতা বঢ়াই তোলে।\nভাৰতৰ পূবলৈ চোৱা নীতিৰ বিষয়ে চীনত বিশদ সমালোচনা হয়। পীপলছ ডেইলী কাকতৰ এক সম্পাদকীয়ত কোৱা হয় যে দেশখনৰ পূবলৈ চোৱা নীতি শীতল যুদ্ধৰ সময়ছোৱাত নিজা লাভালাভৰ বাবে চোভিয়েট ইউনিয়ন আৰু আমেৰিকা যুক্তৰাষ্ট্ৰৰ মাজত বিবাদৰ সৃষ্টি কৰিবলৈ কৰা বিফল চেষ্টাৰ ফল। লগতে ইয়াকো কোৱা হয় যে জাপানৰ সৈতে সম্পৰ্ক দৃঢ় কৰাৰ চলেৰে ভাৰতে চীন আৰু জাপানৰ মাজতো বিবাদৰ সৃষ্টি কৰিব খুজিছে যদিও ই পুনৰবাৰ বিফল হ’ব। চীনা ইণ্টাৰনেট তথ্য কেন্দ্ৰৰ এগৰাকী স্তম্ভ লেখকে মন্তব্য কৰে যে ভাৰতৰ পূবলৈ চোৱা নীতি চীনৰ প্ৰতি থকা অমূলক ভয়ৰ ফলত উদ্ভৱ হৈছে আৰু ই চীনৰ পীপলছ লিবাৰেচন আৰ্মিৰ উচ্চাকাংক্ষাৰ প্ৰতি থকা ভাৰতৰ ভুল ধাৰণাকে প্ৰতিফলিত কৰিছে।\nবিভিন্ন সংগঠনৰে সৈতে কাৰ্যকলাপ[সম্পাদনা কৰক]\nচীন আৰু পাকিস্তানে ছাৰ্ক দেশসমূহত নিজৰ প্ৰভাৱ বিস্তাৰ কৰাৰ বিপৰীতে ভাৰতে মেকং-গংগা কোঅপাৰেচনকে আদি কৰি কিছুমান বহুপাক্ষিক সংগঠনৰ জন্ম দিয়ে আৰু পাৰিপাৰ্শ্বিক তথা অৰ্থনৈতিক উন্নয়ন, সুৰক্ষা আদি বিষয়ত দক্ষিণ-পূব এচিয়াক প্ৰভাৱিত কৰিব পৰাকৈ প্ৰসাৰ পোৱাৰ ব্যৱস্থা কৰে। ১৯৯৬ চনত ভাৰত আছিয়ানৰ আঞ্চলিক ফ’ৰামৰ সদস্যৰ মৰ্যাদা লাভ কৰে। ২০০২ চনত নতুন দিল্লীত প্ৰথমখন ভাৰত-আছিয়ান বাণিজ্য ছামিট অনুষ্ঠিত হয় আৰু ২০০৩ চনত ভাৰত আছিয়ানৰ দক্ষিণ-পূব এচিয় মিত্ৰতা চুক্তিত সন্মত হয়। বহুক্ষেত্ৰত এনে ফ’ৰামসমূহত ভাৰতৰ সদস্যপদ আছিল উক্ত অঞ্চলত চীনৰ আগ্ৰাসী প্ৰভাৱ ৰোধ কৰাৰ একো একোটা পদক্ষেপ। চীনে একচেটীয়া প্ৰভুত্ব বিস্তাৰ কৰি থকা ASEAN+3 চমনখনৰ প্ৰভাৱ কমাবলৈ জাপানে ভাৰতক ASEAN+6 –ৰ মজিয়ালৈ আনে। চিংগাপুৰ আৰু ইণ্ডোনেচিয়াই পূব এচিয়া ছামিটত ভাৰতক অন্তৰ্ভুক্ত কৰাত গুৰুত্বপূৰ্ণ ভূমিকা লয়। এচিয়া-পেচিফিক ইক’নমিক কোঅপাৰেচনত ভাৰতৰ সদস্যপদৰ বাবে আমেৰিকা আৰু জাপানে যুটীয়া প্ৰচেষ্টা চলায়। ভাৰতে এচিয়া আৰু প্ৰশান্ত মহাসাগৰীয় অঞ্চলৰ বাবে থকা ৰাষ্ট্ৰসংঘৰ অৰ্থনৈতিক আৰু সামাজিক গোট আৰু এচিয়ান হাইৱে নেটৱৰ্ক তথা ট্ৰাঞ্চ-এচিয়া ৰেলৱে প্ৰকল্পতো অংশগ্ৰহণ কৰিছে। ম্যানমাৰেদি অসম আৰু চীনৰ য়ুনান প্ৰদেশ সংযোগী দ্বিতীয় বিশ্বযুদ্ধৰ সময়ৰ ষ্টিলৱেল পথ পুনৰ মুকলি কৰাৰ সন্দৰ্ভতো আলোচনা চলি আছে।\n↑ Thongkholal Haokip, “India’s Look East Policy: Its Evolution and Approach,” South Asian Survey, Vol. 18, No.2(September 2011), pp. 239-257.\n↑ 2.0 2.1 2.2 2.3 Myanmar shows India the road to Southeast Asia\n↑ 3.0 3.1 3.2 3.3 3.4 3.5 India's "Look East" Policy Pays Off\n↑ 4.0 4.1 4.2 4.3 4.4 India's Look East Policy\n↑ 5.0 5.1 5.2 5.3 5.4 5.5 5.6 India's Look East Policy (2)\n↑ India's Look East Policy (3)\n↑ 7.0 7.1 Sino-Indian relations\n↑ 9.0 9.1 Sino-Myanmar Relations: Analysis and Prospects by Lixin Geng, The Culture Mandala, Vol. 7, no. 2, December 2006\n↑ Shambaugh, David (2006). Power Shift: China and Asia's New Dynamics. University of California Press. পৃষ্ঠা. 218. ISBN 978-0-520-24570-9.\n↑ David Brewster. "India as an Asia Pacific Power. Retrieved 19 August 2014". https://www.academia.edu/8012918/India_as_an_Asia_Pacific_Power_Indias_strategic_relationships_with_Singapore_Malaysia_and_Indonesia.\n↑ "Explaining India's silence over Burma". BBC News. 26 September 2007. http://news.bbc.co.uk/2/hi/south_asia/7013975.stm। আহৰণ কৰা হৈছে: 11 May 2010.\n↑ India and China compete for Burma's resources\n↑ 15.0 15.1 Walter C. Ladwig III, “Delhi’s Pacific Ambition: Naval Power, ‘Look East,’ and India’s Emerging Role in the Asia-Pacific,” Asian Security, Vol. 5, No.2(June 2009), pp. 98–101.\n↑ "India-China trade link to reopen", BBC News, 19 June 2006. Retrieved 31 January 2007.\n↑ India-China relations: Ten-pronged strategy\n↑ India, China to meet trade target by 2010\n↑ India and China row over border\n↑ In China, Pranab to take up the stress in ties\n↑ Hongmei, Li (27 October 2010). "India's "Look East Policy" means "Look to encircle China?"". People's Daily. http://english.peopledaily.com.cn/90002/96417/7179404.html। আহৰণ কৰা হৈছে: 1 November 2010.\n↑ Bing, Dai (22 October 2010). "India and China's great game in full swing". China Internet Information Center. http://www.china.org.cn/opinion/2010-10/22/content_21181802.htm। আহৰণ কৰা হৈছে: 1 November 2010.\n"https://as.wikipedia.org/w/index.php?title=ভাৰতৰ_পূবলৈ_চোৱা_নীতি&oldid=242114"ৰ পৰা সংকলিত\nএই পৃষ্ঠাখন ২৪ জুলাই, ২০২০ তাৰিখে ১১:৪৮ বজাত অন্তিম সংশোধন কৰা হৈছিল।


আই. আই.টি.ৰ চেণ্ডেল (প্ৰতিভূ দত্ত) - সাহিত্য ডট অৰ্গ\nআই. আই.টি.ৰ চেণ্ডেল (প্ৰতিভূ দত্ত)\nআই. আই.টি.ৰ চেণ্ডেল\nআজি দিনটো পঢ়োৱাই ভাগৰি জুগৰি ঘৰ সোমাইছো মাত্ৰ। এওঁৰ চিঞৰ বাখৰ আৰম্ভ হৈ গ’ল।\n”তুমি মানুহ মাৰি দিবাহে ! এনেকৈনো যাব লাগে নে ? অকণমান চাই চিতি যাব নোৱাৰা নেকি?”\nমই কি হ’ল একো বুজা নাই। মাকৰ চিঞৰ শুনি প্ৰাপ্তি ওলাই আহিল।\nএইবাৰ তাই আৰম্ভ কৰিলে, ”দেতা!! তুমি কিয় এনেকুৱা কৰা বাৰু? অকণমান চাব লাগে দিয়াচোন! মানুহে তোমাক দেখি কি বুলি ভাবিছে বাৰু?”\nমই সুধিলোঁ, ”কি হ’ল নো?”\nদুয়ো দেখুৱাই কি হ’ল দিওঁতে মোৰ মনত পৰিল আই. আই.টি.ৰ চেণ্ডেললৈ !\nআমি পঢ়া স্কুলখনত আমাতকৈ দুই শ্ৰেণী ওপৰত এজন বৰ চোকা ল’ৰা আছিল। সকলোৱে ভাবিছিল তেওঁ মেট্ৰিকত স্থান লাভ কৰিব। ফলাফল ভালেই হৈছিল যদিও তেওঁ স্থান নাপালে। তাৰ পাছত তেখেতৰ খবৰ নোপোৱা হ’লোঁ।\nনিজেই মেট্ৰিক পৰীক্ষা পাছ কৰি কলেজ পালোঁ। হোষ্টেলত কেনেবাকৈ কথাটো ওলাল যে সেই আমাতকৈ দুই শ্ৰেণী ওপৰত পঢ়া দাদাজন পঢ়া স্কুলখনতে ময়ো পঢ়িছিলোঁ।\nদুজনমান জ্যেষ্ঠ আবাসীয়ে মোক উৎসাহ দিলে, ”দাদা এতিয়া আই. আই.টি.ত জাননে ? তয়ো আই. আই.টি.ত পঢ়িব লাগিব।”\nমই মূৰ দুপিয়াই সঁহাৰি জনালোঁ, ”অঁ অঁ।”\nজ্যেষ্ঠ আবাসীকেইজনে মোক ক’লে, ”দাদাই কেনেকৈ ক্লাছলৈ গৈছিল জান?”\nমই ভাবিলোঁ এইটো কেনে ধৰণৰ প্ৰশ্ন!\nতেওঁলোকেই জনালে, ”তেওঁ এবাৰ ক্লাছলৈ যাওঁতে পিন্ধি যোৱা চেণ্ডেলজোৰৰ ফিটা চিঙি গ’ল। তাৰ পাছত তেওঁ কি কৰিলে কচোন?”\nমই উত্তৰ দিলো, ”মুছিৰ ওচৰলৈ গ’ল ছাগে!!”\nজ্যেষ্ঠ আবাসীকেইজনে মোৰ উত্তৰত বৰ ৰস পালে, ”হাঃ হাঃ হাঃ!! তোৰ একো নহ’ব ঔ! তেওঁ ফটা চেণ্ডেল চি.এম.তে এৰি সুদা ভৰিৰেই ক্লাছলৈ গুছি গ’ল।”\nমই সুধিলোঁ, ”সঁচা নে?”\n”আৰে অকল সেয়েনে? বহুবাৰ তেওঁ দুভৰিত দুপাত বেলেগ বেলেগ চেণ্ডেল পিন্ধিও ক্লাছ কৰিবলৈ গৈছিল। বুজিলি কেনেকৈ পঢ়িলে আই. আই. টিত ছিট পাব পাৰি?”\nমই ভালকৈয়ে বুজিলোঁ কথাটো যে আই.আই.টি.ত ছিট পাবলৈ হ’লে চেণ্ডেলৰ অৱদান যথেষ্ট থাকিব লাগিব।\nমোৰেই কপাল বেয়া আছিল ছাগে। এদিনো চেণ্ডেলৰ ফিটা নিচিগিল! দুই ভৰিত দুপাত বেলেগ বেলেগ চেণ্ডেল পিন্ধিও ক্লাছলৈ যোৱা নহ’ল কাহানিও! মই যে আই.আই.টি. ছিটো নাপালোঁ। এইটো অৱশ্যে বেলেগ কথা মই যে আই.আই.টিৰ প্ৰৱেশ পৰীক্ষাও দিয়া নাছিলোঁ।\nআই.আই.টি.ত নপঢ়িলোঁ যদিও আজি কালি আই.আই.টি.ৰ প্ৰৱেশ পৰীক্ষাৰ বাবে পঢ়াওঁ ল’ৰা ছোৱালীবোৰক। প্ৰায়ে মাক বাপেকবোৰে সোধে, ”আই.আই.টি.ৰ কাৰণে কেনেকৈ পঢ়িব লাগে ?”\nকেতিয়াবা কেতিয়াবা মোৰ মন যায় ক’বলৈ, ”আই.আই.টি.ত ছিট পাবলৈ হ’লে চেণ্ডেলৰ অৱদানো লাগিব।”\nআজি ঘৰ পাই পাছে মন ভাল লাগি গ’ল। দিনটোত আই.আই.টি.ৰ প্ৰৱেশ পৰীক্ষাৰ বাবে কেলকুলাছ, এলজেব্ৰা পঢ়ালোঁ। ভালেমান অংকও কৰালোঁ। লগতে গোটেই দিনটো বাওঁ ভৰিত এপাট নীলা চেণ্ডেল আৰু সোঁ ভৰিত এপাট বগা চেণ্ডেল পিন্ধি আছিলোঁ।\nআজি ল’ৰাবোৰেও অংক ভালকৈয়ে বুজি পাইছিল।\nকথাটো সঁচা চাগে, ”’আই.আই.টি.ত ছিট পাবলৈ হ’লে চেণ্ডেলৰ অৱদান যথেষ্ট।”\n← হিলিবিলি মিউজিক বজাই যোৱা -(দেৱ প্রতিম হাজৰিকা)\nবেজবৰুৱাৰ নাটকত গীতৰ প্ৰভাৱ: এটি আলোচনা (অঞ্জল বৰা) →\nনৈ (দেৱাংগ পল্লৱ শইকীয়া)\nমিছা ক’লে কিডাল হব, That is also an important matter (ধ্ৰুৱজ্যোতি শৰ্মা)\nদায়-দোষ নধৰে যেন কোনেও (ক’লে কথা লাগে লেথা…..অলপ ভাবিবলৈও বাধ্য)…(-ৰ’দালি সপোন বৰগোহাঁই)


ক্ৰিকেটত ৰাজনীতিৰ প্ৰৱেশ, অনিশ্চয়তাত ভাৰত-পাক শৃংখলা ! -\nHomeক্ৰীড়াক্ৰিকেটত ৰাজনীতিৰ প্ৰৱেশ, অনিশ্চয়তাত ভাৰত-পাক শৃংখলা !\nক্ৰিকেটত ৰাজনীতিৰ প্ৰৱেশ, অনিশ্চয়তাত ভাৰত-পাক শৃংখলা !\nনতুন দিল্লীঃ ভাৰত বনাম পাকিস্তানৰ মাজত দ্বি-পাক্ষিক শৃংখলা ঘূৰাই অনাটো এই মুহূৰ্তত সম্ভৱ নহয়। এই মুহূৰ্তত পাকিস্তানৰ মূল লক্ষ্য হৈছে ঘৰুৱা ক্ৰিকেটৰ উন্নত কৰা। পাক ক্ৰিকেট ব’ৰ্ডৰ অধ্যক্ষ ৰমিজ ৰাজাই সদৰী কৰিছে। উল্লেখ্য যে, সোমবাৰে ৩বছৰৰ বাবে পাকিস্তান ক্ৰিকেট ব’ৰ্ডৰ নতুন অধ্যক্ষ হিচাপে নিযুক্তি দিয়া হৈছে ৰমিজ ৰাজাক। পাকিস্তানৰ এইগৰাকী তাৰকা ক্ৰিকেটাৰজনে পূৰ্বে পৰিষদৰ মুখ্য কাৰ্যবাহী হিচাপে কাৰ্যনিৰ্বাহ কৰিছিল।\nদায়িত্ব গ্ৰহণৰ পাছতে তেওঁ কয়, ‘এইটো এটা অতি কঠিন পৰীক্ষা। মোক নিৰ্বাচন কৰাৰ পূৰ্বে প্ৰধানমন্ত্ৰী ইমৰান খানে বহুতো বিষয়ৰ ওপৰত চকু দিবলগীয়া হৈছিল। সংবাদমেলত তেওঁক ভাৰত বনাম পাকিস্তানৰ দ্বি-পাক্ষিক শৃংখলাৰ ভৱিষ্যত সম্পৰ্কে প্ৰশ্ন কৰা হৈছিল।\nতেওঁ কয়, ‘এই মুহূৰ্তত এয়া সম্ভৱ নহয়। ৰাজনীতিৰ প্ৰৱেশ ঘটিছে খেলত। আমি এই বিষয়টোক লৈ খৰ-ধৰ কৰিব বিচৰা নাই।মই এই মুহূৰ্তত ঘৰুৱা ক্ৰিকেট কদিৰে উন্নত কৰিব পৰি তাকেহে চাবলৈ বিচাৰো। ইফালে সমাগত পাকিস্তান বনাম নিউজিলেণ্ড শৃংখলা। আচৰ্যজনক যে, এই শৃংখলাটোত কোনো ডিআৰএছ প্ৰণালী নাথাকিব। আনহাতে, পাকিস্তান ক্ৰিকেটত প্ৰশিক্ষক আৰু প্ৰশিক্ষণৰ মানদণ্ডকলৈও অসন্তুষ্টি প্ৰকাশ কৰিছে নৱ-নিৰ্বাচিত অধ্যক্ষ জনে।\nPrevious articleদলীয় সভাত নিদ্ৰামগ্ন কোন ক্ৰিকেটাৰ? সমালোচনাত কিংবদন্তি প্ৰশিক্ষক\nNext articleপ্ৰেমিকক বিচাৰি গৈ হত্যাৰ বলি হ’ল এগৰাকী যুৱতী; সন্দেহৰ আৱৰ্তত প্ৰেমিক


সান্ত্বনা বৰদলৈ - অসমীয়া ৱিকিপিডিয়া\n(ডা° সান্ত্বনা বৰদলৈৰ পৰা পুনঃনিৰ্দেশিত)\nশিশু ৰোগ বিশেষজ্ঞ\nঅনাতাঁৰ নাট শিল্পী\nঅদাহ্য, মাজ ৰাতি কেতেকী\nৰবীন্দ্ৰলাল বৰুৱা (পিতৃ)\nবীণাপাণি বৰুৱা (মাতৃ)\nঅদাহ্যৰ বাবে "Silver Peacock" বঁটা (১৯৯৮)\nসান্ত্বনা বৰদলৈ (ইংৰাজী: Santwana Bardoloi) এগৰাকী ৰাষ্ট্ৰীয় পুৰস্কাৰপ্ৰাপ্ত অসমীয়া চলচ্চিত্ৰ নিৰ্মাতা। বৃত্তিত তেওঁ এগৰাকী শিশু ৰোগ বিশেষজ্ঞ চিকিৎসক।\n2.1 অনাতাঁৰ শিল্পী\n2.2 চলচ্চিত্ৰ পৰিচালনা\nসান্ত্বনা বৰদলৈ গুৱাহাটীৰ উজানবজাৰত ডাঙৰ-দীঘল হয়। তেওঁৰ পিতৃ ৰবীন্দ্ৰলাল বৰুৱা এগৰাকী বিক্ৰী বিভাগৰ কৰ বিষয়া আছিল। মাতৃৰ নাম বীণাপাণি বৰুৱা। পৰিয়ালটোৰ ছয়টা সন্তানৰ আটাইকেইটাই পঢ়া-শুনাত পাৰদৰ্শী আছিল। গীত-মাততো ধাউতি থকা বৰদলৈয়ে সংগীতৰ প্ৰাথমিক শিক্ষা লৈছিল বায়েক শিখা দত্তৰ পৰা। স্কুলীয়া দিনত তেওঁ প্ৰত্যেক শনিবাৰ-দেওবাৰে মইনা পাৰিজাতত অংশ লৈছিল। ঘৰৰ সমীপৰ কুমাৰ ভাস্কৰ নাট্য মন্দিৰত নাটক উপভোগ কৰি শৈশৱতে তেওঁৰ নাটকৰ প্ৰতিও ধাউতি গঢ়ি উঠিছিল।\nসান্ত্বনা বৰদলৈ গুৱাহাটীৰ এগৰাকী জ্যেষ্ঠ শিশুৰোগ বিশেষজ্ঞ। ১৯৭১ চনত তেওঁ চিকিৎসাবিজ্ঞানৰ চূড়ান্ত শিক্ষা উত্তীৰ্ণ হৈছিল।\nঅনাতাঁৰ শিল্পী[সম্পাদনা কৰক]\nগীত-নাটৰ পৰিৱেশ এটাতে ডাঙৰ-দীঘল হোৱা বৰদলৈয়ে বায়েক শিখা দত্তৰ লগত আকাশবাণী গুৱাহাটী কেন্দ্ৰত সংগীত শিল্পীৰ অ'ডিছনত ভাগ লৈছিল। কিন্তু তেওঁ নিৰ্বাচিত নহ'ল। মহেন্দ্ৰ বৰঠাকুৰৰ পৰামৰ্শত তেওঁ নাট শিল্পীৰ বাবেও চেষ্টা কৰি চালে আৰু তাত নিৰ্বাচিত হ'ল। এইদৰে তেওঁৰ অনাতাঁৰ নাট শিল্লীৰূপী কেৰিয়াৰ আৰম্ভ হ'ল। বৰদলৈয়ে ৰেডিঅ'ত প্ৰচাৰিত "সুৰংগৰ শেষত", "এজাক জোনাকীৰ জিলমিল" আদি কেবাখনো উল্লেখনীয় নাটকত চৰিত্ৰ ৰূপায়ণ কৰিছিল। নীৰেন বৰুৱা, ধীৰু ভূঞা, জীৱেশ্বৰ চক্ৰৱৰ্তী, নীলু চক্ৰৱৰ্তী, মীৰা দাস, মলয়া গোস্বামী আদি প্ৰখ্যাত অনাতাঁৰ নাট শিল্পীসকলৰ লগত তেওঁ সহ-অভিনয় কৰিছিল।\n১৯৯৬ চনত বৰদলৈয়ে তেওঁৰ প্ৰথমখন চলচ্চিত্ৰ অদাহ্য নিৰ্মাণ কৰে। চলচ্চিত্ৰখন মামণি ৰয়ছম গোস্বামীৰ উপন্যাস "দঁতাল হাতীৰ উঁয়ে খোৱা হাওদা"ৰ আধাৰত নিৰ্মাণ কৰা হৈছিল। অদাহ্যই সেই বছৰৰ অসমীয়া ভাষাৰ শ্ৰেষ্ঠ চলচ্চিত্ৰৰ ৰাষ্ট্ৰীয় পুৰস্কাৰ লাভ কৰিবলৈ সক্ষম হৈছিল। চলচ্চিত্ৰখন কেবাখনো আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হোৱাৰ উপৰি ইণ্ডিয়ান পেন'ৰামলৈও নিৰ্বাচিত হৈছিল। এই চলচ্চিত্ৰখনৰ বাবেই ১৯৯৮ চনত পৰিচালক সান্ত্বনা বৰদলৈয়ে "Silver Peacock" বঁটা লাভ কৰিছিল।\nসুদীৰ্ঘ ২০ বছৰ পিছত যোৱা ২০১৭ চনত বৰদলৈয়ে পৰিচালনা কৰা দ্বিতীয়খন ছবি মাজ ৰাতি কেতেকী মুক্তি পায়। ২০১৭ বৰ্ষৰ অসমীয়া ভাষাৰ শ্ৰেষ্ঠ আঞ্চলিক চলচ্চিত্ৰৰ সন্মান লাভেৰে এই চলচ্চিত্ৰখনো ৰাষ্ট্ৰীয় প্ৰেক্ষাপটত উজলি উঠে আৰু চলচ্চিত্ৰ সমালোচকৰ পৰা প্ৰশংসা বুটলিবলৈ সক্ষম হয়। মাজ ৰাতি কেতেকীত মুখ্য চৰিত্ৰটোৰ ভূমিকা ৰূপায়ণ কৰিছিল অভিনেতা আদিল হুছেইনে আৰু এই চৰিত্ৰটোত কৰা অভিনয়ৰ বাবে হুছেইনে ৰাষ্ট্ৰীয় চলচ্চিত্ৰ মহোৎসৱত নাৰ্গিছ দত্ত বঁটা(বিশেষ জুৰি বঁটা) লাভ কৰিছিল।\nসান্ত্বনা বৰদলৈ জয়ন্ত বৰদলৈৰ লগত বিবাহপাশত আৱদ্ধ হয়। বিয়াৰ পিছত তেওঁলোকৰ পৰিয়ালটো উজানবজাৰতে স্থায়ীভাৱে থাকিবলৈ লৈছে।\n↑ 1.0 1.1 1.2 1.3 "সন্মোহনী ব্যক্তিত্বৰে অনন্যা". https://aainajibonor.com/2018/02/03/সন্মোহনী-ব্যক্তিত্বৰে-অন/.\n↑ "Maj Rati Keteki". http://iffk.in/midnight-keteki-2/.\n↑ "64th National Awards: Complete List of the Winners". https://www.news18.com/news/movies/64th-national-awards-complete-list-of-the-winners-1369440.html.\n"https://as.wikipedia.org/w/index.php?title=সান্ত্বনা_বৰদলৈ&oldid=230646"ৰ পৰা অনা হৈছে


প্রতি, সম্পাদক, “গণ অধিকাৰ”published. – sogoodislam\nছালাতত(নামাজ) মাজ বা শেষ বৈঠকত তাশাহুদ\nপ্রতি, সম্পাদক, “গণ অধিকাৰ”published.\nআব্দুছ ছাত্তাৰ ভূঞা চাহেবৰ প্রৱন্ধ এটা পঢ়ি এই প্রৱন্ধ লিখিলো। প্রকাশৰ উপযোগী হ’লে ই-মেইল যোগেদি জনাব।\n-বুজা নুবুজাৰ দুমোজাত আব্দুছ ছাত্তাৰ ভূঞা-\nচৈয়দ ছ’গুদ ইছলাম,গুৱাহাটী।[৩১/০১/২০১৬]\n“গণ অধিকাৰ”ৰ যোৱা ২৯।০১।২০১৬ তাৰিখৰ ধর্ম-দর্শন ভাগত আব্দুছ ছাত্তাৰ ভূঞা চাহেবৰ “মজহাব কেন্দ্রিক মনোভাবৰ বাবেই মুছলমান সম্প্রদায় ‘বা-মাৰলীত’ পৰিছে” নামৰ প্রৱন্ধটো পঢ়ি ভালৰ লগতে বেয়াও লাগিল। ভাল এই কাৰণেই লগিলযে অবাস্তবৰ মাজতেই প্রৱন্ধটোত বাস্তবো আছিল। বাস্তবখিনি বাদদি আমি ভূঞা চাহেবে নজনাখিনিৰ কথাহে ক’ব বিছাৰিছো।\nইছলামৰ বিষয়ে কিবা লিখাৰ আগতে কিছুমান মৌলিক সংজ্ঞাৰ ওপৰত জ্ঞান থকাটো অতি জৰুৰি, অন্যথা কালে বিপৰীত হোৱাৰ সম্ভাৱনা থাকে, যেনে-বে’দাত, শির্ক, ওহাবী, খাৰেজী, আহলে-হাদীছ ইত্যাদি। লগতে কোৰআন মজিদ আৰু হাদীছৰ ওপৰতো সম্যক জ্ঞানৰ প্রয়োজন হয়।\nভূঞা চাহেবৰ দেখিছো ‘ওহাবী’ আৰু ‘আহলে-হাদীছ’ৰ ওপৰত লগতে মুছলমান সম্প্রদায় কিহৰ বাবে বহু বিভক্ত হৈছে তাৰ মুঠেই জ্ঞান নাই। ভূঞা চাহেবে কৈছে কোৰআন মজিদ তথা হাদীছত মুছলমান সম্প্রদায়ৰ বহু বিভক্তৰ কথা নাই। আমি কৈছো বাৰ বাৰ ৰেড চিগনেল আছে আৰু ইয়াৰ পৰিণামৰ কথাও গভীৰভাবে উল্লেখ আছে। এইবোৰৰে পাতনি মেলিম বুলি ভাবিছো, ইন ছা আল্লাহ।\n“ওহাবী” শব্দটো প্রায়েই শুনা যায়। সাধাৰণভাবে ইয়াক ইটো মজহাবে সিটো মজহাবক গালি হিচাবে ব্যৱহাৰ কৰা দেখা যায়। কিন্তু আব্দুছ ছাত্তাৰ ভূঞা চাহেবৰ দৰে বহুতৰেই ইয়াৰ ধাৰণা নাই এইটো আচলতে কি বস্তু। ইয়াতে কৈ থওঁ “ওহাবী” কোনো মাজহাব নহয়। তেনেহলে ক’ৰ পৰা এই নামটো আহিল। “ওহাবী” শব্দটো আহিছে মুহাম্মাদ ইবন আবদুল ওহহাবৰ(ৰহিমুল্লাহ) পৰা। তেওঁ আছিল কোৰআন মজিদ আৰু আল্লাহৰ ৰাছুল চাল্লাল্লাহু আলাইহি অছাল্লামৰ ছুন্নাহ অনুসৰণকাৰী।\n১৮ শতিকাৰ আৰব উপদ্বীপৰ এটা সৰু বিবৰণ দিয়া যাওঁক। বর্তমান ছৌদি আৰবৰ যি অঞ্চল ৰাছুল চাল্লাল্লাহু আলাইহি অছাল্লাম আৰু ছাহাবীসকলৰ ভূমি, সেই ভূমিৰ প্রায় লোকসকলে গ্রহণ কৰিছিল ইমাম আহমাদ বিন হাম্বলৰ(ৰহমাতুল্লাহি) মাজহাব । তেওঁলোকে ছাহাবীসকল কবৰৰ ওপৰত গম্বুজ বনাই পূজা আৰম্ভ কৰিছিল। যায়েদ বিন খাত্তাব (ৰাজিয়াল্লাহুআনহু) [ওমাৰৰ(ৰাজিয়াল্লাহুআনহু) ভায়েক; ইয়ামাৰ যুদ্ধত শ্বহীদ হৈছিল],খাদিজা (ৰাজিয়াল্লাহুআনহা)আদি এই মহান ব্যক্তিসকলৰ কবৰত গম্বুজ বনাই পূজা আৰম্ভ কৰিছিল।আৰবৰ মহিলাসকলে গছৰ ওচৰত সন্তান কামনা কৰিছিল, পীৰক ছিজদাহ কৰা হৈছিল। কবৰত মানত কৰিছিল। ইৰাকীবিলাকে ইমাম আবু হানিফাৰ(ৰহমাতুল্লাহি) কবৰত পূজা কৰিছিল। ছিয়াসকলে হুছেইনৰ(ৰাজিয়াল্লাহুআনহু) কবৰ পুজা কৰা কথাটো সর্বজনবিদীত।\nমুহাম্মাদ বিন কাছিমৰ(ৰহিমুল্লাহ) নেক জিহাদৰ ভূমি ভাৰতবর্ষৰ লোকসকলেও ঠিক আৰব উপদ্বীপৰ লোকসকলৰ দৰেই কবৰ-মাজাৰ আৰু পীৰ পূজাত মগ্ন আছিল(আজিও আছে)।\nএনে এক সময়তে মুহাম্মাদ ইবন আবদুল ওয়াহহাবৰ(ৰহিমুল্লাহ) জন্ম হয়। তেওঁ দেখিলে কোৰআন আৰু আল্লাহৰ ৰাছুল চাল্লাল্লাহু আলাইহি অছাল্লামৰ ছুন্নাহত যি আছে, মানুহে ঠিক তাৰ বিপৰীত কাম কৰিছে। তেওঁ মানুহক কোৰআন আৰু ছুন্নাহ অনুসৰণ কৰাৰ দাৱাত দিয়া আৰম্ভ কৰিলে। এই “সহজ” কামটো কৰাৰ কাৰণে সেই ১৮ শতিকাতেই মানুহ যথেষ্ট নাছিল। কোৰআন আৰু ছুন্নাহৰ দাৱাত দিয়াৰ বাবে আজিও তেওঁক অপৰাধী সাব্যস্ত কৰি বহু মানুহে তেওঁক গালি দিয়ে। তেওঁৰ আন্দোলনৰ নামত ভ্রান্ত কথা প্রচাৰ কৰে।\nৰাছুল চাল্লাল্লাহু আলাইহি অছাল্লামৰ যুগৰ পৰাই হক্বপন্থীসকলক ‘আহলেহাদীছ’, ‘ছালাফী’, ‘আহলে সুন্নাহ ওয়াল জামা‘আত’ নামেৰে উল্লেখ কৰা হলেও ‘আহলেহাদীস’ নামটো মুছলমানৰ মাজত ‘ছুন্নাতপন্থী আলিম ও গবেষকসকলৰ বাবেহে প্রযোজ্য যেন লাগ।\nহক্বপন্থীসকলৰ পৰিচয়ঃ- ‘আহলেহাদীছ’, ‘ছালাফী’, ‘আহলে ছুন্নাহ ওয়াল জামা‘আত’ মুছলিম বিজ্ঞ আলিমসকলৰ পৰিচিতি ও বৈশিষ্ট্য। যাৰ মাধ্যমে আল্লাহ তা‘আলা , ছুন্নাত ও ইলমক হেফাজত কৰে। সেইটোৱেই ‘মুছলিম’ নামেৰে উম্মাতে মুহাম্মাদীৰ (চাল্লাল্লাহু আলাইহি অছাল্লাম)- সর্বসাধাৰণৰ পৰিচয় ।\nইছলাম, মহান আল্লাহ তা’লা প্রদত্ত এক সার্বজনীন জীবন বিধান। মানব জাতিৰ সার্বিক কল্যাণৰ বাবেই ই নিয়োজিত। পবিত্র কোৰআন মজিদ আৰু ছহীহ হাদীছৰ মাধ্যমত ইয়াৰ বাস্তব নমুনা বিদ্যমান। ইয়াৰ মৌলিক উদ্দেশ্য হল, মানুহক পৰীক্ষা কৰা। এইবাবেই আল্লাহ তা‘আলাই তেওঁৰ ৰজ্জুক খামুছি ধৰি ‘ছিৰাতে মুস্তাক্বীম’ত চলাৰ নির্দেশ দিছে। তাৰ লগতেই ভ্রান্ত পথত চলাত নিষেধ কৰিছে (আলে ইমৰাণ ১০১, ১০৩; আন‘আম ১৫৩)।\nছুৰা আলে ইমৰাণৰ ১০১ নং আয়াতত কোৱা হৈছে : আল্লাহক দৃঢ়ভাবে খামুছি ধৰিলে ছিৰাতে মুস্তাক্বীমৰ হিদায়েৎ পোৱা যাব।\n১০৩ নং আয়াতত কোৱা হৈছে : আল্লাহৰ ৰজ্জুক জামা‘আতবদ্ধভাবে খামুছি থাকিবলৈ ।ফির্কা বা ভাগ কৰিবলৈ নিষেধ কৰা হৈছে। নবী চাল্লাল্লাহু আলাইহি অছাল্লামে কৈছে : كتاب الله عز وجل هو حبل الله ‘কিতাবুল্লাহ হ’ল হাবলুল্লাহ (আল্লাহৰ ৰজ্জু)।’ [ছহীহ মুছলিম, তাহ: মিছকাত হা/৬১৩১]\nছুৰা আলে ইমৰাণৰ ১০১ আৰু ১০৩নং আয়াতত যাক ‘ছিৰাতে মুস্তাক্বীম’ আৰু ‘আল্লাহৰ ৰজ্জু’ কোৱা হৈছে, তাক ছুৰা আনআমৰ ১৫৩ নং আয়াতত অনুসৰণ কৰিবলৈ কোৱা হৈছে।। ভিন্নপথ তথা ফির্কাবোৰৰ অন্তর্ভুক্ত হবলৈ নিষেধ কৰা হৈছে। ছুৰা আলে ইমৰাণৰ ১০২ ও ১০৩ নং আয়াত মিলাই পঢ়িলে বুজা যায়, ফির্কাৰ পথ মুছলিমসকলৰ পথ নহয়।\n–ছুৰা আলে ইমৰাণৰ ১০২ আৰু ১০৩নং আয়াতকেইটাত এনেদৰে কোৱা হৈছেঃ-\n“হে মু’মিনসকল ! তোমালোকে আল্লাহক ভয় কৰা, যিভাবে তেওঁক ভয় কৰা উচিত, আৰু মুছলিম নোহোৱাকৈ মৃত্যুবৰণ নকৰিবা। আৰু তোমালোকে আল্লাহৰ ৰজ্জুক জামা‘আতবদ্ধভাবে খামুছি থাকিবা আৰু ফির্কাৰ সৃষ্টি নকৰিবা।”\nৰাছুল চাল্লাল্লাহু আলাইহি অছাল্লামক লক্ষ্য কৰি আল্লাহ তা’লাই কৈআছে, ‘আপুনি কৈ দিয়ক! নিশ্চয় এই সোজা পথটি মোৰ পথ। তোমালোকে এই পথেকেই অনুসৰণ কৰিবা। অন্যান্য পথৰ অনুসৰণ নকৰিবা। অন্যথা এই সোজা পথৰ পৰা বিচ্যুত হৈ যাবা। ইয়াৰ বাবে আল্লাহ তা’লাই তোমালোকক অছিয়ত কৰিছে, যেন তোমালোকে সতর্কতা অবলম্বন কৰিব পাৰা (আন‘আম ১৫৩; আহমাদ হা/৪১৪২)। উক্ত আয়াতত অন্য যাবতীয় পথ বর্জন কৰি এটা পথত চলিবলৈ কোৱা হৈছে।\nপ্রশ্ন হ’ব পাৰে মুছলিমসকলৰ মাজত ইমান বিভক্তি ও দল-উপদল কিয় হৈছে? এই সম্পর্কে আল্লাহ তা’লাই কৈছে, ‘আল্লাহে ইচ্ছা কৰিলে তোমালোকক এক উম্মতভুক্ত কৰি দিলে হেঁতেন। কিন্তু তেওঁ তোমালোকক যি বিধান দিছে, তাৰবাবে পৰীক্ষা কৰাৰ বাবে তাক কৰা নাই। সেয়েহে তোমালোকে সৎকর্মৰ প্রতিযোগিতা কৰা। আল্লাহৰ ফালেই তোমালোক প্রত্যাবর্তনৰ স্থল। আৰু তোমালোকে কি বিষয়ে মতভেদ কৰিছা সেই বিষয়ে তেওঁ তোমালোকক জানাই দিব’ (মায়েদাহ -৪৮)*।\n* উক্ত পৰীক্ষাত উত্তীর্ণ হবৰ বাবে আল্লাহৰ ৰাছুল চাল্লাল্লাহু আলাইহি অছাল্লামে ভবিষ্যবাণী কৰিছেযে, মোৰ উম্মত ৭৩ দলেত বিভক্ত হ’ব। এটাৰ বাহিৰে সকলো জাহান্নামত যাব। উক্ত জান্নাতী দলৰ পৰিচয় সম্পর্কে কৈছে, ‘মই আৰু মোৰ ছাহাবীসকল যাৰ ওপৰত আছে তেওঁলোকৰ ওপৰত যিসকল থাকিব’ (তিৰমিযী হা/২৬৪১)। অন্য বর্ণনাত আহিছে, সেইটো হ’ল, ‘জামা‘আত’ বা\nঐক্যবদ্ধ এটা দল’ (আবুদাঊদ হা/৪৫৯৭)।\nঅন্য হাদীছত ৰাছুল চাল্লাল্লাহু আলাইহি অছাল্লামে কৈছে , ইছলামৰ সূচনা হৈছিল অলপ সংখ্যক মানুহৰ মাধ্যমেৰে। পুনৰায় ইছলাম অলপ সংখ্যক মানুহৰ মাজলৈ ঘূৰি যাব।তাতেই তেওঁলোকৰ বাবে আছে জান্নাতৰ ‘তুবা’ নামৰ গাছৰ সুসংবাদ। তেওঁলোক হ’ল , যি মোৰ মৃত্যুৰ পিছত মোৰ ছুন্নাতক সংস্কাৰ কৰিব, যেতিয়া মানুষহে তাক নষ্ট কৰিব’ (মুছলিম হা/৩৮৯; আহমাদ হা/১৬৭৩৬; ছহীহাহ হা/১৯৮৫ ও ২৫১৪)। **\n**উক্ত হাদীছবোৰত ছিৰাতে মুস্তাক্বীমৰ পথিকসকলৰ তিনিটা পৰিচয় ফুটি উঠিছে। আৰু উক্ত বৈশিষ্ট্য সম্পন্ন জান্নাতী দল ক্বিয়ামত পর্যন্ত হক্বৰ উপৰত বিজয়ী থাকিব। তেওঁলোকক কোনেও ক্ষতি কৰিব নোৱাৰিব (মুছলিম হা/৫০৫৯)।\nএতেকে আমি ৰাছুল চাল্লাল্লাহু আলাইহি অছাল্লামৰ প্রদর্শিত সৰল সোজা জান্নাতী পথত চলিব লাগিব আৰু হক্বপন্থীসকলৰ অন্তর্ভুক্ত হব লাগিব। কাৰণ হক্বপন্থী জামা‘আতৰ লগৰ অবস্থানক শৰী‘আতে অত্যধিক গুৰুত্ব দিছে (বুখাৰী হা/৭০৮৪; আহমাদ হা/১৮৪৭২; ছহীহাহ হা/৬৬৭)।\n১) ছালাফীঃ- ৰাছুল চাল্লাল্লাহু আলাইহি অছাল্লামৰ আৰু তেখেতৰ ছাহাবী তথা পূর্বসুৰীসকলৰ অনুসাৰী হিচাবে `ছালাফী’। (বুখাৰী হা/৬২৮৬; মুছলিম হা/৬৪৬৭; ফাতাওয়া আলবানী পৃ: ২)।\n২) আহলুল হাদীছ বা আছহাবুল হাদীছঃ- ছাহাবায়ে কেৰাম কোৰআন মজিদ ও হাদীছেৰ ওপৰত সুপ্রতিষ্ঠিত আছিল বাবেই আহলেহাদীছ বা আছহাবুল হাদীছ। আৰু কোৰআন আৰু হাদীছ উভয়কে শৰী‘আতে হাদীছ বুলি কোৱা হৈছে (যুমাৰ ২৩; মুছলিম হা/২০৪২, শু’আবুল ঈমান হা/১৭৪১)।\n৩) আহলুছ ছুন্নাহ ওয়াল জামা‘আতঃ- ইয়াত দুই হাদীছত বর্ণিত দুটা গুণ একেলগে যুক্ত হৈছে (মুক্বাদ্দামা মুছলিম হা/২৭; আবুদাঊদ হা/৪৫৯৭) ।\n৪)আহলুল ইলমঃ- (বুখাৰী ২/১০৭৮ পৃঃ, হা/৭৩১২; ছহীহাহ হা/২৭০-ৰ আলোচনা)।\nৰাছুল চাল্লাল্লাহু আলাইহি অছাল্লামৰ মৃত্যুৰ পিছৰ পৰাই সকলো যুগৰ বৰেণ্য মুহাদ্দিছ ওলামায়ে কেৰাম হক্বপন্থীসকলক উক্ত নামেৰেই চিহ্নিত কৰি উল্লেখিত কৰিছে। বেলেগ আন কোনো নামেৰে মতা হোৱা নাই।\nতাৰ বাদেও উক্ত নামবোৰ কোনো নির্দিষ্ট ব্যক্তি, গোষ্ঠী, জাতি, দল মাজহাব বা স্থান কেন্দ্রীক নহয়। যিধৰণেৰে ভ্রান্ত ফের্কাসমূহক বিভিন্ন গোষ্ঠী ও ব্যক্তি কেন্দ্রীক সৃষ্টি হৈছে। (বিস্তাৰিত দ্রঃ আলবানী, ছিলছীলা ছহীহাহ হা/২৭০-ৰ আলোচনা)।\nআমাৰ ৰাছুল চাল্লাল্লাহু আলাইহি অছাল্লামৰ প্রদর্শিত সৰল সোজা জান্নাতী পথেদি চলিব লাগিব আৰু হক্বপন্থীসকলৰ অন্তর্ভুক্ত হ’ব লাগিব। কাৰণ হক্বপন্থীসকলৰ লগত থাকিলে শৰী‘আতে তাত অত্যধিক গুৰুত্ব দিছে (তাওবা ১১৯; বুখাৰী হা/৭০৮৪; আহমাদ হা/১৮৪৭২; ছহীহাহ হা/৬৬৭)।\nসদৌ শেষত আব্দুছ ছাত্তাৰ ভূঞা চাহেবে তেখেতৰ প্রৱন্ধটিৰ শেষত উল্লেখ কৰা পাচঁটা ছালাতৰ বৈশিষ্ট-১] জুম্মাত ইমামে লাখুটি ব্যৱহাৰ কৰা ২] উচ্চস্বৰে আমিন কোৱা ৩] বুকুত হাত বন্ধা ৪] আঠ/বাৰ ৰাকাত তাৰাবীহ পঢ়া ৫] ফৰজ ছালাতৰ পিছত দলবদ্ধ মোনাজাত নকৰা আদিবোৰ ৰাছুল চাল্লাল্লাহু আলাইহি অছাল্লামে হুকুম কৰাঃ “মোক যেনেকৈ ছালাত পঢ়া দেখিছা ঠিক তেনেকৈয়ে ছালাত পঢ়া”ৰ ছহী হাদিছৰ বিশুদ্ধ ছালাত, যাৰ বিষয়ে ৰাছুল চাল্লাল্লাহু আলাইহি অছাল্লামে এনেকৈ কৈছেঃ-\nআব্দুল্লাহ ইবনু আমৰ ইবনে আাছৰ (ৰাজিয়াল্লাহুআনহু) পৰা বর্ণিতঃ এদিন আল্লাহৰ ৰাছুল চাল্লাল্লাহু আলাইহি অছাল্লামে ছালাতৰ প্রসঙ্গ উত্থাপনকৰি ক’লে, যি ব্যক্তিয়ে সঠিক নিয়ম ও সঠিক সময়ত ছালাত(নামাজ) আদায় কৰিব, ক্কিয়ামতৰ দিনা ছালাত তেওঁৰ বাবে ৰশ্মি, প্রমাণ ও মুক্তিৰ উপায় হ’ব। আৰু যি এনেদৰে ছালাত আদায় নকৰিব, ছালাত তেওঁৰ বাবে ৰশ্মি, প্রমাণ ও মুক্তিৰ উপায় নহ’ব। ক্কিয়ামতৰ দিনা তেওঁ কাৰুণ, ফেৰা’উন, হামান আৰু উবাই ইবনু খালফৰ লগত থাকিব।[আহমদ, হাদীছ ছহীহ, মিশকাত(বাং)-হা/৫৩১]।\nএইটোৱেই আমি আলোচনা কৰি অহা বিশুদ্ধ দল আৰু সেই দলটিয়েই তলত উল্লেখ কৰি আমাৰ প্রৱন্ধটি সামৰণি মাৰিলো। ভূঞা চাহেবৰ পৰা বহু নজনা কথা জানিবলৈ পোৱাৰ বাবে জাযাক আল্লাহু খাইৰান।\n1]- দলটিৰ নামঃ ইছলাম (ছুৰা আল ইমৰাণ:১৯, ৮৫)।\n2]- দলটিৰ ঈমামঃ আমাৰ নবী হযৰত মুহাম্মদ(দঃ) ।(ছুৰা নিসা:৫৯, ৮০ মুহাম্মদ:৩৩)।\n3]- দলটিৰ পৰিচয়ঃ মুছলিম(ছুৰা হাজ্জ:৭৮,ছুৰা হা-মীম ছাজদাহ:৩৩)।\n4]-দলটিৰ অনুসাৰী(follower)সকল: ছাহাবীসকল(ৰাঃ),তাবেঈ(ৰঃ),তাবেঈন(ৰঃ), ঈমাম(ৰঃ)সকল, ৪০০হিজৰী পর্যন্ত মুছলিমসকল আৰু আমি।\n→আহক,আমি সকলোৱে তথাকথিত কোন মাধ্যম/ ঈমাম/পীৰ আদি বাদদি সকলোৱে এই প্রথম-দল/একক-দল/নবী(সঃ)য়ে দেখুৱাই দিয়া দলৰ অনুসৰণকাৰী হওঁ, আল্লাহ তা’লাৰ হক্ আমল কৰো। ইন ছা আল্লাহ।আমীন ।……………………………………….সমাপ্ত………………………………….\nThis article was published.sgis.\n20 Templates on Jummah Previous\nছালাতত(নামাজ) মাজ বা শেষ বৈঠকত তাশাহুদ Next


বাদাম খাই ভাল পায়নে ? দৈনিক বাদাম খালে পাব এইসমূহ আচৰিত লাভ । । Peanuts (Mungfali) Benefits - Dimpu Baruah\nHome HEALTH TIPS বাদাম খাই ভাল পায়নে ? দৈনিক বাদাম খালে পাব এইসমূহ আচৰিত লাভ । । Peanuts (Mungfali) Benefits\nবাদাম খাই ভাল পায়নে ? দৈনিক বাদাম খালে পাব এইসমূহ আচৰিত লাভ । । Peanuts (Mungfali) Benefits\nDATA ONE January 09, 2021 HEALTH TIPS,\nবাদামৰ কিছুমান আচৰিত গুণ Peanuts (Mungfali) Benefits\nবাদাম (Peanuts) হৈছে শীতকালৰ আটাইতকৈ জনপ্ৰিয় টাইমপাছ খাদ্য । ঠাণ্ডা দিনত বন্ধু. প্রেমিক নাইবা আপোন জনৰ সৈতে বহি বাদাম খোৱাৰ মজাই বেলেগ । বাদামৰ নিজস্ব এক মিঠা সোৱাদ আছে, কিন্তু বহু কম লোকে ইয়াৰ স্বাস্থ্যৰ উপকাৰীতা(Health benefits)ৰ বিষয়ে জানে । বেছিভাগ লোকে ইয়াক সোৱাদৰ বাবে খায়, কিন্তু ইয়াৰ লাভালাভবোৰ জানি আপুনিও হতভম্ব হ'ব। বাদামৰ স্বাস্থ্য গুণৰ ভাণ্ডাৰ আছে। ইয়াত পৰ্যাপ্ত পৰিমাণৰ প্ৰ'টিন(Protein) থাকে যি শাৰীৰিক বিকাশৰ বাবে অতি অত্যাৱশ্যকীয়। এটা কণীৰ দামত অহা বাদামৰ পৰিমাণত কণীতকৈ বহু গুণ অধিক প্ৰ'টিন থাকে। যদি আপুনি গাখীৰ(Milk) খাব নোৱাৰে তেন্তে বাদাম গ্ৰহণ কৰক, ই এক ভাল বিকল্প (Alternative)।\nবাদামৰ স্বাস্থ্যকৰ গুণসমূহ\nপ্ৰতিদিনে ৰঙা বাকলিৰ সৈতে অতি কমেও 20 টা বাদাম খাওক আৰু তলত দিয়া ধৰণৰ লাভসমূহ পাওক\nবাদামত তেলৰ অংশ থকাৰ বাবে ই পেটৰ ৰোগ হ্ৰাস কৰে। ইয়াৰ নিয়মীয়া গ্ৰহণে কোষ্ঠকাঠিন্যৰ সমস্যা দূৰ কৰে। লগতে, গেছ আৰু এচিডিটিৰ সমস্যাও উপশম হয়।\nভিজা কাহত বাদাম উপযোগী। ইয়াৰ নিয়মীয়া গ্ৰহণে পাকস্থলী আৰু হাঁওফাঁও শক্তিশালী কৰে। পাচন শক্তি বৃদ্ধি কৰে আৰু ভোক নালাগা সমস্যাও উপশম কৰে।\nগৰ্ভৱতী মহিলাই নিয়মীয়াকৈ বাদাম গ্ৰহণ কৰাও অতি ভাল। ই গৰ্ভধাৰণ অৱস্থাত কেঁচুৱাৰ বিকাশত সহায় কৰে।\nবাদামত যথেষ্ট পৰিমাণে অমেগা-6 চৰ্বি পোৱা যায়, যি স্বাস্থ্যকৰ কোষ আৰু ভাল চালৰ বাবে দায়বদ্ধ। সেয়েহে, বাদাম চালৰ বাবে অতি লাভজনক।\nবাদামে কলেষ্টেৰলৰ স্তৰ নিয়ন্ত্ৰণ কৰাত গুৰুত্বপূৰ্ণ ভূমিকা পালন কৰে। এটা গৱেষণাৰ দ্বাৰা গম পোৱা গৈছে যে সপ্তাহত পাঁচ দিন কেইটামান বাদাম খালে হৃদৰোগৰ আশংকা হ্ৰাস পায় ।\nযদি খানা খোৱাৰ পিছত দৈনিক 50 বা 100 গ্ৰাম বাদাম খোৱা হয় স্বাস্থ্য মজবুট হয় লগতে খাদ্য হজম হয় আৰু শৰীৰত কোনোধৰণৰ তেজৰ হ্ৰাস নহয় ।\nবাদামত প্ৰ'টিন, লাভজনক চৰ্বি,ফাইবাৰ, খনিজ, ভিটামিন আৰু এণ্টিঅক্সিডেণ্ট যথেষ্ট পৰিমাণে পোৱা যায়। সেয়েহে, ই বয়স হলেও চাল সতেজ কৰি ৰাখে ।\nবাদামৰ যথেষ্ট পৰিমাণৰ কেলচিয়াম আৰু ভিটামিন ডি থাকে, সেয়েহে ইয়াৰ সেৱনে হাড় শক্তিশালী কৰে।\nএটা গৱেষণা অনুসৰি, প্ৰতি সপ্তাহত এমুঠি বাদাম খোৱাৰ ফলত এপেণ্ডেচিটিছৰ বিপদাশংকা 25 শতাংশ হ্ৰাস কৰে। এই অধ্যয়নটো 80,000 মহিলাৰ ওপৰত কৰা হৈছিল।\nWritten by DATA ONE at January 09, 2021


"মই এটাই কথা ক'ম যে ফলৰ আশা নকৰি ভাল কাম কৰি যাব লাগে"- পৰাগ প্ৰিয়ম নাথ | Rupaliparda.com\nসদ্যমুক্তিপ্ৰাপ্ত জনপ্ৰিয় “পেপাৰ চিকেন” শীৰ্ষক হিন্দী ছবিখনে সকলো জনসাধাৰণৰ হৃদয়তে ঠাই বনাবলৈ সক্ষম হৈছিল। অসমীয়া পৰিচালকৰ লগতে অসমীয়া কলা-কুশলীৰ দ্বাৰা নিৰ্মিত এই হিন্দী ছবিখনে বহুল হাৰত সমাদৰ লাভ কৰাৰ লগতে ছবিখনৰ সৈতে জড়িত প্ৰত্যেকেই কৰা কামক প্ৰশংসাও কৰিছিল প্ৰত্যেকে। উক্ত ছবিখনৰ বেকগ্ৰাউণ্ড স্কৰৰ সৈতে জড়িত সংগীতশিল্পী নাম হৈছে পৰাগ প্ৰিয়ম নাথ; সম্প্ৰতি শিল্পী গৰাকীয়ে ছবিখনত কৰা কামৰো অনুৰাগী দীঘলীয়া হৈ পৰিছে। ৰূপালীপৰ্দাৰ দেওবৰীয়া বিশেষত আজি আপোনালোকৰ মাজলৈ লৈ আনিছো এক এক্সক্লুচিভ সাক্ষাৎকাৰ; পৰাগ প্ৰিয়ম নাথৰ পৰা আমি আজি জানিবলৈ পাম এখন ছবিৰ কাৰিকৰী দিশটোৰ বিষয়েও কিছু কথা। চাওঁচোন আহকঃ\nপ্ৰশ্নঃ আপুনি কেতিয়াৰ পৰা এই ক্ষেত্ৰখনৰ সৈতে জড়িত?\nপৰাগ প্ৰিয়ম নাথঃ কেতিয়াৰ পৰা জড়িত বুলি ক’বলৈ গ’লে মই সৰুৰে পৰাই এই ক্ষেত্ৰখনৰ সৈতে জড়িত; এক সাংস্কৃতিক পৰিয়ালত মই সৰুৰে পৰা ডাঙৰ-দীঘল হৈছো। আচলতে, মোৰ পৰিয়ালৰ প্ৰতিজন সদস্য সাংস্কৃতিৰ ক্ষেত্ৰখনৰ সৈতে জড়িত। সমান্তৰালকৈ, মইও সংগীতৰ প্ৰতি সৰুৰ পৰাই আগ্ৰহী আছিলো। সপ্তম মান শ্ৰেণীৰ পৰাই মই কী-বোৰ্ড বজাবলৈ আৰম্ভ কৰিছিলো আৰু পিছলৈ ২০০৮ চনৰ পৰা মই পেছাগত ভাৱে এই ক্ষেত্ৰখন আঁকোৱালি লৈছিলো। এগৰাকী মিউজিক প্ৰগ্ৰামাৰ, বেকগ্ৰাউণ্ড স্কৰ কম্পোজাৰ হৈছে মোৰ বৰ্তমানৰ চিনাকী। ২০১০ চনত মই মুম্বাইলৈ গুচি আহো আৰু তেতিয়াৰ পৰা মই ইয়াতেই কৰ্মৰত।\nপ্ৰশ্নঃ শেহতীয়াকৈ মুক্তিপ্ৰাপ্ত ছবি “পেপাৰ চিকেন” ৰ সফলতা আৰু তাত আপোনাৰ সুন্দৰ যোগদান। কি ক’ব?\nপৰাগ প্ৰিয়ম নাথঃ “পেপাৰ চিকেন” ছবিখনত পৰিচালক ৰতনশীল শৰ্মা দাই মোক এই সুন্দৰ সুযোগকণ দিয়াৰ বাবে মই তেওঁৰ ওচৰত সদায়েই কৃতজ্ঞ হৈ ৰ’ম। ছবিখনৰ কাহিনী, পৰিচালনা, কেমেৰা, অভিনয় আদি প্ৰতিটো দিশ ইমানে গ্ৰহণযোগ্য আৰু উল্লেখনীয় হোৱাৰ বাবেই হয়টো মইও পাৰ্যমানে চেষ্টা কৰিছিলো মোৰ সংগীতৰ কামখিনি ভালকৈ কৰিবলৈ। আচলতে মোৰ থ্ৰীলাৰ ছবি প্ৰিয় আৰু ইয়াৰ সংগীত কৰিও ভাল পাওঁ। এখন ছবিত ব্ৰেকগ্ৰাউণ্ড স্কৰটো খুবেই জৰুৰী; গতিকে এই ছবিখনক লৈও আমি প্ৰতিজনেই বহু বেছি আশাবাদী হৈ আছিলো। লগতে, এতিয়ালৈ যিসকলে উপভোগ কৰিছে সেই আটাইবোৰে ছবিখনক আঁকোৱালি লোৱা বুলি জানিবলৈ পাই উৎসাহিত হৈছো। আনহাতে, পৰিচালক ৰতন শীল শৰ্মা দাৰ সৈতে মোৰ এয়া প্ৰথমটো কাম; গতিকে তেওঁৰ সৈতে কাম কৰি মই বহুত বেছি উৎসাহিত হৈছিলো।\nপ্ৰশ্নঃ ভৱিষ্যতে নৱপ্ৰজন্ম আপুনি কৰি থকা এই ক্ষেত্ৰখনত যদি সাঙুৰ খাবলৈ বিচাৰে। তেওঁলোকৰ প্ৰতি আপোনাৰ কি উপদেশ থাকিব?\nপৰাগ প্ৰিয়ম নাথঃ উপদেশ দিব পৰা হৈছো বুলি মই নিজকে বৰ্তমান নাই ভবা। তথাপিও নতুন প্ৰজন্মই যদি এইক্ষেত্ৰখন আহিবলৈ বিচাৰে তেতিয়াহ’লে মই এটাই কথা ক’ম যে ফলৰ আশা নকৰি ভাল কাম কৰি যাব লাগে; ভাল কাম কৰিলে এদিন তাৰ উচিত মূল্যটো পাবই। সকলো বস্তুতেই অধ্যয়নৰ প্ৰয়োজন; গতিকে ভাল কাম কৰিলেই জনসাধাৰণৰ সমাদৰ লাভ কৰাটো নিশ্চিত।\nপ্ৰশ্নঃ “চিনেমাৰ বেকগ্ৰাউণ্ড স্কৰ আৰু চিনেমাৰ গীতৰ সংগীত”; এই দুটা বস্তুৰ মাজত বিভিন্ন ভুল কৰে কেতিয়াবা। এই দুইটা বিষয়ৰ মাজৰ পাৰ্থক্যটো কি আচলতে?\nপৰাগ প্ৰিয়ম নাথঃ চিনেমা এখনৰ সংগীত আৰু আৱহ সংগীত অৰ্থাৎ “বেকগ্ৰাউণ্ড স্কৰ” বিষয়টো একেবাৰে ভিন্ন। যিগৰাকী ব্যক্তিয়ে ছবি এখনৰ সংগীত কৰে; তেওঁক সংগীত পৰিচালক বুলি কোৱা হয়। ছবিখনত ৫ টা গীতেই নাথাকক কিয়; সেই আটাইবোৰৰ পৰিচালনা কৰে এগৰাকী সংগীত পৰিচালকে। এতিয়া আহো এগৰাকী বেকগ্ৰাউণ্ড স্কৰ কম্পোজাৰলৈ; বেকগ্ৰাউণ্ড স্কৰ কম্পোজাৰ হ’ল সেইগৰাকী ব্যক্তি যিয়ে এখন ছবিৰ কাহিনীভাগ কোনটো অনুভূতিক লৈ ধাৱমান হ’ব তাক নিশ্চিত কৰে। প্ৰয়োজনুসৰি সুখ, দুখ আদি অনুভূতিক লৈ বেকগ্ৰাউণ্ডত কি সংগীত দিয়া হ’ব তাক নিশ্চিত কৰে এগৰাকী বেকগ্ৰাউণ্ড স্কৰ কম্পোজাৰে। গতিকে, এখন ছবিত এজন বেকগ্ৰাউণ্ড স্কৰ কম্পোজাৰৰ গুৰুত্বতটো সকলোৱে জনাটো অত্যন্ত গুৰুত্বপূৰ্ণ।\nৰূপালীপৰ্দাঃ ধন্যবাদ দাদা। আপোনাৰ সৈতে হোৱা এই সাক্ষাৎকাৰে বহু মনোৰঞ্জনপ্ৰেমী জনসাধাৰণক সহায় কৰিব।\nপৰাগ প্ৰিয়ম নাথঃ ধন্যবাদ ৰূপালীপৰ্দা।\nassamese cinema Assamese Film Assamese Movie Assamese Serial Backgroud Score Composer Parag Priyam Nath


Corona! অসমক লৈ উদ্বিগ্ন প্ৰবাসী অসমীয়া... লণ্ডনৰ পৰা ভাতৃলৈ অডিঅ' মেছেজ | News Next One\nকিমান ভয়াৱহ কৰ’না ভাইৰাছ? কেনেদৰে উন্নত দেশসমূহত ত্ৰাসৰ সৃষ্টি কৰিছে এই ভাইৰাছে? যদি আমাৰ অসমৰ সৰু সৰু চহৰবোৰত ই সংক্ৰমিত হয় তেন্তে পৰিস্থিতি কিমান ভয়াবহ হ'ব পাৰে? এই সকলো কথা স্পষ্ট হৈ পৰিছে লণ্ডনৰ বাসিন্দা নিলাক্ষীৰ অডিঅ’ মেছেজটোত। ইতিমধ্যে ছ’চিয়েল মিডিয়াযোগে অসমত ভাইৰেল হৈ পৰিছে এই অডিঅ’ মেছেজটো।\nঅডিঅ’ মেছেজটোত ভাতৃক কি কৈছে নিলাক্ষী হাজৰিকাই ?\n"চাজন ইয়াত পৰিস্থিতি খুব বেয়া। ভিনদেউ, মই আৰু মাইনা এতিয়ালৈকে ঠিকেই আছো। কিন্তু পৰিস্থিতি খুব বেয়া। অৱস্থা নাইকিয়া হৈছে মানুহবিলাকৰ। বজাৰত বস্তু পাবলৈ নাই, খোৱাবস্তুৰ আকাল। মেডিকেল গোটেই পেছেন্টেৰে ভৰি পৰিলে। ইমান ভাল ফেচিলিটি থকা উন্নত দেশতো এই অৱস্থা। কেনেবাকৈ যদি আমাৰ জেগাত হ’বলৈ হয়, আমাৰ লখিমপুৰৰ নিচিনা জেগাত হ'বলৈ হয় তই ভাবি চা কি গতি হ'ব।\nতঁহতে সাবধানতা অৱলম্বন কৰিবি। ক'তো ওলাই নাযাবি। যেতিয়ালৈকে জৰুৰী নহয় কেতিয়াও নাযাবি। আমি যি পৰিস্থিতিৰ সন্মুখীন হৈছো ইয়াত, মই নিবিছাৰো তঁহতেও সেই পৰিস্থিতিৰ সন্মুখীন হ'। আৰু আমাৰ চৰকাৰে হয়তো হেণ্ডল কৰিব নোৱাৰিবও পাৰে কাৰণ আমাৰ মেডিকেল টীম ইমান উন্নত নহয়।\nলখিমপুৰত কেইখন হাস্পতাল আছে? কোনকেইখনতনো তোৰ আই চি ইউ ফেচিলিটি আছে আৰু ভেন্টিলেটৰ ফেচিলিটি আছে? গোটেইকেইখন হাস্পতাল মিলালেও চাগৈ ১০০খন বেড নোলাব। আৰু এই ৰোগটো ইমানেই বেছি সংক্ৰামক, ইমানেই বেছি হয়, ভাবিব নোৱাৰাকৈ হয়। আমাৰ গাঁৱৰ মানুহবিলাকৰ মাজত তই সজাগতা আনিবি। ল’ৰাবিলাকক কবি যে বাটে-ঘাটে কেৰমবৰ্ড খেলি নাথাকি ঘৰতে সোমাই থাকক।\nএনেয়েও বহুতেই আজিকালি মোবাইল গেম খেলি ভাল পায়, লেট ডেম প্লে আনাদাৰ থ্ৰি ফ’ৰ মান্থছ। একদম ঘৰতে সোমাই থাকিবলৈ দে সবকে। আমাৰ গাঁৱৰ মানুহবোৰ সহজ-সৰল। তই অলপ কথাবোৰ বুজাই কবি। আমাৰ নিচিনা লণ্ডনত, উন্নত দেশবোৰত কি অৱস্থা হৈছে। আমাৰ মইনাপাৰাত যদি হ'বলৈ হয় এটা জেনেৰেশ্যন কি, দুটামান জেনেৰেশ্যন হেৰুৱাই দিম।\nআমি যদি সাবধানতা অৱলম্বন নকৰো, তহঁতে যদি সাবধান নহ’ৱ, আমাৰ মা-দেউতাহঁতৰ নিচিনা এজৰ মানুহবোৰ, এই জেনেৰেশ্যনটো একদম নাইকিয়া হৈ যাব। প্লিজ টেক ইট ছিৰিয়াছলি। সবকে ক' তোৰ যিমান ফ্ৰেণ্ড আছে সবৰে হাতত ফোন আছে, চৰকাৰে, মোবাইল কোম্পানীয়ে ডাটা দিছে, সেয়া ইউজ কৰ। মানুহৰ মাজত সজাগতা অনাৰ চেষ্টা কৰ। ঘৰে ঘৰে যাব নালাগে। ছ’চিয়েল মিডিয়া ইউজ কৰ। স্প্ৰেড কৰ। প্লিজ হেজিটেছন ফিল নকৰিবি।\nমই নিবিচাৰো আমাৰ লখিমপুৰৰ মানুহেও এনে পৰিস্থিতিৰ সন্মুখীন হওঁক। মানুহক ক' ধান-চাউল অলপ উলিয়াই বা কিনি আনি ঘৰতে থাকক। নামঘৰ, মছজিদ, চাৰ্ছ ক'তো যাব নালাগে। যি পূজা-পাতল কৰিব লগা আছে ঘৰতে কৰক। প্লিজ টেক ইট ছিৰিয়াছলি। প্ৰতি ঘণ্টাৰ মূৰে মূৰে হাত ধুই থাক।\nতয়ো ফটোগ্ৰাফি কৰি ঘুৰি নুফুৰিবি। আমাৰ ইণ্ডিয়াৰ মানুহে এতিয়াও বাব’ল এটাৰ মাজত সোমাই আছে। ভাবিছে গৰমত ভাইৰাছটো বেছি সময় নাথাকে। এইবোৰ সব মিছা কথা। ছায়েন্টিফিকেলি এতিয়াও এইবোৰ কথা প্ৰুফ হোৱা নাই। কেনেবাকৈ আমাৰ দেশত যদি এনেকুৱা হ'বলৈ হয় তই ভাবি ল' কি অৱস্থা হ'ব। আমাৰ লণ্ডনত, ইমান বেছি উন্নত চিকিৎসা থকাৰ পাছতো মানুহৰ এই গতি হৈছে। গতিকে সাবধান হ'। তোক পাছত ফোন কৰিম, ভালকৈ কথা পাতিম।"


xukhdukh.com July 06, 2013 goodnews,\n১. আজি কাঠনিবাৰীৰ ঘাটৰ স্ৰষ্টা মহিম বৰা দেৱৰ ৯০তম জন্মদিনঃ গল্পৰ দিন হিচাবে ইয়াক পালন কৰে নগাঁওবাসীয়ে৷ কালি নগাঁও প্ৰেছ ক্লাৱত এই মাহৰ অতিথিৰূপে অংশগ্ৰহণ কৰি বৰা দেৱে ক’লে- "চিতাৰ জুয়ে গ্ৰাস নকৰা পৰ্যন্ত মানুহে স্বপ্ন দেখে"৷\n২. তেজপুৰত শিশু বিজ্ঞানীয়ে কৰিলে উদ্ভাৱনৰ সমাহাৰঃ মোবাইলৰ পৰাই নিয়ন্ত্ৰণ সম্ভৱ হব ঘৰৰ ইলেক্ট্ৰনিক সা-সঁজুলিৰ ৷\n৩. অসমক জনজাতি ৰাজ্য হিচাপে বিছাৰিছে আলফাইঃ সঠিক দিশেৰে আলোচনা আগবঢ়া বুলি জনালে মুখ্যমন্ত্ৰীয়ে ৷\n৪. আছুৰ হেঁচাত অৱশেষত ছেৱাৰ সচিবৰ পদ এৰিলে দয়াৰাম ৰাজবংশীয়েঃ এতিয়াও আঁকোৰগোজ হৈ থকা অধ্যক্ষক আঁতৰাবলৈ দাবী কৰিলে মুখ্যমন্ত্ৰীৰ হস্তক্ষেপ ৷\n৫. মুখ্যমন্ত্ৰীক জনালে কেন্দ্ৰীয় গ্ৰামোন্নয়ন মন্ত্ৰী জয়ৰাম ৰমেশেঃ ২৫০জন বসতি থকা অঞ্চলকো সামৰি লব প্ৰধান মন্ত্ৰী গ্ৰাম চড়ক যোজনাই ৷\n৬. নামখলাত সাধাৰণ জাতি বিকাশ পৰিষদৰ দ্বাৰা গঠিত হ’ল ৭২টাকৈ আত্ম-সহায়ক গোটঃ ৬০ গৰাকী মেধাৱী ছাত্ৰ ছাত্ৰীলৈ অনুদান বিতৰণৰ সু-খবৰ ৷\n৭. বৰষুণৰ সম্ভাৱনাক লৈ এতিয়াও জাৰি হৈ আছে ৰেড এলাৰ্ট চাৰিখন জিলাতঃ মুখ্যমন্ত্ৰীয়ে নিজে দিলে স্পষ্টীকৰণ৷\n৮. ছেবাৰ সাৰ্বিক সংস্কাৰ অচিৰেইঃ মুখ্যমন্ত্ৰীয়ে ক’লে ৰাইজে চিঞৰি থাকিলেহে মুল্যবৃদ্ধিৰ কথাটো তেখেতৰ চকুত পৰিব ৷\n৯. ৭১বছৰত ভৰি থৈ ক’লে শিল্পী প্ৰভাত শৰ্মাই-মানুহৰ মনবোৰ বাঁহীৰ দৰেই সুৰীয়া হৈ উঠক ৷\n১০. ভাৰতীয় ক্ৰিকেট দলত স্থান পোৱা প্ৰথমজন কাশ্মিৰী যুৱক হ’ল পাৰভেজ ৰচুলঃ বিৰাট কোহলীৰ নেতৃত্বত জিম্বাৱ’ৱে ভ্ৰমণৰ বাবে জাতীয় দলত লাভ কৰিলে স্থান ৷\n১. দহদিন ধৰি ঝাৰখণ্ডৰ দুৰ্গম অৰণ্যত যুদ্ধ সদৃশ পৰিবেশঃ মাওবাদীৰ লক্ষ্য দেশৰ ৫০%ভূমি দখলৰ, আগষ্টত অনুষ্ঠিত কৰিব পাৰ্টি কংগ্ৰেছ ৷\n২. নলবাৰীৰ আৰিকুছিত উদ্ধাৰ হ’ল দুটাকৈ বোমাঃ তীব্ৰ চাঞ্চল্য ৷\n৩. ৰাজ্যত ম্যাদ ওকলা ২৯৫টা মাথাউৰিৰ বিপদঃ জলসম্পদৰ দুৰ্নীতি উদঙালে যুৱ ছাত্ৰ পৰিষদে ৷\n৪. মহানগৰীত কলেজৰ নামভৰ্তিৰ নামত দালালৰ ধন সংগ্ৰহৰ বাতৰিঃ বি বৰুৱা কলেজত অধ্যক্ষ আৰু ভিআইপি কোটাৰ দৰ ১৫হাজাৰ টকা ৷\n৫. ৰাতি ৰাতি চলিছে অগপৰ বৈঠক, হোটেলতোঃ পিছে সংকটমোচনৰ সকলো চেষ্টা ব্যৰ্থ কৰি গাদী খামুচি বহি আছে দলৰ সভাপতি ৷\n৬. বিজেপিৰ ৰাষ্ট্ৰীয় নেতাৰ বিস্ফোৰক মন্তব্যঃ অসমত বুদ্ধিজীৱীয়ে উৎসাহিত কৰিছে মাওবাদীক ৷\n৭. ৰাজ্যজুৰি এনকেফেলাইটিছৰ ভয়াবহ ৰূপঃ খোৱাঙত চাৰিজনৰ মৃত্যু, হাজোতো আক্ৰান্তৰ চিন্তনীয় খবৰ ৷\n৮. গড় হিচাবত দিনে চাৰি গৰাকীলৈ যোৱা ছমাহত দিল্লীত ৮০৬ যুৱতীৰ বলপূৰ্বক সতীত্ব নাশঃ ৰেপ কেপিটেল দিল্লীৰ বাতৰি ৷\n৯. এতিয়াও চলি আছে ভাৰতত দেশজুৰি বছৰি প্ৰায় পাঁচ লাখ কণ্যা শিশুৰ ভ্ৰূণ হত্যাঃ ৰাষ্ট্ৰসংঘৰ শিক্ষা শিক্ষা পুঁজিৰ চিন্তনীয় তথ্য ৷\n১০. মনোৰমা ইয়েৰ বুকত অসমৰ বিষয়ে অদ্ভুত তথ্যঃ অসমৰ ছটা ভাষাৰ ভিতৰত হেনো অন্যতম "ৰামলিং", প্ৰধান উৎসৱ বৈশাখী, প্ৰধান নৃত্য কঙালী আৰু মাঘ বিহু, দিছপুৰত আছে হেনো ৰেলৱে ষ্টেচন ৷\n১১. ঝংকাৰ শইকীয়া হত্যাকাণ্ডঃ উচ্চ পৰ্যায়ৰ তদন্তৰ নিৰ্দেশ দিলে ৰাজ্যিক মানৱ অধিকাৰ আয়োগৰ ৷\n১২. সদৌ অসম ট্ৰাইবেল সংঘৰ অভিযোগঃ ৰাজ্য চৰকাৰৰ একাংশ বিভাগে কৰিছে সংৰক্ষণ নীতি উলংঘাৰ ব্লু প্ৰিণ্ট ৷


xukhdukh.com December 20, 2013 goodnews,\n১. চামেলী মেম চাহাব, বনহংস, বনজুইৰ নিৰ্মাতা, পৰিচালক আব্দুল মজিদে ২২বছৰৰ পাছত পুনৰ কৰিবলৈ ওলাইছে অসমীয়া কথাছবিৰ নিৰ্দেশনাঃ "সাত নম্বৰৰ সন্ধানত" নামৰ এই ছবিখনৰ কালি হৈ যায় শুভ মুহুৰত।\n"অজেয়" ৰ এটি দৃশ্যত ৰূপম চেতিয়া আৰু মুনমী কলিতা\n২. অহা ৩জানুৱাৰীত শুভমুক্তি লভিব জাহ্নু বৰুৱাৰ নৱতম ছবি "অজেয়"।\n৩. ড'নাৰ মন্ত্ৰণালয়ৰ ১১.৫৬কোটি টকা ৰাজহুৱা ধন ব্যয় কৰি নিৰ্মাণ কৰা ১৫০খন গাড়ীৰ পাৰ্কিং কৰিব পৰা বহুমহলীয়া পাৰ্কিং প্লেছ গুৱাহাটীৰ পল্টন বজাৰত উদ্বোধন কৰিলে মুখ্যমন্ত্ৰী তৰুণ গগৈয়ে।\n৪. অচিৰেই কেন্দ্ৰীয় চৰকাৰৰ পৰা অসমৰ পৰিবহন বিভাগে ১৫০০খন বাছ লাভ কৰিব বুলি প্ৰকাশ কৰিলে অসমৰ মু্খ্যমন্ত্ৰীয়েঃ ৰাজ্যিক পৰিবহন নিগমে পৰিচালনা কৰিব এই বাছ সমূহ।\n৫. গুৱাহাটী প্ৰেছ ক্লাৱত উন্মোচিত হ'ল সংস্কৃতৰ পৰা অসমীয়ালৈ অনুবাদিত ৰূপত "যোগিনী তন্ত্ৰ": দেৱেন্দ্ৰ নাথ ভট্টাচাৰ্য দেৱে কৰা এই অনুবাদখনক গ্ৰন্থাকাৰে উন্মোচন কৰিলে কুমাৰ ভাস্কৰ বৰ্মা সংস্কৃত আৰু পুৰাতন বিশ্ববিদ্যালয়ৰ উপাচাৰ্য ডঃ দীপক শৰ্মাই।\n৬. অহা ২২ডিচেম্বৰত গুৱাহাটীৰ ৰাজ্যিক সংগ্ৰাহালয়ৰ কনকলাল বৰুৱা প্ৰেক্ষাগৃহত অনুষ্ঠিত হব হোমেন বৰগোহাঞি আৰু জিনামণি ফুকন সংকলিত আৰু সম্পাদিত গ্ৰন্থ "জীৱনৰ পৰা কি শিকিলো" শীৰ্ষক গ্ৰন্থঃ অসমৰ ৬০ৰ উৰ্ধৰ চল্লিশজন স্বনামধন্য ব্যক্তিৰ অনুভৱৰ সংকলনখন উন্মোচন কৰিব নলিনীধৰ ভট্টাচাৰ্যই। প্ৰকাশৰ উদ্যোগ নীলাক্ষি বৰুৱা শইকীয়া স্মাৰক নিধিৰ।\n৭. কণ্ঠ সংগীতৰ সৰ্বভাৰতীয় পৰীক্ষাত সোণৰ পদক লাভ কৰিলে মৰাণৰ ৰূপালীমা দুৱৰাৰঃ কলিকতাৰ সুৰনন্দন ভাৰতীৰ তৰফৰ পৰা এই পদক সহ "সংগীত নন্দনা" উপাধি প্ৰদান কৰিলে কলকাতাৰ বিৰলা একাডেমী আৱ আৰ্ট এণ্ড কালচাৰ ভৱনত।\n৮. নগাঁও গ্ৰন্থমেলা প্ৰাংগনত সদৌ অসম লেখিকা সমাৰোহ সমিতিৰ নগাঁও শাখাৰ সৌজন্যত "জাতীয় ইতিহাস অধ্যয়ন, জাতীয় চৰিত্ৰ গঠনৰ আদিপাঠ" শীৰ্ষক অনুষ্ঠিত হ'ল আলোচনাচক্ৰঃ লগতে উন্মোচিত হ'ল স্মৃতিগ্ৰন্থ "শতৰূপা"।\n৯. সৌমিত্ৰ যোগীৰ নিৰ্বাচন আৰু সম্পাদনাৰে প্ৰকাশ পালে সপ্তম বছৰৰ ধাৰাবাহিকতা ৰক্ষা কৰি আঁক বাঁক প্ৰকাশৰ "বছৰৰ গল্প-২০১৩": ৩২ গল্পৰে সমৃদ্ধ সংকলন খন ৩৫২ পৃষ্ঠাৰ আৰু দাম ২২০টকা।\n১০. নতুন পৰিচালিকা ৰবী শৰ্মা বৰুৱাৰ মুক্তিৰ অপেক্ষাত থকা "অদম্য" নামৰ ছবিখন মুম্বাইত ৩জানুৱাৰীৰ পৰা হব লগা ১২তম থাৰ্ড আই এছিয়ান চলচ্চিত্ৰ মহোতসৱত প্ৰদৰ্শনৰ বাবে নিৰ্বাচিত হোৱাৰ সুখবৰ।\n১১. অহা ৬-১১ জানুৱাৰীলৈ যোৰহাটত অনুষ্ঠিত হব ৰাষ্ট্ৰীয় জুনিয়ৰ হেণ্ডবল প্ৰতিযোগিতা।\nUnknown December 21, 2013 at 10:52 PM\nবজালীত জুনিয়ৰ ভলীবল প্ৰতিযোগিতা সদৌ অসম ভিত্তিত যোৱাকালিৰ পৰা চলি আছে ।


নাগৰিকত্ব আইনৰ সংশোধনী বিধেয়ক, ২০১৬ : অসমীয়া জাতিৰ মৃত্যুবাণ\nবিশ্বৰ মঞ্চত জীয়াই থকাৰ যোগ্যতা অসমীয়া জাতিৰ আছেনে? আজি দিল্লীত অসমীয়া জাতিক ধ্বংস কৰাৰ চূড়ান্ত আখৰা চলিছে। এই খবৰে আজি অসম তোল-পাৰ কৰিব লাগিছিল। পুৱাই অসমীয়া বাতৰি কাকতত দেখিলোঁ ‘ৰঙালীৰ উছাহ’ক লৈ বিৰাট ডাঙৰ হেডলাইন। কিন্তু, হিন্দু বাংলাদেশীৰ নাগৰিকত্বক লৈ আজি দিল্লীত হ’বলগীয়া যুটীয়া সংসদীয় সমিতিৰ শুনানি বিষয়ক খবৰ প্ৰকাশ কৰা হৈছে এটা চুকত। অসমৰ ভাগ্য সলাব খোজা এই সমিতিৰ শুনানি হ’ব লাগিছিল অসমত- হৈছে দিল্লীত। তাৰিখ লোৱা হৈছে বিহুৰ মাজত যাতে ঢোল-পেঁপা-গগনাত মতলীয়া অসমীয়াই তৎ ধৰিব নোৱৰাকৈয়ে কামফেৰা হৈ যায়। শুনানিলৈ ১৪-টা সংগঠনক মাতিছে। উপস্থিত থকা সংগঠনবোৰে যদি কয় যে হিন্দু বাংলাদেশীক নাগৰিকত্ব দিয়ে যদি দিয়ক, কিন্তু কেৱল অসমৰ ওপৰত জাপি নিদি অন্যান্য ৰাজ্যত ভগাই দিয়ক, তেন্তে হাতৰ কুঠাৰ ভৰিত মাৰাহে হ’ব। কাৰণ, কৌশলগত কাৰণতে সংসদীয় যুটীয়া কমিটীয়ে কথাটো মানি লোৱা যেন দেখুৱাই আইনখন পাক্কা কৰি পেলাব। আইনমতে হিন্দু বাংলাদেশীক নাগৰিকত্ব দি ল’ব পাৰিলে তেওঁলোক ভাৰতীয় নাগৰিক হ’ব আৰু পিছলৈ, কিছু পলমকৈ, ভাৰতীয় নাগৰিক হিচাপে তেওঁলোকক আকৌ অসমতেই সংস্থাপিত কৰিব। গতিকে সংগঠনসমূহে এনে স্থিতিহে ল’ব লাগে যে ধৰ্মৰ ভিত্তিত নাগৰিকত্ব প্ৰদান সংবিধান-বিৰোধী আৰু গণতন্ত্ৰৰ প্ৰতিকূলে।\nকিন্তু সংগঠনসমূহে এই স্থিতি ল’বনে নাই সন্দেহ আছে। কেন্দ্ৰৰ চালাকিৰ সমুখত আকৌ এবাৰ (নহয়, শেষবাৰৰ বাবে!) অসমীয়া জাতিয়ে ঠগ খোৱাটো একপ্ৰকাৰ নিশ্চিত হৈ পৰিছে। গতিকে কিছুদিনৰ ভিতৰতে অসমীয়া জাতি বিশ্বৰ মানচিত্ৰৰ পৰা হেৰাই যাব বুলি নিশ্চিত হ’ব পাৰি।\nনাগৰিকত্ব সংশোধনী বিধেয়কখনৰ চৰিত্ৰ সাম্প্ৰদায়িক, অগণতান্ত্ৰিক, সংবিধানবিৰোধী আৰু অসমবিৰোধী। ধৰ্মৰ ভিত্তিত নাগৰিকত্ব প্ৰদানে সংবিধানৰ লগতে ভাৰতীয় গণতন্ত্ৰৰ মূল বৈশিষ্ট্য অৰ্থাৎ ধৰ্ম-নিৰপেক্ষতাত মোক্ষম আঘাত হানিব। ই হৈছে হিন্দুৰাষ্ট্ৰ নিৰ্মাণৰ পথত এক সুকৌশলী পদক্ষেপ। এবাৰ যদি ধৰ্মৰ ভিত্তিত নাগৰিকত্ব দি ল’ব পৰা যায়, তেন্তে সেই উদাহৰণক সাৰথি কৰি ইয়াতকৈয়ো ডাঙৰ আৰু ভয়াবহ পদক্ষেপ লৈ ভৱিষ্যতে সংবিধানৰে সংশোধন ঘটাই আইনী প্ৰক্ৰিয়াৰেই ধৰ্ম-নিৰপেক্ষতাৰ কথাবোৰ আতৰাই দিবৰ বাট মুকলি হ’ব।\nএচামে অসমবাসীক উদ্ভট যুক্তিৰে এইবুলি ফুচুলাইছে যে হিন্দু বাংলাদেশীৰ সংস্থাপনে হিন্দুৰ সংখ্যা বঢ়াই অসমীয়া জাতিক বাংলাদেশী মুছলমানৰ আগ্ৰাসনৰপৰা ৰক্ষা কৰিব। কথাটো গোকাট মিছা। কাৰণ, আধুনিক জাতিৰ আধাৰ ধৰ্ম নহয়, ভাষা-সংস্কৃতি আদিহে। হিন্দু বাংলাদেশীৰ সংখ্যাবৃদ্ধিয়ে অচিৰেই অসমীয়াভাষীক ভাষিক সংখ্যালঘুত পৰিণত কৰিব আৰু স্বাভাৱিকভাৱেই বাংলা অসমৰ ৰাজ্যভাষা হোৱাৰ থল থাকিব। তেতিয়া বিশ্বৰ ইতিহাসত বহু ভাষা হেৰাই যোৱাৰ দৰে অসমীয়াও হেৰাই থাকিব। মনত ৰখা ভাল যে ইতিহাসত আজিলৈ ধৰ্মৰ মৃত্যু হোৱা নাই, কিন্তু হেজাৰ হেজাৰ ভাষাৰ বিলোপ ঘটিছে।\nএই সংশোধনীয়ে অসম চুক্তিৰো মূল কথাটোক নাকচ কৰি চুক্তিখন অসাৰ কৰিব বিচাৰিছে। চুক্তিমতে ১৯৭১ চনৰ পিছত অহা কোনো বিদেশীৰ বোজা অসমে নলয়। এই সংশোধনীয়ে এই মূল দফাটোকে উৰাই দিব খুজিছে। আছু আৰু অসম গণ পৰিষদে যেন বাহিৰত দেখুৱাই কেটেৰাই মাতিছে,কিন্তু ভিতৰি বিজেপিৰ বেথা এৰিব পৰা নাই। অসম গণ পৰিষদে হুংকাৰ দিছে যে বিধেয়কখন আইনত পৰিণত হ’লে সমৰ্থন এৰি দিব। আৰে! সেইখন আইন হৈ যোৱাৰ পিছত, অসমীয়া জাতিৰ শ্মশান-যাত্ৰা সমাপ্ত হোৱাৰ পিছত তোমালোক বিজেপিৰ লগত থাকিলাই বা নাথাকিলাই, তাত কাৰ কি আহে যায়?\nকোৱা হৈছে যে ধৰ্মৰ ভিত্তিত দেশ বিভাজন হৈছিল- গতিকে পাকিস্তান, বাংলাদেশ আদিৰ নিপীড়িত হিন্দু মানুহৰ প্ৰতি আমাৰ দায়িত্ব আছে! এইটো অনৈতিহাসিক দাবী। কাৰণ,ধৰ্মৰ ভিত্তিত জিন্নাই পাকিস্তান সৃষ্টি কৰিছিল সঁচা, কিন্তু সেই সময়ত সকলো হিন্দু আৰু সকলো মুছলমানে দেশ-বিভাজন বিচৰা নাছিল। গণ-মাধ্যমৰ প্ৰসাৰ নঘটা সেই সময়ত বহু লোকে গমেই পোৱা নাছিল দেশত কি ঘটি আছে; বহুতে নিজৰ মত প্ৰকাশ কৰাৰ সুযোগেই পোৱা নাছিল। এক মুছলিম দল আৰু এক মুছলিম নেতাৰ কাম-কাজৰ বাবে সকলো মুছলিমক জগৰীয়া কৰিব নোৱাৰি। সৰহ সংখ্যক হিন্দু-মুছলমান আছিল ওপৰৰ পৰা কোনোবাই জাপি দিয়া সিদ্ধান্ত আৰু পৰিস্থিতিৰ অসহায় ক্ৰীড়নক। আজি সংসদীয় যুটীয়া কমিটীৰ আগত মই নিবিচৰা কথা এটা যদি সংগঠনসমূহৰ নেতৃত্বই কৈ থৈ আহে তেন্তে তাৰ বাবে মই দায়ী হ’ম নেকি?\nএক ঐতিহাসিক দুৰ্ভাগ্যৰ মাজেদি দেশ-বিভাজন হ’ল। কিন্তু, বিভাজনৰ পিছত ভাৰত, পাকিস্তান, বাংলাদেশ আদি পৃথক পৃথক দেশ। প্ৰত্যেক দেশৰ নাগৰিকৰ দায়িত্ব সেই দেশৰ চৰকাৰে ল’ব। হিন্দু বুলিয়ে বিদেশী নাগৰিকক লৈ আইন প্ৰণয়ন কৰিব যোৱাটো গণতন্ত্ৰবিৰোধী, অসাংবিধানিক আৰু দৃষ্টিকটুভাৱে সাম্প্ৰদায়িক।\nলেখক ডুমডুমা মহাবিদ্যালয়ৰ সহযোগী অধ্যাপক


পথ দুৰ্ঘটনাত মৃত্যুক কেন্দ্ৰ কৰি উত্তাল জাগুনৰ ৰাষ্ট্ৰীয় ঘাইপথ; প্ৰশাসনক ২৪ ঘণ্টাৰ সময় সীমা!\nএজন ব্যক্তিৰ মৃত্যুক কেন্দ্ৰ কৰি সোমবাৰে ৰাষ্ট্ৰীয় ঘাইপথ অৱৰোধেৰে উত্তাল হৈ পৰে মাৰ্ঘেৰিটাৰ মহকুমাৰ জাগুন অঞ্চল।তিনিচুকীয়া জিলাৰ লেখাপানী থানাৰ অন্তৰ্গত তিনিমাইলত দেওবাৰে নিশা সংঘটিত এক পথ দুৰ্ঘটনাক কেন্দ্ৰ কৰি সোমবাৰে উত্তপ্ত হৈ পৰে ৩১৫ নং ৰাষ্ট্ৰীয় ঘাইপথ।\nসদৌ অসম গোৰ্খা ছাত্ৰ সন্থা আৰু ছাত্ৰ মুক্তি সংগ্ৰাম সমিতিয়ে দুৰ্ঘটনা সংঘটিত কৰি পলায়ন কৰা গাড়ীখন আৰু গাড়ী চালকক শীঘ্ৰে কৰায়ত্ত কৰাৰ দাবীত টায়াৰ জ্বলাই ৰাষ্ট্ৰীয় ঘাইপথ অৱৰোধ কৰে।\nপ্ৰাপ্ত খবৰ অনুসৰি নিশা As 23 H 2054 নম্বৰৰ এখন মটৰ চাইকেলৰ আৰোহীক কোনো অজ্ঞাত তীব্ৰ বেগী গাড়ীয়ে দুৰ্ঘটনা সংঘটিত কৰি পলায়ন কৰে। এই দুৰ্ঘটনাত চানু প্ৰধান(৪৫) নামৰ মটৰ চাইকেল আৰোহীজন থিতাতে নিহত হয়।\nনিশাই ঘটনাস্থলীত আৰক্ষীৰ লোক উপস্থিত হৈ তদন্ত আৰম্ভ কৰে যদিও বৰ্তমান পৰ্যন্ত দুৰ্ঘটনা সংঘটিত কৰা গাড়ীখন আৰু গাড়ী চালক জনক আটক কৰিবলৈ সক্ষম হোৱা নাই।\nউক্ত ঘটনাক কেন্দ্ৰ কৰিয়েই গোৰ্খা ছাত্ৰ সন্থা টিৰাপ জাগুন আঞ্চলিক সমিতি, ছাত্ৰ মুক্তি সংগ্ৰাম সমিতি আৰু স্থানীয় লোকে পথৰ ওপৰত টায়াৰ জ্বলাই ৩১৫ নং ৰাষ্ট্ৰীয় ঘাইপথ অৱৰোধ কৰে।\nAlso Read: Covid Update ৰাজ্যত ২৪ ঘন্টাত কিমান আক্ৰান্ত হ’ল কোভিডত, মৃত্যু কিমানৰ?\nপ্ৰতিবাদীকাৰী সকলে অসম পুলিচ হায় হায়, দোষীক শীঘ্ৰে কৰায়ত্ত কৰক, মৃতকৰ পৰিয়ালক ক্ষতিপূৰণ দিয়ক আদি বিভিন্ন শ্লোগানেৰে সমগ্ৰ পৰিবেশ উত্তাল কৰি তোলে।\nতদুপৰি দোষীক ২৪ ঘণ্টাৰ ভিতৰত কৰায়ত্ত কৰিবলৈ আৰক্ষী প্ৰশাসনক দাবী জনায়। অন্যথা পৰৱৰ্তী সময়ত পৰিস্থিতি আৰু অধিক ভয়ানক কৰি তোলাৰ হুংকাৰ প্ৰদান কৰে।\nপ্ৰায় ৩ ঘণ্টা ধৰি এই প্ৰতিবাদ ফলৰ অসম অৰুণাচললৈ অহা যোৱা যাত্ৰ তথা অন্যান্য গাড়ী সমূহ আবদ্ধ হৈ পৰে।\nউল্লেখ্য যে জাগুন অঞ্চল চাহ পাত কঢ়িওৱা মেক্স ডি আই জাতীয় গাড়ী আৰু শিল কঢ়িওৱা তীব্ৰ বেগী ডাম্পাৰ খুণ্ডাত প্ৰায় দুৰ্ঘটনা সংঘটিত হৈ আহিছে যদিও এইক্ষেত্ৰত আৰক্ষী প্ৰশাসনে কোনো ধৰণৰ ব্যৱস্থা গ্ৰহণ নকৰাৰ গুৰুতৰ অভিযোগ উত্থাপন হৈছে।\nAlso Read: অৰুণাচলত আসাম ৰাইফলছৰ অভিযানত এনএছচিএন-কেৱাইএ গোটৰ তিনি উগ্ৰপন্থী নিহত\nপেছাত ব্ৰইলাৰ কুকুৰাৰ ব্যৱসায় কৰা চানু প্ৰধানৰ মৃত্যুত অঞ্চলটোত শোকৰ ছাঁ পৰাৰ বিপৰীতে অঞ্চলটোত চেপা উত্তেজনা বিৰাজ কৰি আছে।\nসোমবাৰে প্ৰতিবাদী দল-সংগঠন তথা স্থানীয় ৰাইজে প্ৰশাসনক ২৪ ঘণ্টাৰ সময় সীমা বান্ধি দিয়াৰ পাছত আৰক্ষী প্ৰশাসনে দুৰ্ঘটনা সংঘটিত কৰা চালক আৰু বাহনৰ বিৰুদ্ধে কেনেধৰণৰ ব্যৱস্থা গ্ৰহণ কৰে সেইয়া লক্ষণীয় হ’ব।


৩০ এপ্ৰিল, ১৯৮৭ (৩৪ বছৰ)\nঅভিলেখ আৰু কৃতিত্বসম্পাদনা কৰক\n↑ 3.0 3.1 "Records / One-Day Internationals / Batting records / Most runs in an innings". http://stats.espncricinfo.com/ci/content/records/216972.html। আহৰণ কৰা হৈছে: 13 November 2014.\n↑ "Records / One-Day Internationals / Batting records / Most fours in an innings". http://stats.espncricinfo.com/ci/content/records/284017.html। আহৰণ কৰা হৈছে: 13 November 2014.\n"https://as.wikipedia.org/w/index.php?title=ৰোহিত_শৰ্মা&oldid=248348"ৰ পৰা অনা হৈছে\nশেষ সম্পাদনা কৰা হৈছে7October 2020 তাৰিখে 03:55 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=39022।\nএই পৃষ্ঠাখন ০৭ অক্টোবৰ, ২০২০ তাৰিখে ০৯:২৫ বজাত অন্তিম সংশোধন কৰা হৈছিল।


বিহগী কবি ৰঘূনাথ চৌধাৰীৰ দহিকতৰা (- ৰঞ্জিত কুমাৰ বৰা) - সাহিত্য ডট অৰ্গ\nবিহগী কবি ৰঘূনাথ চৌধাৰী। অসমীয়া সাহিত্য জগতৰ ভোটা তৰাস্বৰূপ ৰঘূনাথ চৌধাৰীৰ হাতত ধৰিয়েই অসমীয়া ৰোমাণ্টিক কবিতাই ঠন ধৰি উঠিছিল। তেওঁ আছিল প্ৰকৃতি, চৰাই দেখি ভাব সাগৰত বিভোৰ হৈ পৰা মানুহ। সেই সমুদ্ৰৰ পৰাই তেওঁ বুটুলি আনিছিল কেইবাটাও অসামান্য কবিতা। সেই সাগৰৰ একো একোটা মুকুতা হৈছে গিৰিমল্লিকা, গোলাপ, কেতেকী আদি। এইগৰাকী অসমৰ সুসন্তান কবি ৰঘূনাথ চৌধাৰীৰ কাব্য-কৃতীৰ অন্যতম শ্ৰেষ্ট হৈছে ‘দহিকতৰা’। উৎকৃষ্ট প্ৰকাশভংগী, বিষয়বস্তুৰ চমৎকাৰিতা, উপমা-চিত্ৰৰ মধুৰ প্ৰকাশ, ছন্দময়, অন্ত্যমিলৰ অনুপম নিদৰ্শনে কবিতাটোক অসাধাৰণ ৰূপ প্ৰদান কৰিছে, কালজয়ী কবিতাৰ আসনত উপৱিষ্ট কৰিছে।\nদহিকতৰানো আচলতে কি? কবি, সাহিত্যিকৰ কলমে সাধাৰণতে বিচাৰি নোপোৱা এটা তেনেই সাধাৰণ চৰাই। কিন্তু বিহগী কবিৰ অসামান্য কল্পনাশক্তি, অনুভৱৰ মধুৰ চিত্ৰই চৰাইজনীক দান কৰিলে বিশ্ব সৌন্দৰ্যৰ প্ৰতীকী ৰূপ। কবিতাটোৰ অভ্যন্তৰত প্ৰৱেশ কৰাৰ পূৰ্বে এবাৰ পঢ়ি লওঁ আহক, কবিৰ মনলৈ কিদৰে আহিছিল ‘দহিকতৰা’ কবিতাটোৰ কথা। কবিৰ ভাষাত—‘চ’ত মাহ শেষ হওঁ হওঁ…নিজৰা পাৰলৈ গা ধুবলৈ ওলাইছোঁ; এনেতে কাঠনিখনৰ এজোপা ওখ গছৰ পৰা এটি চৰাইৰ নানান সুৰ মিহলি আচৰিত ৰকমৰ এটা গীত শুনিলো। এনে সুশ্ৰাব্য সংগীত আগেয়ে মই শুনা নাই। … দেখিলো যে এজোপা ডাঙৰ ওখ জোপোহা অশোক গছৰ পৰা সেই গীতটোৰ প্ৰতিধ্বনি উঠিছে। …সেই প্ৰাণ ভুলোৱা গানটোৱে মোক উত্ৰাৱল কৰি তুলিলে। কিছুপৰ একে ধ্যানে গছজোপাৰ ওপৰলৈ চাই থাকিলো। অলপ পাছতে অকণমান এটি চৰাই ভুৰংকৰে উৰা মাৰি গ’ল—মোৰ হাউলীৰ আতিয়াত ৰোৱা কাঞ্চন ফুলকেইজোপাত নিতৌ দেখি থকা দহিকতৰা চৰাইটো। সেই দহিকতৰা চৰাইৰ গীতটোৱে মোক এনেকৈ মোহিত কৰিলে যে বিশ্বৰ সৌন্দৰ্যৰ লগত মানৱ সমাজৰ কি সম্বন্ধ তাকে মই ভাবিবলৈ ধৰিলো। সেই অনন্ত পিয়াহে মোৰ মনটো বিচলিত কৰি তুলিলে। এই ৰহস্যময়ী গীতৰ প্ৰহেলিকাতেই মোৰ গীতিকাব্য দহিকতৰাৰ জন্ম।’\nসন্দেহ নাই, অসমীয়া ৰোমাণ্টিক কবিতা জগতৰ শ্ৰেষ্ঠতম কবিতাৰ দহিকতৰা। চৰাইজনীৰ মাত শুনি কবিয়ে নিজেই কৈছে—‘সেই দহিকতৰা চৰাইৰ গীতটোৱে মোক এনেকৈ মোহিত কৰিলে যে বিশ্বৰ সৌন্দৰ্যৰ লগত মানৱ সমাজৰ কি সম্বন্ধ তাকে মই ভাবিবলৈ ধৰিলো।’ তেওঁ অসামান্য কল্পনাই এইদৰে সাধাৰণ চৰাইটিক বিশ্বসৌন্দৰ্যৰ প্ৰতীকৰূপে দাঙি ধৰিলে। ৰোমাণ্টিক কবি শ্যেলীৰ ToaSkylark বা জন কীটছৰ Ode toaNightingale কবিতাত এইদৰে অসামান্য হৈ উঠিছিল স্কাইলাৰ্ক বা নাইটিংগেল চৰাইজনী। কবিয়ে নাজানে দহিকতৰা চৰাইটিয়ে ক’ৰ পৰা আহিছে। কিন্তু সমুধৰ সুৰে কবিৰ মনত সৃষ্টি কৰিছে কল্পনাৰ মধুৰ ছবি—\nআলোক নে অন্ধকাৰ সুদূৰ প্ৰান্তৰ\nকোন সাগৰৰ পৰা\nঅমৃত গৰল ভৰা\nমেলি দিছ সঁফুৰা মোহিনী কণ্ঠৰ\nবই গ’ল বিশ্বব্যাপী দিক্ দিগন্তৰ!\nদহিকতৰাৰ সংগীতে যেন দিক্ দিগন্ত ব্যাপি বোৱাই দিলে কণ্ঠৰ অমৃতধাৰা। চৰাইজনীৰ জৰিয়তে কবিয়ে বিশ্বসৌন্দৰ্যৰ অনুপম ৰূপসুধা পান কৰিছে।\nসমালোচক হাৰফ’ৰ্ডৰ মতে কল্পনাপ্ৰৱণতাৰ অসাধাৰণ বিকাশেই ৰোমাণ্টিক কবিতা (Extraordinary development of imaginative sensitivity)। কবি চৌধুৰীয়েও কল্পনাৰে সৰ্বজন অনাদৃতা দহিকতৰাক দিলে অনবদ্য ৰূপ। দহিকতৰা হৈ পৰিল শাৰদ প্ৰতিমা, বসন্তদূত। দহিকতৰাৰ আগমনত যেন শেৱালিয়ে নিমজ ঘাঁহনিত পাৰি দিয়ে শুভ্ৰ চলিচা। লুইতৰ দুয়োপাৰে বতাহত হালিজালি নাচে কঁহুৱা ফুলবোৰে।\nলুইতৰ কাণে কাণে কঁহুৱাৰ ফুল\nঢৌৱে ঢৌৱে ঢৌ খেলি\nতুষাৰ ধৱলকান্তি ধৰিছে বিপুল,\nযেন সুৰ তৰংগিনী পুলকে আকুল।\nদহিকতৰাৰ অমৃতকণ্ঠত পৃথিৱীলৈ নামি আহে ঋতুৰাজ বসন্ত। কবিয়ে এইদৰে কৈছে—\nআছিলি নিমাত হৈ কত দিন ধৰি\nবলিল শীতল বাৱ\nকুৰুৱাই দিলে ৰাৱ\nআহিল বসন্ত-দৰা লাহবাহ কৰি,\nআদৰি আনিলি তয়ে তুলি সুৱাগুৰি।\nদহিকতৰা চৰাইজনীয়ে অমিয়া কণ্ঠেৰে যেন ঋতুৰাজ বসন্তক দৰাৰ বেশত আমাৰ মাজলৈ আদৰি আনিলে। বসন্তৰ পৰশত পৰীৰ দৰে সাজি-কাচি ওলোৱা প্ৰকৃতিৰ অপৰূপ চিত্ৰ যেন দহিকতৰাৰ আগমনতেই প্ৰাণৱন্ত হৈ উঠিছে। কবিয়ে কৈছে—\nগছে গছে পাতে পাতে লতাই লতাই\nৰূপৰ পোহাৰ মেলি\nনাজানো কি খেলা খেলি\nছয় ৰাগ সপ্তসুৰে মুৰলী বজাই\nৰাখিছ সাদৰী তই ভুৱন ভুলাই।\nচিৰকুমাৰ কবি ৰঘূনাথ চৌধাৰীয়ে নিসংগ জীৱন যাপন কৰিছিল। কিন্তু তেওঁৰ অনুভৱৰ জগতখন, আত্মাৰ জগতখন প্ৰেমেৰে ভৰি আছিল। তেওঁ সেই প্ৰেম লাভ কৰিছিল প্ৰকৃতিৰ পৰা, ফুলৰ পৰা, চৰাইৰ পৰা। দহিকতৰাৰ পৰাও কবিয়ে লাভ কৰিছে সেই প্ৰেম—\nকোমলতা, পবিত্ৰতা হই\nআছ চিৰকাল বই\nস্নিগ্ধ সলিলত যেন থাকিম নাদুৰি,\nপূৰাবি নে বাঞ্ছা মোৰ কচোন সাদৰী?\nঅৱশ্যে হৃদয়ত প্ৰেমৰ বীণা বজাই, প্ৰকৃতিলৈ বনন্তক আদৰি অনা, শৰতৰ কঁহুৱাৰ লয়লাস নাচোনেৰে দহিকতৰাই কবিৰ মনত যি পুলকৰ সৃষ্টি কৰিলে, যি মায়াময় পৃথিৱীৰ ৰচনা কৰিলে, সি দহিকতৰাৰ প্ৰত্যাগমনৰ জৰিয়তে যেন নিজান পৰিল।\nধীৰে ধীৰে মিলি গ’ল গীতৰ মাধুৰী\nবিমোৰত পৰি ৰ’ল মায়া-স্বপ্নপুৰী।\nসমালোচক সত্যেন্দ্ৰনাথ শৰ্মাই কবিতাটোৰ প্ৰসংগত এইদৰে কৈছে—দহিকতৰাৰ সুৰ সাধাৰণ চৰাইৰ মাত নহয়, কৃষ্ণৰ বাঁহীৰ সুৰৰ দৰে বিশ্বৰ প্ৰেমানন্দৰ সুৰ। যি প্ৰেমানন্দৰ কাৰণে কবিচিত্ত ব্যাকুল, সেই আনন্দৰ অনুৰণন শুনিবলৈ পাইছে বিহংগৰ মধুৰ সুৰধ্বনিত। সুসাহিত্যিক, গৱেষক ড০ বাণীকান্ত কাকতীৰ মতে—‘প্ৰেমৰ ৰাগিণীত আত্মহাৰা হোৱা ভাবেই দহিকতৰাৰ ভাব। ই এটা কামগোন্ধহীন প্ৰেমৰ কবিতা।’ দহিকতৰা অসমীয়া সাহিত্যৰেই নহয়, বিশ্ব সাহিত্যটো সন্মান পাবৰ যোগ্য এটা সাৰ্থক কবিতা। এটা কালজয়ী কবিতা।\n← সুধাকন্ঠৰ আমেৰিকা যাত্ৰাৰ সেই তিক্ত অভিজ্ঞতা (- ভাস্কৰজ্যোতি দাস)\nবুকুত সংগোপনে ঠাই লোৱা কেইজনমান বিদেশী মানুহ (- তিৰুজ্যোতি বৰা দাস) →


টকাৰ উজান! পাইপেৰে পানীৰ সলনি নিগৰিল টকা...ক’ত? -\nHomeৰাষ্ট্ৰীয়টকাৰ উজান! পাইপেৰে পানীৰ সলনি নিগৰিল টকা...ক’ত?\nটকাৰ উজান! পাইপেৰে পানীৰ সলনি নিগৰিল টকা…ক’ত?\nটকাৰ উজান! পাইপেৰে পানীৰ সলনি নিগৰিল টকা...ক’ত?\nডিজিটেল ডেস্কঃ আমাৰ সমাজ ব্যৱস্থাৰ আপোনাৰ মোৰ বাবে সবাটোকৈ ডাঙৰ শত্ৰুটোৱে হ’ল দুৰ্নীতি৷ দুৰ্নীতি শিপাডাল ইমান দূৰলৈকে শিপালে যে, ইয়াক নিৰ্মূল কৰাটো বৰ্তমান একেবাৰে কঠিন হৈ পৰিছে৷ চৰকাৰ যন্ত্ৰই দুৰ্নীতিক লৈ যিমানেই শূন্যশহনশীলতা বুলি নকওঁক কিয়, গোটেই ব্যৱস্হাটোতে আচলতে এটা বিশাল প্ৰশ্নবোধক চিহ্ন ৰৈ যায়৷ ভাৰতৰ উচ্চতম ন্যায়ালয়ে ২০০০ চনৰ এটা ৰায়দানত দুৰ্নীতি সম্পৰ্কত এইদৰে মন্তব্য কৰিছিল যে – ‘সভ্য সমাজত দুৰ্নীতি কৰ্কট ৰোগৰ দৰে, সঠিক সময়ত ব্যৱস্থা নল’লে মানুহৰ সামাজিক জীৱনত ভয়ংকৰ প্ৰভাৱ পেলাব পাৰে। প্লেগৰ দৰে এই ব্যাধি অকল ভয়াবহই নহয় বনজুইৰ দৰে অতি সোনকালে চৌদিশে পিয়পি পৰিব পাৰে। মুঠতে টকাৰ বাবে মানুহে যিকোনো পৰ্যায়লৈকে মানুহে কাম কৰিব পাৰে৷\nদেশত বৰ্তমান দুৰ্নীতি অথবা কলা ধনৰ সৰ্বাধিক ডাঙৰ খবৰটোৱে এতিয়া তোলপাৰ লগাইছে৷ খবৰ অনুসৰি কৰ্ণাটকৰ কালাবুৰাগী চহৰখনত পানী পাইপত উদ্ধাৰ হৈছে বৃহৎ ধনৰাশি৷ এই ধনৰাশি পোৱা ঘৰটোৰ গৰাকী, সান্তানগৌড়া আৰু তেওঁ পিডব্লিউডি-ৰাজেৱাৰ্গী উপ-বিভাগৰ এজন কনিষ্ঠ অভিযন্তা৷ বুধবাৰে দুৰ্নীতি বিৰোধী ব্যুৰো (এচিবি)ৰ দ্বাৰা চহৰখনৰ এইজন অভিযন্তাৰ ঘৰত তালাচী চলোৱা হৈছিল। অভিযন্তাজনৰ ওপৰত তেওঁৰ সম্পত্তিৰ পৰিমাণ তেওঁৰ উপাৰ্জনৰ সৈতে কোনো সামঞ্জস্য নৰখাৰ অভিযোগ আছিল।\nফলস্বৰূপে, (এচিবি)ৰ দ্বাৰা দুৰ্নীতি বিৰোধী শাখাৰ বিষয়াসকলে অভিযন্তাজনৰ কালবুৰ্গীৰ ঘৰৰ বাসভৱনত তালাচী চলাইছিল। তালাচী অন্তত, দেখা গৈছিল যে অভিযন্তাজনৰ ঘৰৰ পাইপৰ পৰা টকা ওলাই আহিছিল। আৰক্ষীয়ে গোটেই ঘৰটো তন্নতন্ন কৈ পৰীক্ষা কৰিছিল আৰু প্ৰায় ৪০ লাখ টকাৰ নগদ ধন উদ্ধাৰ কৰিছিল। কেৱল সেয়াই নহয়, ইয়াৰে ৫ লাখ টকা ঘৰৰ পিভিচি পাইপলাইনৰ ভিতৰত লুকুৱাই ৰখা হৈছিল। দুৰ্নীতি বিৰোধী শাখাৰ বিষয়াসকলে ইতিমধ্যে এই বিষয়ে দৃঢ় তথ্য লাভ কৰিছিল। তালাচী চলাওতে তেওঁলোকে পানীৰ মেকানিকো লগত লৈ আহিছিল। তেওঁলোকে প্ৰথমে মেকানিকজনক পাইপৰ এটা নিৰ্দিষ্ট অংশ কাটিবলৈ কৈছিল। তাৰ পৰা নগদ পাঁচ লাখ টকা উদ্ধাৰ কৰিছিল। লগতে বিষয়াজনৰ ঘৰৰ পৰা বৃহৎ পৰিমাণৰ সোণৰ গহনা উদ্ধাৰ কৰা হৈছে।\nPrevious article‘মাতিলেই নামি অহা জোনাক’ক হিয়াত সামৰি পোহৰ সিঁচিছে তৰালি শৰ্মাই\nNext articleচাৰি মাহত ঋণ ৮,৪০০ কোটি! তথাপি বাস্তৱ বিমুখিতাৰে বিলাসিতাত ব্যস্ত চৰকাৰ!


ইণ্ডিয়ান ৰিভাইচ ভাৰচন (IRV) আচামিচ - 20192কৰিন্থীয়া 12 অধ্যায়\nপৌলৰ স্বৰ্গীয় দৰ্শন\n1 মই গৌৰৱ কৰিব পাৰোঁ যদিও ই হিতজনক নহয়; কিন্তু নানা দৰ্শন আৰু প্ৰভুৰ প্ৰকাশিত বিষয়ৰ কথা ক’ম।2খ্ৰীষ্টত আশ্ৰয় লোৱা এনে এজন মানুহক মই জানো, যি জনে চৌদ্ধ বছৰৰ আগেয়ে, শাৰীৰিক ৰূপে নে নিঃশৰীৰেৰে সেই বিষয়ে মই নাজানো, ঈশ্বৰেহে জানে, - তেখেতক তৃতীয় স্বৰ্গলৈ নিয়া হৈছিল।\n3 আৰু এনে এজন মানুহক মই জানো, সশৰীৰেৰে নে বিনাশৰীৰেৰে সেয়ে মই নাজানো, ঈশ্বৰে জানে, -4তেখেতক পৰমদেশলৈ* লূক 23:43; প্ৰ 2:7৷ নিয়া হৈছিল, তাতে তেওঁ অনিৰ্ব্বচনীয় আৰু মানুহে ক’ব নোপোৱা কথা শুনিবলৈ পাইছিল।5তেনেকুৱা জনৰ অৰ্থে মই গৌৰৱ কৰিম; কিন্তু নানা দূৰ্ব্বলতাৰ বাহিৰে, মোৰ নিজৰ অৰ্থে আন একো কথাত গৌৰৱ নকৰোঁ।\n6 কাৰণ যদিও গৌৰৱ কৰিবলৈ ইচ্ছা কৰোঁ, তথাপি মই অজ্ঞান নহ’ম; কিয়নো মই সঁচা ক’ম; আৰু গৌৰৱ কৰাৰ পৰা আতৰত থাকিম, যাতে কোনেও মোক শ্ৰেষ্ঠ বুলি জ্ঞান নকৰে; কিন্তু মোক যি দৰে দেখে বা যি দৰে মোৰ কথা শুনে, সেইদৰেহে মোক জ্ঞান কৰক৷7আৰু সেই প্ৰকাশিত বিষয়ৰ অনুপমতাত মই যেন অতিশয় দৰ্প নকৰোঁ৷ সেই কাৰণে মোৰ শৰীৰত এটা কাঁইট, অৰ্থাৎ, মোক ভূকূৱাবলৈ চয়তানৰ এক দূত দিয়া হ’ল; যাতে মই অধিক গর্বিত হৈ নপৰো৷\n8 সি মোৰ পৰা যেন দূৰ হয় সেই বিষয়ে মই প্ৰভুৰ আগত তিনি বাৰ নিবেদন কৰিলোঁ।9তাতে তেওঁ মোক ক’লে, ‘মোৰ যি অনুগ্ৰহ, সেয়ে তোমাৰ বাবে জুৰিব; কিয়নো দূৰ্ব্বলতাত মোৰ শক্তি সিদ্ধ হয়’; সেই বাবে মই মহা-আনন্দেৰে মোৰ নানা দূৰ্ব্বলতাত গৌৰৱহে কৰিম, কিয়নো তাতে খ্ৰীষ্টৰ শক্তি মোৰ ওপৰত বাস কৰে৷\n10 এই হেতুকে খ্ৰীষ্টৰ কাৰণে মই দূৰ্ব্বলতা, অপমান, দৰিদ্ৰতা, তাড়না, সঙ্কট, এইবোৰত সন্তুষ্ট হওঁ; কিয়নো যেতিয়া মই দূৰ্বল, তেতিয়াই বলৱান।\n11 মই নির্বোধ হ’লো! এনে হবলৈ আপোনালোকে মোক অগত্যা কৰিলে, কিয়নো আপোনালোকৰ দ্বাৰাই মই প্ৰশংসিতহে হব লাগিছিল; কিয়নো মই একো নহলেও, † লূক 17:10; 1 কৰি 3:7; ইফি 3:8৷ ‘অতি প্ৰধান পাঁচনি’ সকলতকৈ অলপো নিকৃষ্ট নাছিলো৷ 12 আপোনালোকৰ মাজত সকলো ধৈৰ্য, আচৰিত চিন, অদ্ভুত লক্ষণ আৰু পৰাক্ৰম কাৰ্যৰ দ্বাৰাই পাঁচনিৰ চিনবোৰ প্ৰকাশিত হৈছিল। 13 মই যে নিজে আপোনালোকৰ ভাৰস্বৰূপ হোৱা নাই, এই বিষয়ত বাহিৰে আপোনালোকে আনকি কথাত অন্য মণ্ডলীতকৈ নিকৃষ্ট হ’ল? মোৰ এই অপৰাধটো ক্ষমা কৰক।\nকৰিন্থীয়া সকলকৰ প্ৰতি শেষ নিবেদন\n14 চাওক! তৃতীয় বাৰ মই আপোনালোকৰ ওচৰলৈ যাবলৈ যুগুত হৈছোঁ আৰু এইবাৰো ভাৰস্বৰূপ নহ’ম, কিয়নো আপোনালোকৰ সম্পত্তি নহয়, আপোনালোককহে বিচাৰো; কাৰণ মাক-বাপেকৰ কাৰণে সন্ত্বানে সাঁচিব লগা নহয়, সন্ত্বানৰ কাৰণেহে মাক-বাপেকে সাঁচিব লগা হয়। 15 সেইদৰে ময়ো আপোনালোকৰ প্ৰাণৰ কাৰণে আনন্দেৰে ব্যয় কৰিম আৰু ব্যয় কৰাও হ’ম। যদি মই আপোনালোকক অধিক প্ৰেম কৰোঁ, তেনেহলে মোক আপোনালোকে কমকৈ প্ৰেম কৰিব নে?\n16 কিন্তু যি দৰে মই আপোনালোকক ভাৰ দিয়া নাছিলো কিন্তু চতুৰ হৈ ছলেৰে আপোনালোকক ধৰিলো, 17 তেনেদৰে আপোনালোকৰ ওচৰলৈ যি সকলক পঠালোঁ, তেখেত সকলৰ কোনো এজনৰ দ্বাৰা মই আপোনালোকক ফুচুলাইছিলো নে? 18 আপোনালোকৰ ওচৰলৈ যাবলৈ তীতক উৎসাহিত কৰি, তেওঁৰ লগত সেই ভাইকো পঠিয়াইছিলো। তাতে তীতে আপোনালোকক ফুচুলাইছিল নে? আমি দুয়ো একে বাটেৰে চলা নাই জানো? আমি একে খোজ লোৱা নাই নে?\n19 আপোনালোকে ইমান সময়ে, আমি নিজকে নিৰ্দ্দোষী দেখুৱাবলৈ যত্ন কৰিছোঁ বুলি ভাবিছে নে? আমি ঈশ্বৰৰ দৃষ্টিত থাকি খ্ৰীষ্টত কৈ আছোঁ; আৰু হে প্ৰিয় সকল, আপোনালোক ধৰ্মত বৃদ্ধি হ’বলৈহে এইবোৰ কথা কৈছোঁ।\n20 কিয়নো মোৰ ভয় আছে যে, মই আপোনালোকৰ ওচৰলৈ যোৱা সময়ত আপোনালোকক যি ৰূপত দেখিবলৈ ইচ্ছা নকৰোঁ, কিজানি সেইৰূপত দেখিম আৰু আপোনালোকে মোক যিৰূপে দেখিবলৈ ইচ্ছা নকৰে, মোক সেইৰূপত দেখে; তাতে কিজানি আপোনালোকৰ মাজত বাদ-বিবাদ, ঈৰ্ষা, খং-ৰাগ, বিৰোধ, পৰচৰ্চা, দৰ্প, হুৰামুৰা, এই সকলো ঘটিব; 21 তাতে পুনৰ আহিলে, মোৰ ঈশ্বৰে আপোনালোকৰ আগত মোক সৰু কৰিব; আৰু মই সেই অনেক লোকৰ কাৰণে শোক কৰিব লাগিব৷ কাৰণ যি সকলে আগেয়ে পাপ কৰিছিল, তেওঁলোকে সেই অশুচি কাৰ্যবোৰৰ পৰা মন-পালটন নকৰি, ব্যভিচাৰ আৰু লম্পট আচৰণত যেনেদৰে চলি আছিল, তেনেদৰে চলি থাকিল৷\n*12 অধ্যায়:4 লূক 23:43; প্ৰ 2:7৷\n†12 অধ্যায়:11 লূক 17:10; 1 কৰি 3:7; ইফি 3:8৷


Home CURRENT ISSUES DWIJENDRA-NATH-SARMA NRC দ্বিজেন্দ্ৰ-নাথ-শৰ্মা সাম্প্ৰতিক প্ৰসংগ সাম্প্ৰতিক প্ৰসংগ\nxukhdukh.com June 26, 2015 CURRENT ISSUES, DWIJENDRA-NATH-SARMA, NRC, দ্বিজেন্দ্ৰ-নাথ-শৰ্মা, সাম্প্ৰতিক প্ৰসংগ,\nৰাষ্ট্ৰীয় নাগৰিক পঞ্জী উন্নীতকৰণ আৰু সমস্যাবোৰ\nএন আৰ চি (ৰাষ্ট্ৰীয় নাগৰিক পঞ্জী) অকল অসমৰ বাবেই নহয়। ভাৰতবৰ্ষৰ আন ঠাইতো নগৰিকে ৰাষ্ট্ৰীয় নাগৰিক পঞ্জীত নাম অন্তৰ্ভূক্তি কৰিব লাগে। অসমৰ বাহিৰে আন ঠাইতো নাগৰিক পঞ্জীত নাম অন্তৰ্ভূক্তিৰ বাবে আবেদন কৰিব লাগে। অসমত বাহিৰে আন ঠাইত নাগৰিক পঞ্জীত মান অন্তৰ্ভূক্তিৰ ক্ষেত্ৰত (CITIZEN OF INDIA UNDER SECTION 5(1)(a) OF THE CITIZENSHIP ACT, 1955) নাগৰিকত্ব আইন, ১৯৫৫ প্ৰযোজ্য। অসমত ক্ষেত্ৰত ইয়াক অসম চুক্তিৰ আধাৰত শিথিল কৰা হৈছে। সেইমতে ১৯৭১ চনৰ চনৰ ২৪ মাৰ্চৰ মাজনিশা পৰ্যন্ত অসমত থকাৰ কিবা প্ৰমান প্ৰত্ৰ থাকিলেই ৰাষ্ট্ৰীয় নাগৰিক পঞ্জীত নাম অন্তৰ্ভুক্ত কৰিব পৰা যাব। এই ক্ষেত্ৰত আতাইতকৈ সুলভ উপায়টো ১৯৭১ চনলৈ ভোটাৰ তালিকাৰ থকা পৰিয়ালৰ বংশানুক্ৰমিক নাম। এই অবচনটোৱে প্ৰায়ভাগ লোককে সামৰিব। তাৰ উপৰিও ১৯৭১ চনৰ ২৪ মাৰ্চৰ মাজনিশা পৰ্যন্ত প্ৰকাশিত ভোটাৰ তালিকাত নাম নথকা লোকৰ ক্ষেত্ৰত আন বহুকেইটা নাথিও নাম অন্তৰ্ভুক্তিৰ বাবে সেই সময়ত অসমত থকাৰ প্ৰমান হিচাবে বিবেচিত হ'ব।\nতথাপিও এইটো সত্য যে এনেকুৱা ব্যক্তিও অতি নগন্য সংখ্যক হ'লেও ওলাব, যিসকল প্ৰকৃততে ভাৰতীয় কিন্তু একো নথি নাই। তেনেকুৱা ব্যক্তি যে নাই সেইটো নিশ্চিত কেনেকৈ কৰা যাব? আৰু তেনেকুৱা লোক সংখ্যাত যিমানে নগন্য নহওক কিয়, সেই সকলৰ ক্ষেত্ৰত কেনেকুৱা মেকানিজিম উলিওৱা হয় সেইটো বৰ গুৰুত্বপূৰ্ণ কথা। ৰাষ্ট্ৰীয় নাগৰিক পঞ্জী সময়বদ্ধ ভাবে আপদেট কৰি থাকিলে এনেকুৱা সমস্যা উদ্ভৱ নহয়। কিন্তু অসমৰ ক্ষেত্ৰত ১৯৫১ চনৰ পিছত ৰাষ্ট্ৰীয় নাগৰিক পঞ্জী উন্নীত কৰা হোৱা নাই বাবে স্বাভাবিকতে ইমান বৃহৎ ব্যবধানৰ বাবে একাংশ প্ৰকৃত ভাৰতীয়ও সমস্যাৰ সম্মুখীন হোৱাটো স্বাভাৱিক। শেহতীয়াকৈ অসমৰ প্ৰাক্তন মুখ্যমন্ত্ৰী গোপীনাথ বৰদলৈ, হিতেশ্বৰ শইকীয়াৰ পৰিয়ালৰেই তথ্য লিগেচী ডাটা বিচাৰোতে নোপোৱাটোৱে সঁচাই সাধাৰণ মানুহৰ ক্ষেত্ৰত উদ্ভৱ হব পৰা সমস্যাৰ দিশটোও উদঙাই দেখুৱাইছে।\nৰাষ্ট্ৰীয় নাগৰিক পঞ্জীৰ ওপৰত প্ৰৱন্ধ লিখাটো ওপৰে ওপৰে চালে যিমান সহজ, কিন্তু অসমত ক্ষেত্ৰত সেইটো সিমানেই জটিল, কাৰণ বিষয়টোৰ সৈতে স্পৰ্শকাতৰ অবৈধ বিদেশী অনুপ্ৰৱেশকাৰীৰ সমস্যাটোৰ কথাটোও জড়িত হৈ পৰে। বহু কেইটা দিশেৰে এই কথাটোৰ ওপৰত আলোকপাত কৰিব লগীয়া হয়। দেশ এখনৰ নাগৰিকৰ এটা সঠিক তালিকা, তথ্য বা হিচাব ৰখাটো ৰাষ্ট্ৰৰ দায়িত্ব আৰু কৰ্তব্যৰ ভিতৰত পৰে। বিদেশীৰ অনুপ্ৰৱেশ দেশ এখনৰ সাৰ্বভৌমত্বৰ ওপৰত আঘাত। দেশ এখনক বিদেশীৰ পৰা ৰক্ষা কৰা, সীমাৰ সুৰক্ষা দিয়া আদি বিষয়বোৰ ৰাষ্ট্ৰৰ দায়িত্ব। অসমৰ ক্ষেত্ৰত এইটোৱে দূৰ্ভাগ্য যে সাৰ্বভৌমত্বৰ লগত সম্পৰ্কীত বিষয়টোতে অৰ্ধশতিকাজুৰি কেৱল ৰাজনৈতিক লাভালাভ বিৱেচনা কৰি ৰাষ্ট্ৰীয় স্বাৰ্থকে জলাঞ্জলি দিয়া হ'ল। কিন্তু সেইবিলাক এতিয়া অতীত বুলি বিবেচনা কৰি ভৱিষ্যতটো সুন্দৰ কৰাৰ বাবে আমি সকলোৱেই দায়বদ্ধতা প্ৰদৰ্শন কৰিব লাগিব।\nসময়বদ্ধভাৱে ৰাষ্ট্ৰীয় নাগৰিক পঞ্জীৰ উন্নীতকৰণেৰে দেশ এখনত বিদেশী প্ৰব্ৰজনক বহু পৰিমানে নিয়ন্ত্ৰণত ৰাখিব পাৰি। দেশৰ নাগৰিকত্বৰ চৰ্তৰ ভিতৰত জন্মস্বত্ব এটা চৰ্তহে। ৰাষ্ট্ৰীয় নাগৰিক পঞ্জী উন্নীতকৰণ প্ৰক্ৰিয়াটো মূলত জন্মস্বত্ব ভিত্তিক। কিন্তু ইয়াৰ দ্বাৰা নাগৰিকত্ব লাভৰ অন্যান্য চৰ্ত বিলাক নোহোৱা হৈ নাযায় বা যাব নোৱাৰে। সেই বাবেই সময়বদ্ধ ভাৱে নাগৰিক পঞ্জী উন্নীতকৰণৰ প্ৰয়োজন।\nবহু দশকৰ পিছত, প্ৰায় অৰ্দ্ধ শতিকাৰ যতিৰ পিছত এটা নিৰ্দিষ্ট চনৰ আধাৰত নাগৰিক পঞ্জী উন্নীতকৰণ কৰিবলৈ যাওতে বহুতো সমস্যাৰ উদ্ভৱ হোৱাটো নিশ্চিত প্ৰায়। আধাৰ বছৰ সম্পৰ্কে কাৰো দ্বিমত নাই। কিন্তু আধাৰ বৰ্ষ নিৰ্ধাৰণ হোৱাৰ পিছত প্ৰায় ত্ৰিশ বছৰ বিলম্বই বহুতো আহুকাল স্বতসিদ্ধ ভাৱে সৃষ্টি কৰিছে। বিদেশীৰ নাম (১৯৭১ চনৰ ২৪ মাৰ্চৰ মাজ নিশাৰ পিছত প্ৰৱেশ কৰা সকল) অন্তৰ্ভুক্ত হ'ব নালাগে বুলি কৈও নাগৰিক পঞ্জীৰ উন্নীতকৰণত হোৱা অনাহুত বিলম্বই বহু কেইটা দিশ এতিয়া বিবেচনা কৰাৰ প্ৰয়োজন আনি দিছে। ১৯৭১ চনৰ ২৪ মাৰ্চৰ মাজ নিশা পৰ্যন্ত অসমত বসবাস কৰাসকলৰ লগত জন্মসূত্ৰে সংযোগ স্থাপন কৰিব পৰিলেই নাগৰিক পঞ্জীত নামভৰ্তিৰ বাবে বিবেচিত বুলি কোৱা কথাটো একেবাৰে উজু প্ৰক্ৰিয়া বুলি ক'ব পাৰি আৰু প্ৰায়খিনি ভাৰতীয়ৰ বাবে সেইটো তেনেই উজু। কিন্তু সকলোৰে বাবে (১০০ শতাংশৰ বাবে) সম্ভৱ হ'ব নে, সেয়াও এটা জলন্ত প্ৰশ্ন হৈ আজি দেখা দিছে।\n১৯৫১ চনত বা তাৰ পিছত ১৯৭১ চনৰ ২৪ মাৰ্চৰ শেষনিশাৰ আগৰ প্ৰতিজন ভাৰতীয়ৰ নাম সেই তালিকাত আছেনে? যদি কাৰোবাৰ নাই আৰু তেনেকুৱা ব্যক্তি নাই বুলি নিশ্চিতভাৱে ক'ব পৰা যায়নে? এইটো ঠিক যে এই সমস্যাটো সাৰ্বজনীন নহয়। কিন্তু এমুঠি হলেও তেনেকুৱা ব্যক্তি আছে। অশিক্ষিত, ভুমিহীন সকলৰ ক্ষেত্ৰত এই সমস্যাটোৰ ব্যাপকতা আছে। লগতে ইয়াৰ লগত জড়িত হৈ আছে বিদেশী সমস্যাটো। নথি-পত্ৰহীন ভাৰতীয় আৰু বিদেশীৰ মাজত পৃথকীকৰণৰ প্ৰক্ৰিয়াটো কি হ'ব। এই কথাটো একেবাৰে উলাই কৰিব পৰা কথা নহয়। বিদেশী সমস্যাৰ ক্ষেত্ৰত দায়িত্ব চৰকাৰৰ। নাগৰিক পঞ্জীৰ প্ৰস্তুতকৰণ আৰু উন্নীতকৰণৰ দায়িত্ব চৰকাৰৰ। অৰ্দ্ধশতিকাজুৰি নিজৰ এই সাংবিধানিক দায়িত্ব আওকান কৰা ৰাষ্ট্ৰৰ দায়বদ্ধতাক লৈ আজি নাগৰিক সমাজেই সন্দিহান হব লগা হৈছে, যিটো অতিশয় দুৰ্ভাগ্যজনক।\nসেয়ে আজি অৰ্দ্ধশতিকাৰ পিছত উচ্চতম ন্যায়ালয়ৰ প্ৰত্যক্ষ নিৰ্দেশ আৰু পৰ্যবেক্ষণত নাগৰিক পঞ্জী উন্নীত কৰিবলৈ যাওতে নথি-পত্ৰৰ পাকচক্ৰত কোনো ভাৰতীয়ৰ নাম যাতে নাগৰিক পঞ্জীৰ অন্তৰ্ভুক্তিৰ বাহিৰত ৰৈ নাযায় সেইটো নিশ্চিত কৰিবই লাগিব। বিদেশীৰ নাম যিদৰে নাগৰিক পঞ্জীত অন্তৰ্ভুক্ত হোৱাটো কাৰো কাম্য নহয় তেনেদৰে এজনো প্ৰকৃত ভাৰতীয়ৰ নাম অন্তৰ্ভুক্তিৰ বাহিৰত ৰৈ যাবলগীয়া হোৱাটো মানে সেই ব্যক্তিগৰাকীৰ সাংবিধানিক অধিকাৰ খৰ্ব হোৱা। সেই বাবে গোটেইখিনি কথা বিভিন্ন দৃষ্টিকোনেৰে পুঙ্খানুপুঙ্খ বিশ্লেষণৰ প্ৰয়োজন আছে। জটিল বিষয়টোত ৰাজ্যৰ গৰিষ্ঠ সংখ্যক দুখীয়া, নিৰক্ষৰ, ভূমিহীন, স্থায়ী গৃহহীন আদি লোকসকলৰ বাবে সৃষ্টি হোৱা ব্যাপক অসুবিধা আৰু শংকাৰ কথাও চৰকাৰে সহানুভূতিৰে বিবেচনা কৰিব লাগিব। বিষয়টোত সজাগতা সৃষ্টিৰ বাবে জাৰি কৰা টিভিৰ বিজ্ঞাপন আৰু ইউ-টিউবৰ ভিডিঅ'ই অনাক্ষৰী সমাজক কিমানদূৰ চুবগৈ পাৰিব সেয়াও এক প্ৰশ্নই। সেয়ে বিষয়টোত সমাজৰ সচেতন অভিভাৱকৰ ভূমিকা পালন কৰি অহা স্থানীয় সংঘ, নাগৰিক সমিতি, মহিলা সমিতি, যুৱ সংঘ, ছাত্ৰ সংগঠন, যুৱ-ছাত্ৰ সংগঠন, নৃগোষ্ঠীয় অধিকাৰ দাবী সমিতি সমূহ, চৰ-চাপৰিৰ বিভিন্ন সংগঠন, সংখ্যালঘুৰ সংগঠন, উন্নয়ন পৰিষদ সমূহ, পঞ্চায়ত সমূহ, সমবায় সমিতি সমূহ, সাহিত্য সভাকে ধৰি বিভিন্ন সংগঠনে শিক্ষিত আৰু সচেতন লোকৰ প্ৰশিক্ষিত লোকৰ সৃষ্টি কৰি সাধাৰণ আৰু শংকাত ভোগা ৰাইজক সহায় কৰিবলৈ আগবাঢ়ি আহিব লাগে। ৰাজ্যখনৰ জলন্ত সমস্যা এটাৰ ক্ষেত্ৰত লোৱা এটা ইতিবাচক পদক্ষেপটো সফলতৰ কৰাৰ বাবে সমাজৰ সকলো সচেতন আৰু শিক্ষিত লোকেই হাত উজান দিয়ক। জাতি আৰু দেশৰ প্ৰতি নিজৰ দায়বদ্ধ নাগৰিকৰ কৰ্তব্য পালনত সকলোৱে স্বেচ্ছাসেৱী মনোভাৱেই আজিৰ তাৰিখত আটাইতকৈ প্ৰয়োজনীয় কথা হৈ পৰিছে। ৰাইজে নখ নোজোকাৰিলে, কেৱল চৰকাৰে নিযুক্তি দিয়া সেৱা কেন্দ্ৰ বা বিষয়াৰ দ্বাৰা এখন সঠিক নাগৰিকপঞ্জী যে উন্নীতকৰণ সঠিক সময়ত সম্ভৱ হব, সেয়াও আন এক প্ৰশ্নই, যাৰ গুৰুত্ব আমিয়েই অনুভৱ কৰিব লাগিব।\nTags # CURRENT ISSUES # DWIJENDRA-NATH-SARMA # NRC # দ্বিজেন্দ্ৰ-নাথ-শৰ্মা # সাম্প্ৰতিক প্ৰসংগ\nBy xukhdukh.com on June 26, 2015\nLabels: CURRENT ISSUES, DWIJENDRA-NATH-SARMA, NRC, দ্বিজেন্দ্ৰ-নাথ-শৰ্মা, সাম্প্ৰতিক প্ৰসংগ


তেজীমলা - ৱিকিউৎস\n←বাঘ আৰু কেঁকোৰা\nবুঢ়া-বুঢ়ী আৰু শিয়াল→\nবুঢ়ী আইৰ সাধুৰ অষ্টম গল্প\nএক সাউদৰ দুজনী ঘৈণীয়েক আছিল। বৰজনীৰ এজনী মাথোন ছোৱালী আছিল, তাইৰ নাম তেজীমলা। সৰুজনীৰ কোনো ল’ৰা-ছোৱালী নাছিল। তেজীমলাৰ মাক তেজীমলাৰ কেঁচুৱা কালতে মৰিল, সেইদেখি তাইক মাহীয়েকে তুলিতালি ডাঙৰ কৰিছিল। ঘৰখনত একেজনী ছোৱালী তেজীমলা বাপেকৰ বৰ চেনেহৰ আছিল; কিন্তু মাহীয়েকে হ’লে তেজীমলাক সমূলি দেখিব নোৱাৰিছিল; কেৱল গিৰিয়েকৰ ভয়তহে তাই তেজীমলাক প্রতিপাল কৰি ডাঙৰ দীঘল কৰিব লগীয়াত পৰিছিল।\nআজি-কালিকৈ তেজীমলা দহ-এঘাৰ বছৰীয়া হ’ল। সেই গাঁৱৰে ভাল মানুহ এঘৰৰ সমনীয়া ছোৱালী এজনীৰ সৈতে বাপেকে সখি বন্ধাই দিলে।\nতেজীমলাৰ বাপেক বেপেৰুৱা মানুহ; বেহা-বেপাৰলৈ নগ’লে নচলে। সেইদেখি সততে তেওঁ চাৰিওফালে বেহাই ফুৰিবলগীয়াত পৰে। এইবাৰ ৬/৭ মাহলৈকে তেওঁ বেপাৰৰ নিমিত্তে দূৰলৈ যাব লগীয়াত পৰিল। সেইদেখি তেওঁ যাবৰ সময়ত ঘৈণীয়েকক ওচৰলৈ মাতি আনি তেওঁৰ অতি আদৰৰ তেজীমলাক ঘৈণীয়েকৰ হাতত গতাই দি ক’লে যে, “এইবাৰ মই ৬/৭ মাহলৈকে বিদেশলৈকে যাওঁ। তোৰ হাতত মোৰ তেজীমলাক গতালোঁ। তাই আদৰুৱা ছোৱালী; তাইক মৰম বেথা কৰি ভালকৈ ৰাখিবি।”\nসাউদনীয়ে ভাবিলে, “এইবাৰ মোৰ বেছ সুবিধা হৈছে; এই কেইমাহৰ ভিতৰতে মই মোৰ চকুৰ কুটা, দাঁতৰ শালটো গুচাব পাৰিম। তাইক ঠেকেচি ঠেকেচি মোৰ মনৰ হেঁপাহ পলুৱাম।” আৰু তাই ভাবিলে- “অকল ঠেকেচিয়েই নেৰোঁ, সেইদৰে এৰিলে, বাপেকে আহি সেইকথা কেনেবাকৈ বুজি পালে এখন হাই উৰুমিহে বাহ হ’ব। এই আপদৰ একেবাৰেই জইন মাৰিম। এইক বিয়া দিওঁতে মোৰ ঘৰৰ আদখিনি বস্তু এইৰ লগত উলিয়াই দিব লাগিব। এই হ’ল মোৰ সতিনীৰ জী। মোৰ কপালততো মোনো ল’ৰা-ছোৱালী নহ’লেই, সতিনীৰ এইটোকোনো পোহ-পাল কৰি নিৰ্বাহ দি মোৰ কি লাভ হ’ব? বাপেকে এইৰ লগত যিখিনি ধন-বস্তু উলিয়াই দিব, সেইখিনি মোৰ আইৰ ঘৰলৈ সৰকালে উপকাৰ দিব। হেনজানি এইৰ দেউতাক উভতি অহাৰ আগতেই এটা বুধি কৰি এইৰ ওৰ পেলাব লাগিব।” ইয়াকে মাহীয়েকে ভাবি, সাউদে নাও মেলি যোৱাৰ দিনৰ পৰা তেজীমলাৰ দায়ৰ চেলু বিচাৱিবলৈ ধৰিলে আৰু যিমান পাৰিলে তেজীমলাক অকলৈ পাই দেখ দিবলৈ ধৰিলে।\nইতিমধ্যে তেজীমলাৰ সখীয়েকৰ বিয়া আহিল। পৰহিলৈ বিয়া। সখীয়েকৰ ঘৰৰপৰা তেজীমলাক বিয়ালৈ মাতি পঠিয়ালে। বিয়াৰ তিনি-চাৰিদিন সখীয়েকৰ ঘৰত থাকি তেজীমালী ৰঙ-ধেমালি কৰি নোৱাই-ধোৱাই সখীয়েকক বিয়া দিব লাগে। তেজীমলাৰো বৰ হেঁপাহ যে বিয়াৰ কেইদিন সখীয়েকৰ ঘৰত থাকি ৰং ধেমালি কৰি তাই বিয়া খাব।\nমাহীয়েকে অনেক দিনৰে পৰা আলচা কথা সিদ্ধি হ’বৰ আগন্তুক হৈছে ভাবি তেজীমলাক বিয়ালৈ যাবলৈ অনুমতি দি লোকক দেখুৱাই উৰুক মুৰুক কৰি, তেজীমলাই বিয়াত পিন্ধিবলৈ কাপোৰ উলিয়াবলৈ ইটো জপা মেলিছে, সিটো জপা মেলিছে, ইটো পেৰা মেলিছে, সিটো পেৰা মেলিছে, “এইযোৰ কাপোৰ আমাৰ আইটি তোলৈ ভাল হ’বনে?” “এইখন ৰিহা সেইখন মেখেলাই তোক শুৱাবনে?” এনেবিলাক কথা কৈ মাহীয়েকে আড়ম্বৰ কৰিবলৈ ধৰিলে। মাহীয়েকৰ ভাল পাটৰ ৰিহা-মেখেলা এযোৰ আৰু এখন উত্তম ৰিহাৰ গুণাৰ পাৰি দিয়া খনীয়াকাপোৰ আছিল; শেষত তাকে মাহীয়েকে উলিয়াই তেজীমলাক বিয়াত পিন্ধিবলৈ দি ক’লে, - “আইটি এই কাপোৰযোৰ আৰু খনীয়াকাপোৰখনকে তোক পিন্ধিবলৈ টোপোলা বান্ধি দিওঁ। তই এতিয়া তোৰ গাত থকা কাপোৰযোৰেৰেই সখীয়েৰৰ ঘৰলৈ যা, সখীয়েৰৰ ঘৰৰ ওচৰপালেই টোপোলাত দিয়া ৰিহা-মেখেলা আৰু কাপোৰ পিন্ধিবি, ইয়াৰপৰা সেই কাপোৰ পিন্ধি গ’লে খোজ কাঢ়ি যাওঁতে বাটত ধূলি-মানটি লাগি ক’লা হ’ব।” ইয়াকে কৈ মাহীয়েকে পাটৰ ৰিহা মেখেলাযোৰৰ ভিতৰত মনে মনে এটা নিগনি সুমুৱাই দি আৰু পাৰি দিয়া খনীয়া কাপোৰখনৰ ভিতৰত এটা আঙঠা বান্ধি দি টোপোলা এটা কৰি তেজীমলাৰ হাতত দিলে।\nসখীয়েকৰ ঘৰ পাওঁ পাওঁ হওঁতেই তেজীমলাই মাহীয়েকৰ কথা মতে পাটৰ ৰিহা-মেখেলা আৰু পাৰি দিয়া কাপোৰ পিন্ধিবৰ মনেৰে টোপোলা মেলিলতে কাপোৰযোৰৰ ভিতৰৰ পৰা এটা নিগনি ওলাই লৰ মাৰিলে আৰু কাপোৰযোৰৰ ভিতৰৰ পৰা এটা আঙঠা সৰকি পৰিল। তেজীমলাই দেখি বিচূৰ্তি হ’ল যে ৰিহা-মেখেলাযোৰ নিগনিয়ে কূটি থকা-সৰকা কৰিলে আৰু পাৰি দিয়া কাপোৰখন ঠায়ে ঠায়ে পুৰিলে। ভয়ত তেজীমলাৰ মুখ শুকাই গ’ল, তাই ঠক ঠক কৰে কঁপি ফেকুৰি ফেকুৰি কান্দিবলৈ ধৰিলে। লগত যোৱা মানুহেও আই কান্দ দেখি আচৰিত হৈ, শেহত তেজীমলাক অনেক বুজাই-বৰাই নিচুকাই সখীয়েকৰ ঘৰলৈ লৈ গৈ তাৰ পৰা এযোৰ ৰিহা-মেখেলা আৰু এখন কাপোৰ খুজি তাইক পিন্ধাই বিয়া চাবলৈ দিলে। বিয়াৰ পিছত তেজীমলা নিজৰ ঘৰলৈ উভতি আহিলত, মাহীয়েকে তাইক কাপোৰৰ কথা সুধিলত, তাই ভয়ত কঁপি কঁপি সেই পোৰা আৰু কূটা কাপোৰৰ টোপোলা মাহীয়েকৰ আগত পেলাই দিলে। মাহীয়েকে পোৰা আৰু কূটা কাপোৰ দেখি কৃত্ৰিম খঙত জলি পকি তেজীমলাক নথৈ গালি-শপনি পাৰি মাৰি তাও কৰিলে। ইমান মাৰিও মাহীয়েকৰ হেঁপাহ নপলাল। পিছত তেজীমালক টানি আনি মাহীয়েক ঢেঁকীৰ আগত বহুৱাই ধান বঢ়াবলৈ লগাই, নিজে ধুম ধুম কৰে ঢেঁকী দিবলৈ লাগিল। মাহীয়েকে ঢেঁকী দি থাকোঁতে এবাৰ হঠাত চাব মাৰি ঢেঁকীটো পেলাই দি তেজীমলাৰ সোহাঁতখন খুন্দি পেলালে। সোহাঁতখন খুন্দিলত তেজীমলাই যন্ত্ৰণাত চিয়ঁৰি কান্দিবলৈ ধৰিলেত, বাঢ়নী মাৰি ডালেৰে মাহীয়েকে তেজীমালৰ পিঠিত কোবাবলৈ ধৰি, তেজীমালক বাওঁ হাতেৰে খুবলিত ধান বঢ়াই দিবলৈ হুকুম দিলে। বাওঁহাতেৰে খুবলিত ধান বঢ়াই থাকোঁতেই মাহীয়েকে সোঁহাতৰ দৰে তেজীমলাৰ বাওঁ হাতখনো খুন্দিলে, বাওঁহাত খুন্দি তাৰপিছত মাহীয়েকে তেজীমলাক সোঁ ভৰিৰে ধান বঢ়াবলৈ কৈ সোঁ ভৰিখনো খুন্দিলে আৰু তাৰ পিছত সেইদৰে বাওঁভৰিখনো খুন্দিলে। শেহত মাহীয়েকে মুৰেৰে ধান বঢ়াবলৈ কৈ তেজীমলাৰ মুৰটোও খুন্দি পেলালে। তেজীমলা মৰিল।\nএইদৰে গিৰিয়েকৰ আলাসৰ লাড়ু চেনেহৰ তেজীমলাক মাৰি সাউদনীয়ে কোনেও নেদেখাকৈ লৰালৰিকৈ নি ঢেঁকীশালৰ পানীপোতাতে গাঁত এটা খান্দি পুতি থলে।\nতেজীমালক পোতা ঠাইডোখৰত কিছুদিনৰ মূৰত এজোপা লাওগছ গজি লহ-পহ কৰে ডাঙৰ হ’ল আৰু গছ ভৰি বঢ়িয়া বঢ়িয়া একোটা লাও লাগিল। ইফালে ওচৰ-চুবুৰীয়া মানুহে ভালেমান দিন তেজীমালক দেখিবলৈ নাপাই, মাহীয়েককক তাইৰ বাতৰি সুধিলত মাহীয়েকে উত্তৰ দিলে, “তেজীমলা সখীয়েকৰ ঘৰৰ পৰা অহাই নাই।”\nএদিন মাগনী বুঢ়ী এজনীয়ে সাউদনীৰ ঘৰৰ ঢেঁকীশালৰ ছালত লাওবোৰ লাগি থকা দেখি সাউদনীৰ ওচৰলৈ আহি ক’লে, “আই মোক লাও এটা দিয়ক।” তেজীমলাক মৰাৰ দিনৰে পৰা মাহীয়েকে ঢেঁকীশালৰ ফালে যোৱা নাছিল দেখি লাওজোপা তাইৰ চকুত পৰাই নাছিল। সেইদেখি তাই মাগনী বুঢ়ীক উত্তৰ দিলে, “মই তোক লাও দিবলৈ ক’ত পাম? নিজেই আজি ভালেমান দিন লাও খোৱা নাই।” মাগনীয়ে ক’লে, “কিয় আই এনেকৈ কয়, আপোনাৰ ঢেঁকীশালৰ ছালতে দেখোন লাও ভৰি লাগি আছে।” বুঢ়ীৰ কথা শুনি সাউদনীয়ে আচৰীত মানি ক’লে, “মই হ’লে দেখা নাই, তই দেখিছ যদি কেইটা লাগে ছিঙি নেগৈ।” বুঢ়ীৰ এই কথা শুনি লাওগছৰ ওচৰলৈ আহি লাও এটা ছিঙিবলৈ হাত মেলোঁতেই লাও-জোপাই বিনাই মাত লগালে -\n“হাতো নেমেলিবি লাৱো নিছিঙিবি,\nক’ৰে মগনীয়া তই।\nপাট-কাপোৰৰ লগতে মাহী আই খুন্দিলে\nলাওগছে মতা শুনি বুঢ়ীয়ে ভয় খাই লাও নিছিঙি গুচি আহি সাউদনীক ক’লে, “আই, লাও ছিঙিবলৈ হাত মেলোতেই মোক এইদৰে লাও জোপাই মাত লগালে। মোক আৰু লাও নেলাগে আই, মই গুচি যাওঁ।” এইবুলি মাগনী বুঢ়ী গুচি গ’ল। তেতিয়া সাউদনীয়ে কথাটোৰ আচল মানে ভালকৈ বুজিব পাৰি, কটাৰী এখন লৈ গৈ লাওগছজোপা কাটি টানি নি বাৰীৰ পিছফালে পেলাই দি গুচি আহিল।\nলাওজোপা কাটি য’তেই পেলাই দিছিল সেইখিনিতে কিছুমান দিনৰ মূৰত এজোপা জৰাটেঙা হৈ ডাল ভৰি জৰা টেঙা লাগিল। গছজোপাত জৰাটেঙা ইমানকৈ লাগিছিল যে তাৰ ভৰত গছজোপা দোঁ-খাই পৰিছিল। এদিন কিছুমান গৰখীয়া ল’ৰাই গৰু চৰাওঁতে সেই জৰাগছত জৰাটেঙা দেখি খাবলৈ মন কৰি সাউদনীৰ ওচৰলৈ আহি ক’লে, “আই, আমাক গোটাচেৰেক জৰাটেঙা খাবলৈ দিবনে?” সাউদনীয়ে “মই ক’ত জৰাটেঙা পাম?” বুলি ক’লত সিহঁতে ক’লে, “কিয় আই, আপোনাৰ বাৰীৰ পিছফালে এজোপা জৰাগছত জৰাটেঙা দেখোন ভৰি লাগি আছে।” সিহঁতৰ কথা শুনি সাউদনীয়ে আচৰিত মানি ক’লে, “কই হ’লে ক’ত জৰাটেঙা লাগিছে দেখা নাই, তহঁতে দেখিছ যদি কিমান লাগে পাৰি নে গৈ।”\nসাউদনীৰ হুকুম পাই গৰখীয়া ল’ৰাকেইটা জৰাটেঙাৰ কাষলৈ গৈ জৰাটেঙা পাৰিব খোজোঁতেই গছজোপাই মিনাই মাত লগালে --\n“ভাইও বোলোঁ মই ককাইও বোলো মই,\nহাতো নেমেলিবি, জৰাও নিছিঙিবি,\nঘৰলৈ উভটি যা।\nপাট-কাপোৰৰ লগতে মাহী আই খুন্দিলে,\nগৰখীয়া ল’ৰাহঁতে এই বিননি শুনি কিবা দেওভূত গছজোপাত আছে বুলি জৰাটেঙা নিছিঙি তাৰপৰা আহি সাউদনীক এই কথা কৈ গুচি গ’ল। সাউদনীৰ ছাঁট কৰে মনত পৰিল যা তাই লাওজোপা কাটি সেইখিনিতে পেলাইছিল। এই কথা মনত পৰিলত তাই বুজিব পাৰিলে যে তেজীমলাইহে জৰা হৈ আছে। ইয়াকে ভাবি সাউদনীয়ে জৰাগছ জোপা নদীত উটাই দিলে।\nজৰা গছজোপা নদীত উটি গৈ ওচৰৰে ঘূলি এটাত ৰৈ এজোপা পদূম হৈ এটা সুন্দৰ ফুলেৰে জকমকীয়া হ’ল। কিছুদিনৰ মূৰত বেহা-বেপাৰ কৰি সেই নৈয়েদিয়েই তেজীমলাৰ বাপেকে নাৱেৰে উভটি আহোঁতে নৈৰ ঘূলিত গছজোপাত সুন্দৰ পদূম ফুল এটা ফুলি থকা দেখি তেজীমলালৈ সেই ফুলটো লৈ যাঁও বুলি ভাবি নাৱৰীয়া এটাক সেই ফুলটো ছিঙি আনিবলৈ ক’লে। নাৱৰীয়াটোৱে ফুলটো ছিঙিবলৈ হাত মেলোঁতেই পদূমে বিনাই গালে -\n“হাতো নেমেলিবি, ফুলো নিছিঙিবি,\nক’ৰে নাৱৰীয়া তই।\nপাকাপোৰৰ লগতে মাহী আই খুন্দিলে,\nফুলে বিনোৱা দেখি নাৱৰীয়াটোৱে ভয় খাই সাউদক ক’লত, সাউদে সেইটো কিনো চাওঁ বুলি ওচৰ চাপি গৈ ফুলটো ছিঙিবলৈ হাত মেলিলতে ফুলে বিনাই মাতিলে -\n“হাতো নেমেলিবা, ফুলে নিছিঙিবা,\nচেনেহৰ পিতাদেউ এ।\nবাপেকে তেজীমলাৰ মাহীয়েকৰ স্বভাবৰ কথা আগৰে পৰা জানি থৈছিল, সেই কাৰণে ভাবিলে যে, “এইজনী নিশ্চয় মোৰ তেজীমলা।” ইয়াকে মুদৈয়ে ভাবি তেওঁৰ বাঁওহাতত তেওঁৰ মুখৰ তামোলৰ এখন চোবা আৰু সোহাঁতত এটা লাড়ু লৈ ক’লে যে, “যদি তই মোৰ তেজীমলাহে হয়, তেন্তে নিশ্চয় তই শালিকাটি হৈ উৰি আহি মোৰ হাতত পৰি এই চোবাটি খাবি; আৰু যদিহে নহয়, আনন কোনোবাহে হয় তেন্তে লাড়ুটো নিবি।” এইবুলি তেওঁ ক’লতে পদূম ফুলটি শালিকা এটি হৈ উৰি আহি তেওঁৰ হাতত পৰি চোবাটি খালে। বাপেকে তেতিয়া তেজীমলা বুলি নিশ্চয়কৈ জানি শালিকাটি এটা সজাত সুমুৱাই লৈ আহিল। সাউদে ঘৰ পাই ঘৈণীয়েকক সুধিলে, “তেজীমলা ক’লৈ গ’ল?” ঘৈণীয়েকে ক’লে, “মোমায়েকৰ ঘৰলৈ গ’ল।” সদাগৰে ঘৈণীয়েকক ঘুকটি ঘুকটি প্ৰশ্ন কৰি আচল কথাটো উলিয়াই সৈ কঢ়ালে। ইয়াৰ পিছত শালিকাটিৰ গাত নিজৰ পানীগামোচাখন পেলাই দি ক’লে, “যদি তই মোৰ তেজীমলাহে আৰু যদি মোলৈ তোৰ মৰম আছে, এই গামোচাখন পিন্ধি তই মানুহ হ’বি।” এই কথা শুনি তেতিয়াই তেজীমলা আগৰদৰে হ’ল আৰু সাউদে ঘৈণীয়েকক ঘৰৰপৰা তেতিয়াই খেদাই দিলে।\n"https://as.wikisource.org/w/index.php?title=তেজীমলা&oldid=6985"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১৮ ছেপ্টেম্বৰ ২০১৪ তাৰিখে ১৭:২৩ বজাত সলনি কৰা হৈছিল।